Suu Kyi balivegen kamah bune fillavaifi | Mihaaru\nމިއަންމާގެ ސްޓޭޓް ކައުންސެލާ އަން ސަން ސޫކީ. --ފޮޓޯ:އޭއެފްޕީ\nސޫކީ "ބަލިވެގެން" ކަމަށް ބުނެ އިވެންޓަކުން ފިއްލަވައިފި\n19 މާޗް 2018 - 15:293comments\nސިޑްނީ (މާޗް 19) - މިއަންމާގެ ސްޓޭޓް ކައުންސެލާ އަން ސަން ސޫކީ އޮސްޓްރޭލިއާ އަށް މިހާރު ކުރައްވާ ދަތުރުގައި މާދަމާ ދެއްވަން އޮތް އާއްމު ތަގްރީރަކާއި ސުވާލާއި ޖަވާބު ސެޝަނެއް "ބަލިވެގެން" ކަމަށް ވިދާޅުވެ ކެންސަލް ކުރައްވައިފި އެވެ.\nސޫކީ އޮސްޓްރޭލިއާ އަށް ވަޑައިގެންނެވީ އާސިއަން ސަމިޓުގައި ބައިވެރިވެވަޑައިގަތުމަށެވެ. ސަމިޓުގެ ތެރޭގައި ވެސް އޭނާ އަށް ވަނީ ފާޑުކިޔުންތަކާ ކުރިމަތިލައްވަން ޖެހިފަ އެވެ. މިއަންމާގެ ރޮހިންޖާ މުސްލިމުންނާ ދެކޮޅަށް މިދިޔަ އަހަރުގެ ފަހުކޮޅު އެ ގައުމުގެ ސިފައިން ހިންގި ޖަރީމާތަކާ ގުޅިގެން ސޫކީ ހިމޭނުން ހުންނެވުމުން އޭނާ އަށް ވަނީ ދުނިޔޭގެ ފާޑުކިޔުމާއި ނުރުހުން އަމާޒުވެފަ އެވެ.\nއޮސްޓްރޭލިއާ އަށް ސޫކީ ކުރެއްވި ދަތުރާ ދިމާކޮށް އެ ގައުމުގެ ގާނޫނީ ވަކީލުންތަކެއް ވަނީ ސޫކީއާ ދެކޮޅަށް ދައުވާ ކުރަން ވެސް ހުށަހަޅައިފަ އެވެ.\nސޫކީ މިއަދު ވަނީ ބޮޑު ވަޒީރު މެލްކޮމް ޓާންބުލްއާ ބައްދަލު ކުރެއްވުމަށް ކެމްބަރާ އަށް ވަޑައިގެންފަ އެވެ. އަދި ލޯވީ އިންސްޓިޓިއުޓުން މާދަމާ ބާއްވާ އިވެންޓެއްގައި އާއްމު ތަގްރީރެއް ދެއްވާ އާއްމުންގެ ސުވާލުތަކަށް ޖަވާބު ދިނުމަށް ވެސް ވަނީ ހަމަޖެހިފަ އެވެ. މިއީ ސޫކީގެ އޮސްޓްރޭލިއާ ދަތުރުގައި އާއްމުންނާ އެކު ބާއްވަން ރޭވި ހަމައެކަނި އިވެންޓެވެ. ނަމަވެސް އެ އިވެންޓް އިންތިޒާމް ކުރި ފަރާތުން ބުނެފައި ވަނީ ސޫކީގެ ހާލަތު ހުރި ގޮތުން ބުނެ އެ ބައްދަލުވުމަށް ވަޑައިނުގެންނެވޭނެ ކަމަށް މިއަންމާ އެމްބަސީން އަންގާފައިވާ ކަމަށެވެ.\nއިތުރު ލިޔުންތައް އޮސްޓްރޭލިއާ އައުން ސަން ސޫ ޗީ\n13 hours ago 56


Roadha Mahu Dhiyaanaa Aa Eku Alhugandu Ves Badhigeygai Ulhen: Jabir - Vaguthu\nރޯދަ މަހު ދިޔާނާއެކު އަޅުގަނޑު ވެސް ބަދިގޭގައި އުޅެން - ޖާބިރު\nއަބްދުﷲ ޖާބިރު އާއި އަނބިކަނބަލުން ދިޔާނާ. ފޮޓޯ: ސަން އޮންލައިން\nރޯދަ ވީއްލަން ބޭނުން ވާނެ ކާބޯތަކެތި ތައްޔާރުކުރަން އަނބިކަނބަލުންނާ އެކު އުޅުއްވާ ކަމަށް ރައްޔިތުން މަޖިލީހުގެ ކާށިދޫ ދާއިރާގެ މެންބަރު އަދި ޑީއާރުޕީގެ ލީޑަރު އަބްދުﷲ ޖާބިރު ބަދިގެއަށް ވަންނަ ކަމަށް ވިދާޅުވެއްޖެއެެވެ.\n"ވަގުތު ބަދިގެ" ޕްރޮގްރާމްގައި ބައިވެރިވަޑައިގެން ޖާބިރު ވިދާޅުވީ ކުރީގެ ބަންޑާރަ ނައިބު ދިޔާނާ ސައީދާއި އެކު ރޯދަ ވީއްލާ އެއްޗެހި ތައްޔާރު ކުރުމުގައި އޭނާ ވެސް އުޅުއްވާ ކަމަށެވެ. އެ ގޮތުން ބާޒާރު ކޮށްދީ ކަންތައް ކުރައްވާ ކަމަށާއި، ބަޖީޔާ ފަދަ ހެދިކާ ހައްދަވާއިރު މަސްހުނިގަނޑު ތައްޔާރުކުރުމުގައި އަތް ގާތް ކޮށްދޭ ކަމަށް ވިދާޅުވިއެވެ.\n"ދިޔާނާ ބަޖިޔާ ހައްދުވާނެ. ދެން މަސްހުނި ގަނޑުވެސް. އަޅުގަނޑު ވެސް އުޅެން އެ ކަމުގައި ދިޔާނާއާއެކު، ދެ މީހުން އުޅެނީ، އެހެން އަތް ގާތް ކޮށްދީ ބާޒާރުކޮށްދީ ވެސް އުޅެން." ޖާބިރު ވިދާޅުވިއެވެ.\nޖާބިރު "ވަގުތު ބަދިގެ" ޕްރޮގްރާމްގައި ބައިވެވެވަޑައިގަތުން - ވަގުތު އިމޭޖްސް: އިބްރާހިމް ޝާބިލް\nޖާބިރު ވިދާޅުވި ގޮތުގައި އޭނާއަށް އެންމެ މީރު ކެއުމަކީ ދިޔާނާ ތައްޔާރު ކުރާ ބަޖިޔަލެވެ. އެހެން ވިޔަސް ހެދިކާއަށް ވުރެ ބޮޑަށް ރޯދަ ވީއްލާ ވަގުތު ކައި އުޅެނީ ރޮށްޓާއި ރިހަ ކަމަށް ޖާބިރު ވިދާޅުވިއެވެ. އާންމުކޮށް ޖާބިރު ކައި އުޅެނީ އިޓަލީގެ ކެއުންތައް ކަމުގައިވީ ނަމަވެސް ރޯދަ މަހު ކައި އުޅެނީ ދިވެހިވަންތަ ކެއުން ކަމަށް ވިދާޅުވިއެވެ.\nއަނބިކަނބަލުން ދިޔާނާ ސައީދަށް ތައުރީފް ކުރެއްވުމަކީ ޖާބިރު އާއްމުކޮށް ކުރައްވާ ކަމަކެެވެ.\nއެ ގޮތުން ދިޔާނާއާ އެކުގައި ވަގުތު ހޭދަކުރެއްވުމުގައި މީޑިއާ ކުރިމަތީގައި ވެސް ޖާބިރު ވިދާޅުވާ ބަސްފުޅުތަކުން، ދިޔާނާ އާއި މެދު ޖާބިރުގެ ހިތުގައި އޮތް ލޯބި ކިތަންމެހާވެސް ރަނގަޅަކަށް ހާމަވެއެވެ.\nއިޓަލީ ކެއުންތަކަށް ލޯބި ކުރައްވާ ޖާބިރު ރޯދަ މަހު ފަރިއްކުޅުއްވަނީ ދިވެހިވަންތަ ކެއުން!\nއޭޕްރީލް 16, 2021 17:02\nކޮންމެ ރޯދަމަހެއްގަ ޖާބެ އޮންނަނީ ބަދިގޭގަ.\nއޭޕްރީލް 16, 2021 17:33\nބަދިގެ ލޮލުންވެސް ނުދެކޭ މީހާ ރޯދަމަސް އަންނައިރަށް ބަދިގެޔަށް ތި ވަންނަނީ ކޮންމެވެސް އެހެން ބޭނުމަކޫ! ދިޔާނާ ބުނީ ތިމަން ކައްކާ އެއްޗެތި ރޯދަވީއްލަން ނަގަން ބަލާއިރު ނުހުރެޔޭ! ޖާބެޔަށް އެނގޭ ދޯ ދިޔާނާ ކައްކާ އެއްޗެއްސަށް ވާ ގޮތް!\nއޭޕްރީލް 16, 2021 17:46\nކޯޓަށް ތިވާހަކަ ސާބިތުކުރެވުނުތޯ... ހަމަ އަހާލީ.. ޖާބިރުވީމަ\nއޭޕްރީލް 16, 2021 18:54\nސީދި ބޮއްކުރާއި ބޭ\nއޭޕްރީލް 16, 2021 18:55\nމީނަ ރޯދަމަހު ބަދިގެ އަށް ވަންނާތީވެ ވަރަށް އުނދަ ގޫ ވޭ\nއޭޕްރީލް 16, 2021 20:44\nކަޕްލްސް ގޯލްސް 3>\nއޭޕްރީލް 17, 2021 02:41\nރޯދަ ނޫން މަސްމަހު ވަންނަނީ ކޮންތާކަށް..؟..\nއޭޕްރީލް 17, 2021 19:11\nޖާބެއަށް އެންމެ މީރީ ދިޔާނާގެ ބަޖިޔާއޭ ބުނީމަ ތިއީ އަސްލު ހަގީގީ ލޯބިކަން އެގިއްޖެ


"Rumi aa Jannat" January 1 gi dhakkan fashanee\n"ރޫމީ އާ ޖަންނަތު" ގެ އެންމެ މުހިންމު ރޯލްތަކުން ފެނިގެންދާނީ ނުޒޫ އާއި ފުބޫ --\nޑާކްރެއިން އެންޓަޓެއިމަންޓްގެ ވެބް ސީރީޒް "ރޫމީ އާ ޖަންނަތު" ގެ ފުރަތަމަ އެޕިސޯޑް ޖެނުއަރީ މަހުގެ ފުރަތަމަ ދުވަހުގެ ރޭ ދެއްކުމަށް ހަމަޖައްސައިފި އެވެ.\nމީޑިއާނެޓްގެ މަލްޓި-ސްކްރީން އެޕް މެދުވެރިކޮށް ގެނެސް ދިނުމަށް ހަމަޖެހިފައިވާ މި ވެބް ސީރީޒްގެ ފުރަަތަމަ އެޕިސޯޑް ހިލޭ ބަލާލެވޭނެ އެވެ. މި އެޕް އެޕް ސްޓޯ އަދި ގޫގުލް ޕްލޭ އިން މިހާރު ޑައުންލޯންޑް ކުރެވޭނެ އެވެ.\nއައު ވެބްސީރީޒެއް ގެނެސް ދިނުމުގެ މަސައްކަތް ޑާކްރެއިންއިން ކުރަމުންދާއިރު އެ ސްޓޫޑިއޯއިން މިހާރު ދަނީ ބެލުންތެރިންނަށް ކުރު ފިލްމުތަކެއް ގެނެސް ދެމުންނެވެ. އެ ގޮތުން މިހާތަނަށް "ދައުވަތު" އަދި "އަނގުރު" ގެ ނަމުގައި ކުރު ފިލްމެއް ގެނެސްދީފައިވެއެވެ.


ސަޕޯރޓިންގ ކޯ އެލަވަންސް: 700 ރުފިޔާ (މަހަކު)\n2- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް އޮފީހުގެ ޕެޓީކޭޝްއިން ފައިސާދޫކުރުމާއި، ޕެޓީކޭޝްގެ ހިސާބުތައް ބެލެހެއްޓުން.\n5- ދައުލަތުގެ މާލިއްޔަތުގެ ޤާނޫނާއި ގަވާއިދާ އެއްގޮތަށް އޮފީހަށް ބޭނުންވާ ތަކެތި ހޯދުމަށް މުދަލާއި ޚިދުމަތަށް އެދޭ ފޯމް ސެޕް ސިސްޓަމް މެދުވެރިކޮށް ތައްޔާރުކުރުމާއި އެއާއި ގުޅޭ ރިކޯޑްތައް ބެލެހެއްޓުން.\nމަޤާމުގެ މަސައްކަތާ ގުޅޭ ތައުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލުކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 28 ނޮވެމްބަރ 2021 ވާ އާދީއްތަ ދުވަހުގެ 14:00 ކުރިން، އީމެއިލް މެދުވެރިކޮށް [email protected] އަށެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އާއި އިމްތިހާނު އޮންނާނީ 29 ނޮވެމްބަރ 2021 އާއި 16 ޑިސެމްބަރ 2021 ޢާއި ދެމެދު މިނިސްޓްރީ އޮފް ޓޫރިޒަމްގައެވެ. އަދި މިމުއްދަތުގެ ތެރޭގައި އިންޓަރވިއު ނުބޭއްވޭނަމަ ކުރިމަތިލާ ފަރާތްތަކުގެ ތެރެއިން އިންޓަރވިއު ކުރަންޖެހޭ ފަރާތްތަކަށް މުއްދަތު ހަމަވުމުގެ ކުރިން އެކަން އެންގޭނެއެވެ.


Ibu aai Nasheed eku gai, thaareehee photo thakeh\nއިބޫ އާއި ނަޝީދުއެކުގައި، ތާރީހީ ފޮޓޯތަކެއް!\nއިބޫ އަދި ނަޝީދާއެކު ސަޕޯޓަރުން ފޮޓޯ ނަގަނީ: އެކަމަށް ގިނަ ވަގުތުތަކެއް ހޭދަވި\n"ދިވެހި ރައްޔިތުންގެ ކަމެއްވެ އަހަރެން މި ތަނަށް އައިސް މިހުރީ،" ސިޔާސީ ހަރަކާތްތަކުގައި މާބޮޑަށް ބައިވެރިނުވާ އަބްދުލް ޖަލީލު\nއިއްޔެ ސްރީލަންކާގައި އުޅޭ ދިވެހިންނަށް ލިބުނީ ވަރަށް ހާއްސަ ވަރަށް މުހިންމު ވަގުތުކޮޅެކެވެ. ހިތްތައް އުފާކޮށްލި އެމީހުންނަށް އެއީ ގައުމީ ކަމެކެވެ. އެމްޑީޕީގެ ރައީސް މުހައްމަދު ނަޝީދާއި އެމްޑީޕީ ހިމެނޭ ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫ އެއް ތަނަކުން ބައްދަލުވުން އެމީހުން ސިފަ ކުރީ ސިޔާސީ ކަމެއްގެ ގޮތުގައެއް ނޫނެވެ.\nލަންކާގެ ބާޖަޔާ ހޮޓެލްގައި އިއްޔެ ބޭއްވި ހޯލް މީހުން ފުރި އިށީންނާނެ ގޮނޑި މަދުވި އެވެ. ދުރު ހިސާބުތަކުން އުމުރުން ދުވަސްވީ މީހުން ވެސް ދިގު ދަތުރެއް ކުރުމަށްފަހު އެ ހޯލަށް އިއްޔެ އައެވެ. ޖަލްސާއަށްފަހު އިބޫ އާއި ނަޝީދު ހޯލުން ބޭރަށް ނުކުމެވަޑައިގަތުމުން ފެނުނީ ތަފާތު މަންޒަރެކެވެ.\nއެ ދެ ބޭފުޅުންގެ ސެކިއުރިޓީންނަށް ޖެހުނީ ފޯނުތައް ހިފައިގެން "އަރައިގަންނަމުންދިޔަ" ސަޕޯޓަރުންތައް މައިތިރިކުރާށެވެ. ދެން ދަމާލީ ދިގު ކިޔުއެކެވެ. ކެއުމަށް ސަމާލުކަން ދިނުމަށްވުރެ މުހިންމީ ފޮޓޯއެކެވެ. އިބޫ އާއި ނަޝީދާއެކު ފޮޓޯ ނަގަން ދަމާލި ކިޔުގެ ދިގު ކަމުން އެ އެންމެންނާއެކު ފޮޓޯ ނަގައި އެ ދެ ބޭފުޅުންނަށް ނިންމާލެވުނީ ދޮޅުގަޑިއިރަށްވުރެ ވެސް ގިނަ އިރުންނެވެ.\nރައްޓެހިންނާއި އާއިލާ މެންބަރުންނާ ވެސް އެކު އެތަނަށް ގޮސް ހުރި އަބްދުލް ޖަލީލު ދެކޭ ގޮތުގައި އިބޫ އާއި ނަޝީދަށް އެހާ ތާއިދު ބޮޑުވެފައިވަނީ މިހާރުގެ ވެރިކަމާމެދު ރައްޔިތުންގެ އޮތް ހިތްހަމަ ނުޖެހުމުގެ ސަބަބުންނެވެ.\nއާއިލާ އެންމެން ގޮވައިގެން އިބޫ އަދި ނަޝީދާއެކު ސެލްފީ ނެގުމަށްފަހު އެންމެންގެ މޫނު މަތިން ވެސް ފެނިގެން ދިޔައީ އާދަޔާ ހިލާފު އުފާވެރިކަމަކާއި ހިތްހަމަޖެހުމެކެވެ. އެ ފޮޓޯއަށް ބަލަހައްޓައިގެން އެތައް އިރަކު ބައެއް މީހުން ތިބެން ވެސް ތިއްބެވެ. އެންމެން ވެސް ބުނަމުން ދިޔައީ ތާރީހީ ފޮޓޯއެއް ކަމަށެވެ.\n"އަހަރެން ބޭނުންވީ ތާރީހީ ފޮޓޯއެއް ނަގަން، މި ފޮޓޯ ނުލިބޭނެ މާލެއިން ނަގާލާކަށް، އެހެންވެ މި ތަނަށް އައީ،" އެ ޖަލްސާއަށް އައި ޒުވާނަކު ފޮޓޯ ނެގުމަށްފަހު އޭނާގެ އުފާވެރިކަން ހިއްސާކުރި އެވެ.\nރައީސް ނަޝީދާއި ކެންޑިޑޭޓް އިބޫއާ ބައްދަލު ކުރެވޭނެ ހަމައެކަނި ޖަލްސާއަކީ އިއްޔެ ބޭއްވުނު ޖަލްސާއެވެ. އެ ޖަލްސާއަށް ލިބިގެން ދިޔަ ބޮޑު ތަރުހީބާއެކު އެމްޑީޕީއަށް ވެސް ވަނީ އާ ހިތްވަރެއް ލިބިފަ އެވެ.\nއެމްޑީޕީގެ ޗެއާޕާސަން ހަސަން ލަތީފު ވިދާޅުވީ، ރަށްރަށުން ފެނިގެން ދިޔަ މަންޒަރު އެއަށްވުރެ މާބޮޑުކޮށް ލަންކާއިން ފެނިގެން ގޮސްފައިވާ ކަމަށެވެ. ދުރު ހިސާބުތަކުން ހަމަ ސީދާ ޖަލްސާއަށް އެތައް ބަޔަކު އައުމަކީ ލިބުނު ވަރަށް ބޮޑު ހިތްވަރެއް ކަމަށެވެ. ބޮޑު އަދަދުން ކޮލަންބޯގައި އުޅޭ ދިވެހިންގެ ވޯޓު އިބޫއަށް ލިބޭނެކަން ޔަގީންވެފައިވާ ކަމަށް ވެސް އޭނާ ވިދާޅުވި އެވެ.\nއިދިކޮޅުގެ ހަރަކާތްތައް ލަންކާގައި ކޯޑިނޭޓް ކުރައްވާ ކުރީގެ މަޖިލިސް މެންބަރު މުހައްމަދު ތޯރިގު ވެސް ވިދާޅުވީ، ކޮލަންބޯގައި ދިރިއުޅޭ ވޯޓު ލެވޭ މީހުންގެ 70 ޕަސެންޓް އިބޫއަށް ލިބޭނެ ކަމަށެވެ. ސަރުކާރަށް 30 ޕަސެންޓް ނެގުނަސް އެއީ ވަރަށް ބޮޑު ވަރެއް ކަމަށެވެ.\nއޭނާ ވިދާޅުވި ގޮތުގައި އެހާ ގިނަ މީހުން ޖަލްސާއަށް ގެނައީ މާބޮޑު މަސައްކަތްތަކެއް ކޮށްގެން ނޫނެވެ. އެމީހުން އައީ ހިތު ލޯބިންނެވެ. ޖަލްސާ އޮންނަކަން އަންގާލަން މެސެޖެއް ކުރުމުގެ އިތުރަށް މީހުން ގެންނަން އެހެން ކަމެއް ކޮށްފައިނުވާނެކަން ހިތްހަމަޖެހިފައިހުރި ތޯރިގު ވިދާޅުވި އެވެ.\nލަންކާއަކީ އަބަދުވެސް ރާއްޖޭގެ ސިޔާސީ މައިދާނުގައި މުހިންމު ރޯލެއް އަދާކުރާ ތަނަކަށްވާއިރު އިއްޔެ އެ ގައުމުގެ މީޑިއާތަކުން ވެސް ވަނީ އިބޫ އާއި ނަޝީދަށް ވަރަށް ބޮޑު ސަމާލު ކަމެއް ދީފަ އެވެ. އެތަނަށް ދިޔަ ބައެއް ނޫސްވެރިންނަށް ރައީސް ނަޝީދު ވަރަށް ފަރިތަވި ނަމަވެސް އިބޫއާ ބައްދަލުވީ ފުރަތަމަ ފަހަރަށެވެ. އެމީހުންނަށް ވެސް އެކަންވީ ހާއްސަ ކަމަކަށެވެ.


Gaanoonuthakaa Khilaafu Evves Kameh Alhugandu Nukuran: Eesa - Vaguthu\nގާނޫނުތަކާ ޚިލާފު އެއްވެސް ކަމެއް އަޅުގަނޑު ނުކުރަން: އީސަ\nރާއްޖޭގެ ގާނޫނު އަސާސީއާއި ގާނޫނުތަކާ ޚިލާފަށް އެއްވެސް ކަމެއް ކުރައްވާފައި ނުވާނެ ކަމުގެ ޔަގީން ކަން ދެއްވާ ކަމަށް ރައްޔިތުންގެ މަޖިލީހުގެ ކެނދިކުޅުދޫ ދާއިރާގެ އެމްޑީޕީގެ މެންބަރު އަހުމަދު އީސަ ވިދާޅުވެއްޖެއެވެ.\nގެވެށި އަނިޔާގެ ތުހުމަތު އަމާޒުވެފައިވާ އީސަ މިހެން ވިދާޅުވީ މަޖިލީހުގެ އިޖުތިމާއީ ކޮމިޓީގެ މުގައްރިރު ކަމުން އިސްތިއުފާ ދެއްވި ކަމުގެ ލިޔުމުގައެވެ. މަޖިލީހުގެ އިދާރާއަށް ފޮނުވި އެ ލިޔުމުގައި އީސަ ވިދާޅުވީ އެ މަގާމުން އިސްތިއުފާ ދެއްވީ ވެސް އޭނާގެ މައްޗަށް ތުހުމަތު ކުރެވޭ މައްސަލައިގެ ތަހުގީގަށް އެއްބާރުލުން ދިނުމުގެ ގޮތުން ކަމަށެވެ.\nމީގެ އިތުރުން، ރާއްޖޭގެ ގާނޫނު އަސާސީއާއި ގާނޫނުތަކާ ޚިލާފަށް އެއްވެސް ކަމެއް ނުކުރައްވާ ކަމުގެ ޔަގީން ކަން ކެނދިކުޅުދޫގެ ރައްޔިތުންނަށް އަރުވާ ކަމަށް އީސަ އެ ސިޓީގައި ލިޔުއްވާފައިވެއެވެ.\nއީސަގެ މައްޗަށް ތުހުމަތު ކުރަނީ އޭނާގެ ކުރީގެ އަނބިކަނބަލުން އަސްރާ ނަސީމަށް ގެވެށި އަނިޔާ ކުރި ކަމަށެވެ. އެ މައްސަލަ ފުލުހަށް ހުށަހަޅާފައިވާއިރު، އީސައާ ދެކޮޅަށް އަސްރާ ވަނީ ފުލުހުންނަށް ބަޔާން ވެސް ދެއްވައިފައެވެ.\nއީސަ ހައްޔަރު ކުރުމުގެ އަމުރެއް ހުށަހަޅަން އެދި ފުލުހުން ވަނީ ޕްރޮސެކިއުޓާ ޖެނެރަލް (ޕީޖީ) އޮފީހުގައި އެދިފައެވެ. ޕީޖީން ވަނީ އީސަ ހައްޔަރު ކުރުމުގެ އަމުރެއް ނެރެދިނުމަށް އެދި ކްރިމިނަލް ކޯޓަށް ހުށަހަޅައިފައެވެ.\nކޮމިޓީގެ މުގައްރިރު ކަމުން އީސަ އިސްތިއުފާ ދެއްވާފައި މި ވަނީ، އޭނާ އެ މަގާމުން ވަކިކުރުމަށް އިތުބާރު ނެތް ކަމުގެ މައްސަލައެއް ވެސް ކޮމިޓީއަށް ހުށަހަޅާފައިވަނިކޮށެވެ. އެ މައްސަލަ ފާސްކުރަން މިއަދު މެންދުރުފަހު ކޮމިޓީ ބައްދަލުވުމެއް ވެސް ބޭއްވިއެވެ. އެކަމަކު ކޯރަމް ހަމަނުވެގެން އެ މައްސަލައަށް ވޯޓަށް އެހޭ ގޮތެއް ނުވިއެވެ.\nމެއި 20, 2021 16:04\nދުލަށް އުފުލޭތެ . ޤާނޫނުގައި އޮތީ ނިކަމެތި އަންހެނުންނާއި ޅަދަރިންނަށް އަނިޔާވެރިވާންދޯ.\nޙަޔާތެއްނެތް. އަގަލެއް ނެތް. ލަދުޙަޔާތުގެ ކަންފުޅެއްވެސް ހުރިނަމަ އަނގަ ވެސް ގުޅުވަން މިއަދު ނުކެރުނީސް. ކަލޭ އިސްތިއުފާދީ . ޢީސަ އަޙައްމަދާ\nމެއި 20, 2021 20:04\nއެކަމަނާ އާއި އެއްގޭގައި ހުރުމަކީދީނީގޮތުން ހުއްދަކަމެއްނޫން އީސަގެ އެޕާޓްމަންޓުން ނުކުންނަށް އެންގުމުން ނުުތުން އުޒުރުވެރީމާ ބާރަށް އެއްޗެއްބުނުމުން އެއީ ގެވެށިއަނިޔާތަ ވަރިކުރުމުންވެސް ގެވެށިއަނިޔާ މީހުންގެ އަބުރު ކަތިލުން ކިހާދެރަކަމެއް ކީއްވެހޭ އީސާ ތިތާ ގޭގައި ވަރިކުރިފުޅު ބެހެއްޓީ ނިކަން މި ސުވާލަށް ޖަވާބުދީބަލަ\nމެއި 20, 2021 16:58\nމިމީހުނައް ކޮންމެކަމަކުންވެސް ސަލާމަތްވެވޭ އެބުނީނު ނުކުރަމޭ . ނިމުނީ ވަރައްސިންޕަލް\nގާނޫނީގޮތުން ހުއްދަ ހޯދާގެން ކަމަށްވާނީ އީސަ އަނބިމީހާ އަށް އަނިޔާކުރީ ، އެހެނވީމަތާ ގާނޫނާއި ޚިލާފް ކަމެއް ނުކުރާކަމަށް އެބުނަނީ\nކާަކު އެއްބަސްވާނީ !! ލޮލަށްފެނި އަތުން ހިފިޔަސް އެއްބަސް ވަނީ އެއްނޫން !! ކޮށްފަ ހުންނަ އަނިޔާތަށް ފެންނަން ހުއްޓަސް އެއްބަހެއް ނުވާނެ!! ތީ ފިރިހެނުންގެ ހަޤީޤަތް މުލައްދަނޑީގެ ބާރުން އަނބިން ގެންގުޅެން ބޭނުންވަނީ !! މިހާރު އެގޮތަށް އަނިޔާ އަށް ކެތްކޮށްގެން އަންހެނުން ނުތިބޭނެ!! އެއަށްވުރެ އަންހެނުންގެ ހިތްވަރު މިހާރު މާގަދަ ! “ ކަނބަލުން” ކިޔަނީ އަންހެނުންގެ އަޒުމް ވަރުގަދަ ވީމާ!! އަނިޔާވެރި ފިރިން ސައިޒް ކޮށްފަ ދެން ބަހަޢްޓާނީ !!!\nމެއި 20, 2021 20:14\nއީސަ ބުނަން ވީ ތިހެންނެއްނޫން ދޯ؟ ބުނަން ވީ އެކަން ކުރީ ހެޔޮނިޔަތުގައޭ އެހެން ބުނީމަ ޕީޖީން އެކަން ވަރަށ ފަސޭހައިން ޤަބޫލް ކުރާނެ، އެކަހަލަ ކަންތަށް ޕީޖީން ވަރަށް ގޯތެރިވެފަ މީގެ ކުރިންވެސް ހުރީ.


ފުވައްމުލަކުގައި ރޭ ވެސް މާރާމާރީއެއް ހިންގައިފިMikal News\nފުވައްމުލަކުގެ ހޮސްޕިޓަލުގެ އާ ނަން ބޯޑު ފޮޓޯ: އަހުމަދު އިބްރާހިމް\nފުވައްމުލަކުގައި ރޭ ވެސް މާރާމާރީއެއް ހިންގައިފި\n16 ސެޕްޓެމްބަރ 2018, 17:05 |\nރޭ ވެސް ފުވައްމުލަކުގައި މާރާމާރީއެއް ހިންގައިފިއެވެ. މިކަލް ނޫހަށް މައުލޫމާތު ލިބުނު ގޮތުގައި މިސްކިތްމަގު އަވަށުގެ ގެއެއްގައި ހިންގި މިމާރާމާރީގައި ޒަޚަމްވި ފިރިހެންމީހާ ފުވައްމުލަކު ހޮސްޕިޓަލުގައި އެޑްމިޓްކޮށްގެން އަންނަނީ ފަރުވާ ދެމުންނެވެ.\nމިހާދިސާ ހިނގި ކަމަށް ވަނީ އެއް އާއިލާގެ ފިރިހެން ދެބެއިންގެ ދެމެދުގައެވެ. ބޭބެ (ގާތްގަޑަކަށް 45-50 އަހަރު) ނިދަން އޮތްވާ ކޮއްކޮ ވަޅިއެއް ހިފައިގެން އައިސް ބޭބެ އަށް ހަމަލާ ދޭން އުޅުމުން ބޭބެ ވަޅި އަތުލީ އެވެ. އެއާއެކު ބޭބެގެ މޫނަށް ހަމަލާދިނީ ކަމަށް މިކަލް ނޫހަށް މައުލޫމާތު ދިން މީހާ ކިޔައިދިނެވެ.\nކޮއްކޮ އާއި ބޭބެ މައްސަލަ ޖެހިގެން އުޅޭ ސަބަބެއް އެގޭގޮތެއް ނުވިއެވެ.\nކޮއްކޮ އަކީ ދާދި ފަހުން ޖަލުން ދޫކޮށްލުމުން ރަށަށް އައިސް އުޅޭ މީހެކެވެ. ކޮށްކޮ ރަށަށް ގެނައުމަށް ވެސް ބޭބެ އެހީތެރިވެ ފްލައިޓުން ޓިކެޓް ނަގައިދީ ހެދިކަމަށް ވެސް ވެއެވެ. ބޭބެއަށް ހޮސްޕިޓަލުގައި އަންނަނީ ފަރުވާދެމުންނެވެ.\nމިދުވަސްވަރު މުޅި ރާއްޖޭގައި ވެސް އަންނަީ މާރާމާރީތައް އިތުރު ވަމުންނެވެ. އިއްޔެ ފުވައްމުލަކުގައި ވެސް ވަނީ ވަޅިން މީހަކަށް ހަމަލާ ދީފައެވެ.


ޔާޝް ރާޖްގެ ކުރިއަށް ހުރި ފިލްމުތަކަށް ތާރީހުތަކެއް ޔާޝް ރާޖްގެ ކުރިއަށް ހުރި ފިލްމުތަކަށް ތާރީހުތަކެއް\nޔާޝް ރާޖްގެ ކުރިއަށް ހުރި ފިލްމުތަކަށް ތާރީހުތަކެއް\nއަންނަ މަހު 22 ގައި އިންޑިއާގެ ސިނަމާތައް ހުޅުވާލާނެ އިޢުލާނުކުރުމާއިއެކު ޔާޝް ރާޖް ފިލްމްސްއިން މި ވަނީ އެމީހުންގެ ކުރިއަށް ހުރި ފިލްމުތައް ސިނަމާތަކުގައި ރިލީޒްކުރާނެ ތާރީޚްތައް އިޢުލާންކޮށްފައެވެ.\nއަލަށް ނެރުނު ތާރީހުތަކާއި އެކު އެންމެ ކުރީގައި މި އޮތީ ފެމިލީ އެންޓަރޓެއިންމަންޓަކަށް ކަމުދާ ފިލްމު "ބަންޓީ އޯރް ބަބްލީ" އެވެ. މި ފިލްމު ދުނިޔޭގެ އެކިކަންކޮޅުގައި އެއް ފަހަރާ ރިލީޒްކުރާނީ އަންނަ ނޮވެމްބަރު 19 ވަނަ ދުވަހުއެވެ.\nސައިފް ޢަލީޚާން، ރާނީ މުކަރްޖީ ސިދާތް ޗަތުރުވެދީ އަދި ޝަރުވަރީ މި ފިލްމުން ފެނިގެންދާއިރު ސިދާތް އަދި ޝަރުވަރީ ބަންޓީ އަދި ބަބްލީގެ ގޮތުގައި މުޅިން އަލަށް ތައާރަފްވެގެންދާނެއެވެ.\nޔާޝް ރާޖްގެ ބްލޮކް ބާސްޓަރ ދެ ފިލްމުކަމަށްވާ "ސުލްތާން" އަދި "ޓައިގަރ ޒިންދާހޭ" ގެ އެސިސްޓެންޓް ޑައިރެކްޓަރ ވަރުން ޝަރުމާ ޑައިރެކްޓްކުރާ މި ފިލްމުގެ އޮރިޖިނަލް ބަންޓީ އަދި ބަބްލީގެ ގޮތުގައި އަދިވެސް ފެންނާނީ ސައިފް އާއި ރާނީއެވެ.\nބިރުކުޑަކަމާއި ހިތްވަރުގަދަކަމަށް މަޝްހޫރު ރަސްގެފާނު ޕްރިތްވީ ޗޯހާންގެ މައްޗަށް އުފައްދާ ތާރިޚީ ފިލްމު "ޕްރިތްވީރާޖް" ރިލީޒްކުރަން ތާވަލުކޮށްފައިވަނީ އިންޑިއާގެ ޖުމްހޫރީ ދުވަހާއި ދިމާކޮށް އަންނަ އަހަރުގެ ޖެނުއަރީ 21 ވަނަ ދުވަހުއެވެ.\nލެޖެންޑްރީ ރަސްގެފާނު ޕްރިތްވީ ޗޯހާންގެ ރޯލުން އަކްޝޭ ކުމާރު ފެންނައިރު ރީތީގެ ރާނީ މަނޫޝީ ޗިއްލަރު ހިންދީ ސިނަމާއަށް ތަޢާރަފްވެގެންދާނީވެސް މި ފިލްމުންނެވެ. މި ދެތަރިންގެ އިތުރުން ސަންޖޭ ދަތާއި ސޯނޫ ސޫދްވެސް މި ފިލްމުގައި މުހިންމު ރޯލުތަކުން ފެނިގެންދާނެއެވެ.\nދިވްޔަންގް ޓައްކަރުގެ ފުރަތަމަ ޑައިރެކްޝަން "ޖައޭޝްބާއީ ޖޯރްދާރް" އަންނަ އަހަރުގެ ފެބްރުއަރ 25 ވަނަ ދުވަހު ރިލީޒްކުރުމަށް ހަމަޖެހިފައިވާއިރު ފިލްމުގެ ލީޑްރޯލުން ފެންނާނީ ސުޕަރސްޓާރ ރަންވީރް ސިންގްއެވެ.\nއާއިލާއާއިއެކު ބަލާލަން ރަގަޅު މަޖާ މި ފިލްމުގައި ރަންވީރު ފެންނާނީ އިންޑިއާގެ ގުޖުރާތް މީހެއްގެ ގޮތުގައެވެ. ރަންވީރުއާއިއެކު ދެން ފިލްމުން ފެންނާނީ ހިންދީ ސިނަމާއަށް އަލަށް ތަޢާރަފްވާ ޝާލިނީ ޕާންޑޭއެވެ.\nމީގެއިތުރުން އަންނަ އަހަރު މާޗް 18 ވަނަ ދުވަހު ޔާޝް ރާޖުން ރިލީޒްކުރަން ހަމަޖެހިފައިވާ ފިލްމަކީ ރަންބީރު ކަޕޫރުގެ "ޝަމްޝޭރާ" އެވެ. ރަންބީރާއިއެކު "ބެލްބޮޓަމް" ގެ ތަރި ވާނީ ކަޕޫރުވެސް މި ފިލްމުން ފެނިގެންދާނެއެވެ.\nރަންވީރު އަދި ނުފެންނަ ކަހަލަ ރޯލަކުން ފެނިގެންދާ މި ފިލްމު ޑައިރެކްޓްކުރަނީ ކަރަން މަލޯތްރާއެވެ.


Afgaange naibu raeesah dhevana hamalaaeh dheefi\nއަފްޣާންގެ ނައިބު ރައީސަށް ދެވަނަ ހަމަލާއެއް ދީފި\nޖެނެރަލް ދޮސްތުމްއަށް މިދިޔަ އަހަރު ދިން ހަމަލާއަކުން ވެސް ވަނީ ސަލާމަތްވެފަ\nއަފްގާންގެ ނައިބު ރައީސް އަބްދުލް ރާޝިދް ދޮސްތުމް ގެ ފުރާނައަށް އަމާޒުކޮށް ދިން ހަމަލައަކުން އެމަނިކުފާނު ސަލާމަތް ވެއްޖެ އެވެ.\nއެގައުމުގެ ދެކުނުގައި ދިން މި ހަމަލާގައި އެމަނިކުފާނުގެ ބޮޑީގާޑެއް ވަނީ މަރާލާފަ އެވެ. އަދި އެއްގަޑިއިރު ވަަންދެން ދެވުނު މި ހަމަލާގައި އިތުރު ދެ ބޮޑީގާޑުންނަށް ވެސް ވަނީ އަނިޔާވެފަ އެވެ. އަމިއްލައަށް އަރުވާލެވިފައި ހުރުމަށްފަހު އަފްގާންއަށް އެންބުރި އައިފަހުން އެމަނިކުފާނުގެ ފުރާނައަށް އަމާޒުކޮށް ދެވުނު މިއީ ދެވަނަ ހަމަލާއެވެ.\nތާލިބާނުން ވަނީ މި ހަމަލާއަކީ އެ ޖަމާއަތުން ދިން ހަމަލާއެއްކަމަށް ބުނެފަ އެވެ.\nޖެނެރަލް ދޮސްތުމް އަފްގާނިސްތާނުގެ ސަރުކާރާާއި ގުޅިވަޑައިގަތީ 2014 ގައެެވެ. 2001 ވަނަ އަހަރު ތާލިބާނުން ބަލި ކުރުމުގައި އެމެރިކާއަށް އެހީތެރިވެފައިވާ ދޮސްތުމްގެ މައްޗަށް ވަނީ ޒަމާންތަކެއް ވަންދެން ދެމިގެންދާ އެގައުމުގެ ދާހިލީ ހަނގުރާމައިގައި ބޮޑެތި ޖަރީމާތަކެއް ހިންގާފައި ވާ ކަމަށް ތުހުމަތު ކޮށްފަ އެވެ.\nމީގެ އަހަރެއް ކުރިން ދޮސްތުމްގެ އަމުރުގެ މަތިންބަޔަކު އޭނަގެ ސިޔާސީ ވާދަވެރިއަކު ވަގަށް ނަގައި ޖިންސީ ގޯނާކުރިކަމަށް ތުހުމަތު ކުރުމާ ގުޅިގެން ދޮސްތުމް ވަނީ ތުރުކީއަށް ބަދަލުވެފަ އެވެ. އަދި ދޮސްތުމް މި ތުހުމަތުތަކަށް އިންކާރުކުރަމުން ބުނަނީ އޭނަ ތުރުކީއަށް ދިޔައީ ބޭސްފަރުވާގެ ކަންތަކުގައި ކަމަށެވެ.\nޖެނެރަލް ދޮސްތުމް އެނބުރި އައުމުން އެގައުމުގެ ކަންތައް ހަލަބޮލި ވެފައިވާއިރު ޕޮލިޓިކްސް ދިރާސާކުރާ ފަރާތްތަކުން ބުނަނީ ރައީސް އަޝްރަފް ޤަނީ ދޮސްތުމް އަނބުރާގެންނެވި ސަބަބަކީ 28 ސެޕްޓެމްބަރުގައި ބޭއްވުމަށް ހަމަޖެހިފައިވާ ރިޔާސީ އިންތިހާބަށް އުޒްބެކް ރައްޔިތުންގެ ސަޕޯޓު ހޯދުމަށް ކަމަށެވެ.\nއަފްޣާނުގައި ބޮމެއް ގޮއްވާލައި 13 މީހުން މަރާލައިފި


Beyruthereygai mask naalhaa meehun ulheythee mayor kanboduvun faalhukurahvaifi – Iru\nބޭރުތެރޭގައި މާސްކް ނާޅާ މީހުން އުޅޭތީ މޭޔަރު ކަންބޮޑުވުން ފާޅުކުރައްވައިފި\nމާލެ ސިޓީގައި މާސްކް އެޅުން މަޖުބޫރުކޮށްފައި ވިޔަސް ބޭރު ތެރޭގައި މާސްކް ނާޅާ މީހުން އުޅޭތީ މާލޭ މޭޔަރު ޝިފާ މުހައްމަދު ކަންބޮޑުވުން ފާޅުކުރައްވައިފި އެވެ.\nކޮވިޑް-19 ރާއްޖޭގައި ބާރަށް ފެތުރޭތީ މިހާރު ވަނީ ބޭރަށް ނިކުންނަ އިރު މާސްކު އެޅުން މަޖުބޫރުކޮށްފަ އެވެ. މޭޔާރު ރޭ ކުރެއްވި ޓްވީޓެއްގައި ބުނީ މާސްކް ނާޅާ އުޅޭ ނަމަ މާލެ ސަރަހައްދު އަނެއްކާވެސް ފުލް ލޮކްޑައުނަށް ދާން ޖެހިދާނެ ކަމެކެވެ. އަދި، މޭޔަރު ވަނީ މާލޭގައި ހިންގާ ކެފޭތައް ކައިރީ ޓޭކްއަވޭ ނަގައިގެން ވާހަކަދައްކަން ތިބޭ މީހުންނަށްވެސް އެކަން ހަނދާންކޮށްދީފަ އެވެ.\nޝިފާ ވަނީ ކޮފީ ޝޮޕް ތަކާއި ކަންކަން މަތީ ބޮނޑިބޮނޑި އަށް މަޑުނުކުރުމަށްވެސް އެދިފަ އެވެ. އަދި އެގޮތަށް އެކަން ކުރަމުން އަންނާތީ އެކަން އެހެން ނުކުރުމަށް އެދި މާސްކު އެޅުމަށް ވަނީ ހަނދާންކޮށްދީފަ އެވެ.\nޝިފާގެ ޓްވީިޓަށް ރައްދު ދިން މީހަކު ބުނީ ކޮފީ ޝޮޕްތައް ބަންދުކުރަން ޖެހޭ ކަމަށެވެ. އަދި އެހެން ގައުމުތަކުގައިިވެސް ލޮކްޑައުން އަށް ލުއިތައް ދިނީ އެއްފަހަރާ ނޫން ކަމަށާއި ރާއްޖޭގައި އޮފީހާއި ޖިމް އަދި ކޮފީ ޝޮޕްތައް އެއްފަހަރާ ހުޅުވުމުން ނުރުހުން ފާޅުކުރި އެވެ.\nކޮވިޑް-19ގެ ރާއްޖޭގެ ކޭސްތައް ވަނީ 5،000 އަށް ވުރެ އިތުރުވެފަ އެވެ. ޕޮސިޓިވް ކޭސްތައް އިތުރުވަމުންދާއިރު އާ ފިޔަވަޅުތަކުން ޕީކް ލަސް ކުރެވުނަސް ބަލިޖެހޭ މީހުންގެ އަދަދު ދަށް ނުވާކަމަށް އެޗްއީއޯސީގެ ތަރުޖަމާނު ޑރ. ފާތިމަތު ނަޒްލާ ރަފީގު ވަނީ ވިދާޅުވެފަ އެވެ.\nއަދި، ކޭސްތައް މަދު ނުވާނަމަ ފިޔަވަޅުތައް އަނެއްކާވެސް ވަރުގަދަ ކުރަންޖެހިދާނެ ކަމަށް ޑޮކްޓަރުން ދަނީ ތަކުރާރުކޮށް ބުނަމުންނެވެ.


Soneva athun badhalu hifai Anantara in champions league kaamiyaabu koffi | Mihaaru\nއިންޓަ ރިސޯޓް މުބާރާތް ކާމިޔާބު ކުރުމަށް ފަހު އަނަންތަރާ ކުޅުންތެރިން އުފާފާޅުކުރަނީ.-- ފޮޓޯ: ނިޝާން އަލީ/ މިހާރު\nސޮނޭވާ އަތުން ބަދަލުހިފައި އަނަންތަރާ އިން ޒޯން ޗެމްޕިއަންސް ލީގު ކާމިޔާބުކޮށްފި\n30 އޯގަސްޓް 2017 - 16:312comments\nސޮނޭވާފުށި އަތުން ބަދަލުހިފައި އަންނަންތަރާ ކިހާވަށް ވިލާސް އިން އިންޓަ ރިސޯޓް ޒޯން ޗެމްޕިއަންސް ލީގު ޗެމްޕިއަންކަން މިއަދު ހޯދައިފި އެވެ.\nމި ދެ ޓީމަކީ ޒޯން ފަހެއްގެ ފައިނަލުގައި ވެސް ވާދަކުރި ދެ ޓީމެވެ. މައްސަލަ ބޮޑުވެގެންދިޔަ އެ ފައިނަލް މެޗުން މޮޅުވީ ސޮނޭވާ އެވެ. މިއަދުގެ މެޗުގައި ވެސް އެ ވާދަވެރިކަން ފެނިގެންދިޔައިރު، މި މޮޅަކީ އަނަންނަތަރާ އިން ދެކޭ ގޮތުގައި ބަދަލު ހިފުމެކެވެ.\nމިއަދުގެ ފައިނަލުން އަނަންތަރާ މޮޅުވީ ތިން ސެޓު އެއް ސެޓުންނެވެ. މެޗުގެ ސެޓުތައް ދިޔައީ 25-15، 25-20، 23-25 އަދި 25-17 އިންނެވެ.\nމެޗަށް ފަހު އަނަންތަރާ ޓީމުގެ މެނޭޖަރު މުހައްމަދު އަމްދާން ބުނީ މިއީ ވަރަށް ކުރިން ވެސް އުއްމީދު ކޮށްގެން ހުރި ކާމިޔާބެއް ކަމަށެވެ.\n"ހަގީގަތުގައި ޒޯން ފަހެއްގެ ފައިނަލުން ވެސް އަޅުގަނޑުމެން ބަލިކޮށްލީ. އޭގެ އަށް ވެސް ވިސްނައިގެން އަޅުގަނޑުމެން ނުކުތީ ބަދަލު ހިފުމަކަށް. އިރާދަކުރެއްވިއްޔާ ޒޯން ޗެމްޕިއަންސް ލީގު ކާމިޔާބު ކޮށްގެން އަޅުގަނޑުމެން އެކަން ވެސް މި ހާސިލްކުރީ،" އޭނާ ބުންޏެވެ.\nސޮނޭވާގެ ކޯޗު އިބްރާހިމް ރަޝީދު (ސަތޯ) ބުނީ މެޗު ކުޅުނު ވަގުތާ ދިމާވި ކަންތައްތައް ފެނިގެން ހިނގައްޖެ ކަމަށާއި ކުޅުންތެރިން ކުރި ހިތްވަރަށް ސާބަސްދޭ ކަމަށެވެ.\n"މެޗަށް އަޅުގަނޑުމެން އައި ގޮތާ މެޗު ދިޔަ ގޮތާއި އެ ހުރިހާ ކަމެއް މީޑިއާ އާއި މެޗު ބެލި އެންމެހާ ފަރާތްތަކަށް ފެނިގެންދާނެ. ދެން އަޅުގަނޑު މަރުހަބާ ކިޔަން ޗެމްޕިއަން ޓީމަށް. މި ވަގުތުގައި ކުޅެން ޖެހި ކުރަން ޖެހުނު ކަންތައްތައް ފެންނާނެ. މެޗާ ބެހޭ ގޮތުން ދައްކާނެ އިތުރު ވާހަކައެއް ނެތް،" ސަތޯ ބުންޏެވެ.\nމެޗުގެ ތެރެއިން ސަތޯ ވަނީ ވަރަށް ބޮޑަށް ރެފްރީންގެ ނިންމުންތަކާ ހިތްހަމަ ނުޖެހުން ފާޅުކޮށްފަ އެވެ. އަދި މެޗަށް ފަހު އެކަމާ ބެހޭގޮތުން ސަތޯ ވަނީ ވާހަކަ ދައްކަން ދެކޮޅު ހަދައިފަ އެވެ.\nޒުވާނުންގެ މަރުކަޒު އެތެރެ ކޯޓުގައި މިއަދު ކުޅުނު މެޗު ފެށިގެން އަނަންތަރާ އިން ދިޔައީ ރަނގަޅު ފޯމެއްގައި ކުޅެ ސޮނޭވާ އަށް ޕްރެޝަރު ބޮޑުކުރަމުންނެވެ. ހަތަރު ޕޮއިންޓުގެ ލީޑަކާ އެކު މި ސެޓުގެ ބޮޑުބައިގައި އަނަންތަރާ އިން ކުރީގައި އޮތްއިރު، އެ ޓީމަށް ކުޅޭ ގައުމީ ޓީމުގެ ދެ ކުޅުންތެރިން ކަމަށްވާ އިސްމާއިލް ސާޖިދު (ކުޑަކާއްޓޭ) އާއި އިޝާން މުހައްމަދު (ބަޓިސް) ވަނީ މޮޅު ކުޅުމެއް ދައްކައިފަ އެވެ. މި ސެޓު އަނަންތަރާ އިން ގެންދިޔައީ 25-15 އިންނެވެ.\nކުޑަކާއްޓޭ (ކ) ފޮނުވާލާ ޝޮޓް ބްލޮކް ކުރަން ސޮނޭވާ ދެ ކުޅުންތެރިން މަސައްކަތް ކުރަނީ.-- ފޮޓޯ: ނިޝާން އަލީ/ މިހާރު\nދެ ވަނަ ސެޓު ފަށައިގެން ސޮނޭވާ އިން ކޮންމެވެސް ވަރަކަށް ކުޅެން މަސައްކަތް ކުރި އެވެ. އަދި ސެޓުގެ ކުރީކޮޅުގައި ހަތަރު ޕޮއިންޓުގެ ލީޑެއްގައި އޮއްވައި އަނަންތަރާގެ ބިދޭސީ ކުޅުންތެރިއާ ދިމުތު އާއި ކުޑަކާއްޓޭގެ މޮޅު ކުޅުމަށް ފަހު އަނަންނަތަރާ އިން ސެޓު އަނބުރާލި އެވެ. މި ސެޓު އަނަންތަރާ އިން ގެންދިޔައީ 25-20 އިންނެވެ.\nތިން ވަނަ ސެޓު ފެށިގެން ސޮނޭވާ އިން ދިޔައީ އަނަންތަރާ އަށް އެއްވެސް ފުރުސަތެއް ނުދީ މޮޅު ކުޅުމެއް ދައްކަމުންނެވެ. އަލީ ހުޒާމް އާއި ޒުވާން ކުޅުންތެރިއާ ހުސެއިން ރައްޒާންގެ މޮޅު ކުޅުމާ އެކު ސޮނޭވާ އިން މި ސެޓުގެ ކުރީކޮޅުގައި ހަތް ޕޮއިންޓުގެ ލީޑެއް ނެގި އެވެ. އެހެން ނަމަވެސް ފަސޭހަ ކޮށްލައިގެން ތިއްބައި އަނަންތަރާ އިން ފަހަތުން އަރައި ސެޓުގެ މެދުތެރެއިން 16-16 އިން އެއްވަރުކުރި އެވެ. އެހެން ނަމަވެސް ފަހު ވަގުތުލި ހިތްވަރާ އެކު ސޮނޭވާ އިން 23-25 އިން މި ސެޓު ގެންދިޔަ އެވެ.\nހަތަރު ވަނަ ސެޓު ފަށައިގެން ބަޓިސް އާއި ކުޑަކާއްޓޭ ދިޔައީ ވަރަށް ބޮޑަށް ތަޖުރިބާގެ ބޭނުންކޮށް ރަނގަޅު ކުޅުމެއް ދައްކަމުންނެވެ. މި ސެޓުގައި ސޮނޭވާ އަށް ދިމާވި އެންމެ ބޮޑު މައްސަލައަކީ އެ ޓީމުގެ ހުޒާމަށް ވަރުބަލިކަމުގެ ސަބަބުން އެންމެ ރަނގަޅު ކުޅުމެއް ނުދެއްކުމެވެ. އަނަންތަރާ އިން މެޗުން މޮޅުވީ މި ސެޓު ގެންދިޔައީ 25-17 އިންނެވެ.\nފައިނަލު މެޗުގެ މޮޅު ކުޅުންތެރިއާގެ މަގާމާއި މުބާރާތުގެ މޮޅު ކުޅުންތެރިއަކަށް ހޮވުނީ ކުޑަކާއްޓޭ އެވެ. އޭނާ އަކީ މިދިޔަ އަހަރު ބަނޑޮހުން މި މުބާރާތް ކާމިޔާބުކުރިއިރު ވެސް މުބާރާތުގެ މޮޅު ކުޅުންތެރިއާ އެވެ.\nމުބާރާތުގެ މޮޅު ކުޅުންތެރިންނަށް ހޮވިފައިވަނީ ސޮނޭވާގެ ހުޒާމާއި މުހައްމަދު އަގީލާއި ހުސެއިން ރައްޒާނާއި ގްރޭންޑް ޕާކްގެ އާދަމް ނަސީރާއި އަހުމަދު ހުސެއިނާއި ބަނޑޮހުގެ އަލީ އާމިރު އަދި އަނަންތަރާގެ ބަޓިސް އެވެ. މުބާރާތުގެ އެންމެ އުއްމީދީ ކުޅުންތެރިއަކީ އަނަންތަރާގެ މުހައްމަދު އަލީ އެވެ.\nމި ފަހަރުގެ މުބާރާތަށް ގެނެވުނު އެންމެ ބޮޑު ބަދަލަކީ ކޮންމެ ރިސޯޓަކަށް ކުޅެވޭ ގައުމީ ޓީމުގެ ކުޅުންތެރިންގެ އަދަދު މަދުކުރުމެވެ. އެ ގޮތުން މި އަހަރު ކޮންމެ ޓީމަކަށް ވެސް ގިނަވެގެން ކުޅެވެނީ ގައުމީ ޓީމުގެ ދެ ކުޅުންތެރިއަކަށެވެ.\nއިތުރު ލިޔުންތައް ޒޯން ޗެމްޕިއަންސް ލީގު ވޮލީބޯޅަ އިންޓަ ރިޒޯޓް ޒޯން ޗެމްޕިއަންޝިޕް\nދެ ރިސޯޓްގެ އިތުރުން ދެ ކުޅުންތެރިންގެ ވާދަވެރި މެޗެއް\nފައިނަލުގެ ފުރުސަތު އަނަންތާރާ ބޮޑުކޮށްފި


Sunil Grover Kapil Sharma Ge Show Anehkves Gulhenee\nސްނިލް ގްރޯވާރ، ކަޕިލް ޝަރުމާ ޝޯއާއި އަނެއްކާވެސް ގުޅެނީ\n-2months ago0- ފާތިމަތް ޝިމްނާ\nކަޕިލް ޝަރުމާގެ " ދަ ކަޕިލް ޝަރުމާ ޝޯ" އިން އަނެއްކާވެސް ސްނިލްގްރޯވާ ފެނިގެންދާނެ ކަމަށް ރިޕޯޓްތައް ބުނެފިއެވެ.\nދަ ކަޕިލް ޝަރުމާ ޝޯއަކީ ދިވެހިންގެ ތެރެއިންވެސް ގިނަ ބަޔަކު ވަރަށް ޝައުގުވެރިކަމާއި އެކު ބަލާ ޝޯއެކެވެ. ނަމަވެސް އެ ޝޯއިން ސްނިލް ގްރޯވާ ފެނުމަކީ އެންމެންވެސް އެދޭ ގޮތެކެވެ. ސްނިލް ކަޕިލްގެ ޝޯއިން ވަކިވެފައިވަނީ ކަޕިލްއާއި ޖެހުނު މައްސަލައަކާއި ގުޅިގެންނެވެ.\nއެއަށްފަހު ކަޕިލް އެތައް ފަހަރަކު އެދުމުންވެސް އެ ޝޯއާއި ސްނިލް ގުޅިފައިނުވެއެވެ. ނަމަވެސް ޚަބަރުތައް ބުނާގޮތުން ސަލްމާން ޚާން މިވަނީ ސްނިލް ޝޯއާއި ގުޅެން އެއްބަސް ކުރުވާފައެވެ.\nސްނިލް ގްރޯވާ މިހާރު މަސައްކަތް ކުރަމުން އަންނަނީ ސަލްމާން ޚާންގެ ފިލްމު "ބަރަތު"ގައެވެ.\nއިންޑިއާގެ ޚަބަރުތައް ބުނާގޮތުން ސަލްމާން ޚާން ވަނީ "ބަރަތު"ގެ ޕްރޮމޯޝަންގެ އިތުރުން އެ ޝޯގައި އެއްކޮށް އޭނާ ބައިވެރިވުމަށް ސްނިލްގެ ކިބައިން އެދިފައެވެ. އަދި ސްނިލް އެކަމަށް އެއްބަސް ވެފައިވާ ކަމަށްވެސް ނޫސްތަކުގައިވެއެވެ.\nސްނިލް އަދި ކަޕިލް އެ ޝޯއިން ފެނިގެން ދިއުމަކީ އެ ޝޯ ބަލާ އެންމެންގެ ވެސް އުއްމީދެވެ. މި ޚަބަރާއި އެކު ގިނަ ބަޔަކު އަންނަނީ ސަލްމާނަށް ތާއީދުކުރަމުންނެވެ. އަދި ސްނިލް އާއި ކަޕިލް އެއް ޝޯއަކުން ފެނިގެންދާން ބޭނުންވާ ކަމަށް ގިނަ ބަޔަކު ބުނެފައިވެއެވެ.\nއާއިލާއާއެކު އައިޝްވަރްޔާ ރާއްޖޭގައި01 month ago\nއަކްޝޭގެ "ސޫރިޔަވަންޝީ" ރިލީޒް ކުރަނީ އަންނަ އަހަރުގެ އީދުގައި02 months ago\n"ބަދްލާ": ޕްރޮޑިއުސާރ ޝާހް ރުކް ޚާންގެ ފަރާތުން ތަފާތު ޕޯސްޓަރެއް!02 months ago\n"އިޝްބާޒް"ގެ ފަހު އެޕިސޯޑް މިމަހުގެ 15ގައި!02 months ago\nދިލް ބޭޗާރާ: "ދަ ފޯލްޓް އިން އަވާރ ސްޓާރސް" ގެ ބޮލީވުޑް ވާރޝަން!02 months ago\nސްރީދޭވީ ގެ މަރަށް އެއް އަހަރު: ބޮލީވުޑް ފަންނާނުންގެ ޝުޢޫރުތައް!02 months ago\nނާމާން ސީޒަން ތިނެއް މިފަހަރު ތިންގުނަ ބިރުވެރިވާނެ!02 weeks ago\nޗަޕާކުގައި ދީޕިކާ ފެނިގެންދާ ގޮތް ދެކިލުމަށް ގިނަ ބަޔަކު އެއްވެއްޖެ01 month ago\nސޫރިއަވަންޝީގެ މަސައްކަތް ފަށާނީ އަންނަ މެއި މަހު01 month ago\n"ޕަންގާ"އަށް ކަންގްނާ ކަަބައްޑީ ދަސްކުރަނީ01 month ago\nޕްރިޔަންކާ އާއި ނިކު ވަރިވަނީ ބާ؟01 month ago\n"ޗަޕާކު"ގައި ދީޕިކާ ފެނިލުން އާންމުކޮށްފި01 month ago\nއަލީއާ ބަޓް އޭނާގެ ޑްރައިވަރު އަދި މަސައްކަތު މީހާއަށް 50 ލައްކަ ރުޕީސް ހަދިޔާކޮށްފި02 months ago\nފިލްމު "އާރް އާރް އާރް" ގެ ނަން ބަދަލުކުރަނީ02 months ago


China Southern Airline dhathuruthah fashanee\nޗައިނާ ސަދާން އެއާލައިން ދަތުރުތައް ފަށަނީ\nޗައިނާ ސަދާން އެއާލައިނުން ދަތުރުތައް ފަށަނީ: ކޮވިޑް ހާލަތަށް ވަރަށް ބޮޑަށް ބަލާނެ ކަމަށް ބުނޭ\nޗައިނާގައި ކޮވިޑާ ގުޅިގެން ހަރުކަށި ފިޔަވަޅުތައް އަޅާފައި ހުރި ނަމަވެސް، ޗައިނާ ސަދާން އެއާލައިނުން 24 މަންޒިލަކަށް އޯގަސްޓް އެކަކުން ފެށިގެން ދަތުރުތައް ފަށަން ތައްޔާރު ވަމުން އަންނަ ކަމަށް ބުނެފި އެވެ.\nސަދާން އެއާލައިނުން ޗައިނާގެ ގުއަންޒޯއިން އުތުރު އެމެރިކާއަށް ހަފުތާއަކު ދެ ދަތުރު ކުރާނެ އެވެ. ދަތުރުމަތީގައި އެމެރިކާގެ ލޮސް އެންޖަލިސްއަށް މަޑުކުރާ ގޮތަށް އޮތީ ހަމަޖެހިފަ އެވެ. ކެނެޑާގެ ވެންކޫވާއަށް ހަފުތާއަކު އެއްފަހަރު އަދި ޕެރިހަށާއި އެމްސްޓެޑާމްއަށް ވެސް ދަތުރު ކުރާނެ އެވެ.\nއެފްރިކާ ބައްރަށް ކުރާ ދަތުރުތައް އިތުރު ކުރާނެ ކަމަށް ސަދާން އެއާލައިނުން ބުނެ އެވެ. އެގޮތުން ނައިރޯބީއަށް ހަފުތާއަކު ދެ ދަތުރު އަދި ކެންޔާއަށް ހަފުތާއަކު ދަތުރެއް ކުރާނެ ކަމަށް އޮތީ ބުނެފަ އެވެ.\nއޮސްޓްރޭލިއާގެ ސިޑްނީއަށާއި މެލްބަންއަށް ހަފުތާއަކު އެއްފަހަރު އުދުހޭނެ ކަމަށް ބުނެފައި ވާއިރު މި ދަތުރުތަކަށް ބޭނުން ކުރާނެ ކަމަށް ވަނީ އެއާބަސް އޭ380 ބޯޓެވެ.\nއޭސިއާ ބައްރަށް ބަލާއިރު ސަދާން އެއާލައިނުން ޕާކިސްތާންގެ އިސްލާމްއަބާދަށް ހަފުތާއަކު ދަތުރެއް ކުރާނެ އެވެ. އިންޑޮނީޝިއާގެ ޖަކާޓާއަށާއި ޖަޕާންގެ ޓޯކިއޯއަށް އަދި ދެކުނު ކޮރެއާގެ ސޯލްއަށް ހަފުތާއަކު ދެ ދަތުރު ކުރާނެ އެވެ.\nމެލޭޝިއާގެ ކުއަލަ ލަމްޕޫރަށް ހަފުތާއަކު ދެ ދަތުރު، ވިއެޓްނާމަށް ދަތުރެއް އަދި ކެމްބޯޑިއާއަށާއި މިއަންމާއަށް ހަފުތާއަކު ދަތުރެއް ކުރާނެ އެވެ.\nޗައިނާ ސަދާން އެއާލައިނުން ބުނީ އެކި މަގުތަކުން ކަނެކްޓިން ފްލައިޓްތައް ވިއެޓްނާމަށާއި ބެންކޮކްއަށް، ސިންގަޕޫރަށާއި ބަނގްލަދޭޝްއަށް އަދި ފިލިޕީންސްއަށް ވެސް އޮންނާނެ ކަމަށެވެ.\nޗައިނާ ކޮވިޑް-19 އިގެ ބަލާއާފާތް\n1.4 ބިލިއަން މީހުން ކޮވިޑް ވެކްސިން ޖަހައިފި\nއަލީބާބާ 2.75 ބިލިއަން ޑޮލަރުން ޖޫރިމަނާ ކޮށްފި\nޝޯމީ އިލެކްޓްރިކް ވެހިކަލް އުފައްދަނީ


Madaveli Kulhun therin Maayoos vehje! - AO News\nއާބާދީ ގައި 2000 ވުރެ މީހުން އުޅޭ ގދ.މަަޑަވެއްޔަކީ ފުޓްބޯޅައަށް ލޯބިކުރާ އެތައް ޒުވާނުންތަކެއް އުޅޭ ރަށެކެވެ. ފުޓްބޯޅަ ދަނޑަކާއި ފުޓްސަލް ދަނޑެއް މަޑަވެލީގައި އޮތަސް ފުޓްބޯޅައަށް ލޯބިކުރާ ކޮންމެ ޒުވާނެއްގެ މޫނުމަތިންވެސް ފެންނަނީ މާޔޫސް ކަމެވެ. ދަނޑުތައް ހަލާކުވެ ކުޅެވޭނެ ރަނގަޅު ދަނޑެއް ލިބޭނެ ކަމުގެ އުންމީދުގައި ތިބެ ދަނޑު އެޅޭނެ ކަމުގެ އުންމީދު ކުޑަވުމެވެ.\nއެއްޗެއް ނެތުމަށް ވުރެ އޮތުން ރަނގަޅޭ ހީވެ މަޑަވެލީގައި ފުޓްސެލް ގަވައިދުގައިވާ މިން ހަމަނުވާ ޓާފް ދަނޑެއްގައި މަޑަވެލި ޒުވާނުން ފުޓްސެލް ކުޅެމުން ދިޔަތާ ހަތަރު އަހަރަށް ވުރެ ގިނަ ދުވަސް ވެއްޖެއެވެ. 2015 ވަނަ އަހަރު ރައީސް ޔާމިންގެ ވެރިކަމުގައި ފުރަތަމަ ފަހަރަށް މަޑަވެލީގައި ޓާރފް ދަނޑެއް އެޅުމަށް އެއިރު އިންތިހާބުވެފައިވާ ކައުންސިލް އިން އިއުލާން ކޮށް ޓާރފް ދަނޑު އަޅަން ނިންމައި ޓާރފް ދަނޑު އަޅައި ނިމުނީ 2017 ވަނަ އަހަރު އައު ކައުންސިލް އެއް އިންތިހާބުވެފައި ވަނިކޮށެވެ. 2021 އަށް އައި އިރު ޓާރފް ދަނޑުގައި ހައްލުކުރަން އެތައް މައްސަލައެއް ހުރުމާއި އެކު މަޑަވެލި ކައުންސިލުންވަނީ ޓާރފް ދަނޑުގައި ދިމާވެފައިވާ މައްސަލަތައް ހައްލު ކުރުމަށް އެތައް ފަހަރަކު ޔޫތު މިނިސްޓްރީގައި އެދިފައެވެ. ފުޓްސެލް ގަވައިދުގައިވާ މިން ހަމަވާ ފުޓްސަލް ދަނޑެއް އަޅައިދެވެން ނެތްނަމަ މިހާރު ހުރި ޓާރފް ދަނޑު މަރާމާތު ކޮށްދިނުމަށްވެސް ކައުންސިލުން އެތައް ފަހަރަކު އެދިފައިވާ ކަމަށް ވެއެވެ. އެގޮތުން ޓާރފް ދަނޑުގައި ފެންސެއް ޖަހައިދޭން އެދުނު ކަމަށް ވެއެވެ. ޔޫތު މިނިސްޓަރ މަޙްލޫފް އާއި ޑެޕިއުޓީ މިނިސްޓަރ ނާސިޙުގެ އެހީއާއި އެކު މިނިސްޓްރީ އިން ފެންސް ލިބޭނެ ގޮތް ހަމަޖައްސައި ދިނުމުން މަޑަވެލީ ޒުވާނުންގެ އިސްނެގުމާއި ބުރަ މަސައްކަތާއި އެކު ފެންސްތައް ހަރުކުރެވިގެން ދިޔައެވެ. އަދި މަޑަވެލި ޓީމެއް ކަމަށްވާ ގަރާޖް ޓީމްގެ އިސްނެގުމަކާއި އެކު މަޑަވެލި ޒުވާނުން އުންމީދު ކުރިވަރަށް ވުރެ މަދުން ފެންސް ދާ ލިބުމުން އަމިއްލަ އަތުން ހަރަދުކޮށް ގެން ވަނީ އިތުރަށް ފެންސް ދާ ގަނެ ފުޓްސަލް ދަނޑުގައި ފެންސް ހަރުކޮށްފައެވެ. ޒުވާނުން ބުނަމުން ދިޔައީ އެކަމަކާއި ޝަކުވާ އެއް ނެތްކަމަށެވެ. ވަށައިން ފެންސް ހަރުކުރެވުނަސް މިވަނީ އެޅުނު މިން ހަމަނުވާ ފުޓްސަލް ދަނޑުގައި މިއަދު ކުޅެވޭ ވަރު ނުވެފައެވެ. ޓާރފްތައް އިންތިހާއަށް ހަލާކުވެ ކުޅެންދާ ކުޅުންތެރިންނަށް ބޮޑެތި އަނިޔާތައް ވާން ފެށުމުގެ ސަބަބުންނެވެ.\nއެއް ގޮތް ނެތީއްޔާ އަނެއް ގޮތް ހޯދުން އެއީ އެކަމަކަށް ނިހާޔަތަށް އެދޭނެ ބަޔަކު އަމަލު ކުރާނެ ގޮތެކެވެ. ޓާރފް ދަނޑުގައި ހައްލު ނުކުރެވި ލަސްވެގެން ގޮސްފައިވާ މައްސަލަ ތަކާއި އެކު ކުޅުން ހުއްޓާލުން މަޑަވެލި ކުޅުންތެރިން އެދުނު ގޮތެއް ނޫނެވެ. އެހެން ކަމުން ފުޓްބޯޅަ ކުޅެން ދެން ޓީމްތައް ޖަމާވާން ފެށީ ޒަމާންވީ ފުޓްބޯޅަ ދަނޑަށެވެ. ނަމަވެސް މީވެސް ކުޅުންތެރިންނަށް ހިނިތުންވުން ގެނުވި ކަމަކަށް ނުވިއެވެ. އިހުގައި “ކޯރު” ގެ ނަމުގައި ނަން ދެވިފައިވާ ޗަސް ބިމެއްގައި ފުޓްބޯޅަ ދަނޑު ހުރުން ވީ ވިއްސާރަ މޫސުމެއް ނަޔަސް ވާރޭ ފޮދެއް ވެހިއްޖެނަމަ ކުޅުންތެރިން މާޔޫސް ކުރުވާ ކަމަކަށެވެ. ވާރޭ ފޮދެއް ވެހިލައިފިނަމަ ދަނޑުގައި ފެން ބޮޑުވެ ފެން ހިނދުން ހަފްތާ އަކަށް ދިގު ދެމިގެން ދެއެވެ. ހައްލަކަށް އޮތީ ޗަސް ބިންގަނޑަށްވުރެ އުސްކޮށް ވެލި އެޅުމެވެ.\nމާޔޫސް ކަމާއި ޖަޒްބާތުގައި ވާހަކަތައް ހިއްސާ ކުރިޔަސް މަޑަވެލި ކުޅުންތެރިން ޤަބޫލުކުރާ އެއް ކަމެއް އޮވެއެވެ. މަޑަވެއްޔަށް ރަނގަޅު ދަނޑެއް އެޅޭނެ މަގު ފަހި ކޮށްދެއްވުމަށް މަޑަވެލި ދާއިރާ މެމްބަރު ހުސެއިން ފިރުޝާން ބޭނުންވާކަމެވެ. މަސައްކަތް ކުރައްވާ ކަމެވެ. ތެނަދޫ ޔޫރޯ ފޯރީގައި ކްލަބް ހައުސް މެދުވެރިކޮށް ނޫސްވެރިއަކު މިނިސްޓަރ މަޙްލޫފަށް ވަނީ މަޑަވެލީ ދަނޑުގެ މައްސަލަ ތަކާއި މެދު ސުވާލެއް ކުރައްވާފައެވެ. މިނިސްޓަރ ގެ ޖަވާބަކަށްވީ ސަސްޕެންްސަން ގައި ހުންނެވުމުގެ ސަބަބުން މަސައްކަތަށް ދަތި ކަމެއް ހުރި ކަމަށެވެ. ނަމަވެސް ސަސްޕެންޝަން އަށް ދިޔުމުގެ ކުރިން މަޑަވެލި ދަނޑަށް ހައްލެއް ހޯދުމަށް ބަޖެޓް ކުރެވިގެން ގޮސްފައިވާނެ ކަމަށެވެ.\nފުޓްބޯޅަ ދަނޑުފުޓްސަލް ދަނޑުގދ. މަޑަވެލި


Naseebu lavvaalee7vana dhathurugai\nނަސީބު ލައްވާލީ ހަތް ވަނަ ދަތުރުގައި!\nމިއަހަރު 1.5 މިލިއަން ވަނަ ޓޫރިސްޓަށް ހޮވުނު ރަޝިއާގެ މަރީނާ ކަޒަކޯވާއަށް މަރުހަބާ ކިޔަނީ -- ސަލްވީން | އަވަސް\nޔޫރަޕުގެ ފިނީގައި އުޅެފައި އައިސް އޭނާ ބޯޓުން ފޭބުމާއެކު މަރީނާ ކަޒަކޯވާ ލިބިގެން ދިޔައީ އާދަޔާ ހިލާފު ހިތްހަމަޖެހުމެކެވެ. ރާއްޖޭގެ ސާފުވަޔާއި މާހައުލުގެ ހޫނުކަމުގެ އިހުސާސް ކުރެވެމުން ދިޔައިރު މޫނު މަތިން ދަތުރުގެ ވަރުބަލިކަމުގެ އިހުސާސް ދިޔައީ ފެންނަމުންނެވެ. އެހެންވެ، ރިސޯޓަށް ދެވޭނެ ވަގުތެއްގެ އިންތިޒާރުގައި ފިރިމީހާގެ އަތުގައި ހިފަހައްޓާލައިގެން އިމިގްރޭޝަން ކިޔޫގައި އޭނާ ހުރީ ރާއްޖެ އެތެރެވެވޭނެ ވަގުތެއްގެ އިންތިޒާރުގަ އެވެ.\nހެނދުގެ ވަގުތަކަށްވުމުން މުޅި އެރައިވަލް ޓާމިނަލް ފުރިގެން ތޮއްޖެހިފައި އޮތްއިރު ކިޔޫ ފެންނަނީ ދިގުކޮށެވެ. މިއީ މަރީނާ ކަޒަކޯވާ ރާއްޖެ އަލަށް އައި ދަތުރެއް ނޫނެވެ. އެހެންވެ މި ކިޔޫގައި ހުރުމަކީ އޭނާއަށް އާކަމެއް ނޫނެވެ. އެހެންވެ ވަކިން ތަފާތު އިހުސާސެއް ވެސް ނެތެވެ.\nކުއްލި އަކަށް މުޅި ދުވަހުގެ "މޫޑު" ބަދަލުކޮށްލީ، އިމިގްރޭޝަން އޮފިޝަލަކު އޭނާއަށް ބުނި އެއްޗަކުންނެވެ. އޭނާ އެ ބުނި އެއްޗެއް ސާފު ނުވެ، ބުނާނެ އެއްޗެއް ނޭނގިފައި ހުއްޓައި ތަކުރާރު ކުރި އެވެ. "ދިވެހިރާއްޖެ އަށް ވަރަށް ބޮޑަށް މަރުހަބާ، ތިއީ މި އަހަރު ރާއްޖެއަށް އައި 1.5 މިލިއަން ވަނަ މީހާ،" މިއީ މި އަހަރު ރާއްޖެ އަށް އައި 1.5 މިލިއަން ވަނަ ޓޫރިސްޓަށް ހޮވުނު ރަޝިޔާގެ މަރީނާ ކަޒަކޯވާ ގެ ނަސީބު ލައްވާލި ވަގުތު ކޮޅެވެ.\n"ވަރަަށް ބޮޑަށް އުފާވެއްޖެ. ރާއްޖެ އަކީ އަބަދު ވެސް އެންމެ އަންނަން ބޭނުންވާ ގައުމު،" ފިލިތެޔޮ ރިސޯޓުގައި ޗުއްޓީ ހޭދަކުރަން އައި މާރީނާ ބުންޏެވެ.\nމިއީ އޭނާ ރާއްޖެ އައި ހަތް ވަނަ ފަހަރެވެ. އޭނާ އެންމެ ފުރަތަމަ ޓޫރިސްޓެއްގެ ގޮތުގައި ރާއްޖެ އައީ ދެހާސް ސާދަ ވަނަ އަހަރު އެވެ. އޭގެ ފަހުން ސަން ޝިޔާމް އިރުފުއްޓާއި ސަން އަކުވާ ވިލުރީފް އަދި ކުރުނބާ މޯލްޑިވްސްގައި ވެސް އޭނާ ޗުއްޓީ ހޭދަކުރި އެވެ. އެހެންވެ އޭނާގެ އަބަދުވެސް "ފެވަރިޓް" މަންޒިލަކީ ރާއްޖެ އެވެ. އެކަމަކު މި ފަހަރު އޭނާގެ އިހުސާސް މުޅިން ތަފާތެވެ. މި ފަހަރު ރާއްޖެ އައުމުން ކިޔާފައިވާ ހޫނު މަރުހަބާ ވެފައިވަނީ އޭނާ ހިތުން ދުވަހު ވެސް ފިލައި ނުދާނެ ކަމަކަށެވެ.\nމަރީނާ ކަޒަކޯވާ ވީއައިއޭ ލައުންޖުގައި ވާހަކަ ދައްކަނީ- ފޮޓޯ: އަވަސް\n"ހަތް ފަހަރު ރާއްޖެ އާދެވިއްޖެ. އެކަމަކު މި ފަހަރު މުޅިން ތަފާތު،" މާރީނާ ބުންޏެވެ.\nމި އަހަރު ރާއްޖެ އައި 1.5 މިލިއަން ވަނަ ޓޫރިސްޓަށް ހޮވުމާއެކު އޭނާއަށް ވަނީ ހިލޭ ޗުއްޓީ ދަތުރެއް ލިބިފަ އެވެ. މަރީނާ ކަޒަކޯވާއަށް ވަނީ މިރިހި އައިލެންޑް ރިސޯޓުގައި ޗުއްޓީ ހޭދަ ކުރަން ހިލޭ ޗުއްޓީ ޕެކޭޖެއް އެ ރިސޯޓުން ދީފަ އެވެ. މިއާއެކު ރަޝިޔާ އިން ރާއްޖެއަށް އަންނަން ދެކޮޅު ޓިކެޓު ވަނީ އެމްއެމްޕީއާރުސީއިން ދީފައި ވެއެވެ.\nފީނުމަށް ލޯބިކުރާ، މަރީނާ ގަބޫލުކުރާ ގޮތުގައި ޗުއްޓީ ހޭދަކުރަން ހަތް ދުވަހަކީ ރާއްޖޭގައި މަދު އަދަދެކެވެ.\n"ރާއްޖޭގައި ބައިވެރި ކަންތައް އެބަހުރި. އަސްލު ރާއްޖޭގައި ކުރަން ހުރި ކަންކަމާ ބަލާއިރު ހަތް ދުވަސް މާމަދު. ރާއްޖޭގައި އެހެންވެ އަންނާނީ ދިހަ ދުވަހަށް،" ހަތް ވަނަ ދަތުރުގެ ނަސީބު ލައްވާލި މާރީނާ ބުންޏެވެ.


Deepika ge Levi's ishthihaaruge setakee copy eh | Mihaaru\nދީޕިކާގެ ލިވައިސް އިޝްތިހާރުގެ ސެޓަކީ ކޮޕީއެއް\nއިންޑިއާގެ ޓީވީ ޗެނެލްތަކުން މިހާރު ދައްކާ ބަތަލާ ދީޕިކާ ޕަދްކޯންގެ ލިވައިސް ޖީންސް އިޝްތިހާރުގައި ފިލްމެއްގެ ސެޓް ކޮޕީކޮށްފައިވާ ކަމަށް ބުނެ ފާޑުކިޔައިފި އެވެ.\nއެ އިޝްތިހާރުގައި ފެންނަނީ ކުރީގެ ވަރަށް މަޝްހޫރު ލަވައެއް ކަމަށްވާ "ކޮއި ޔަހާ ނަޗޭ ނަޗޭ" އަށް ދީޕިކާ އާއި އިތުރު އަންހެނުންތަކެއް ލިވައިސް ޖީންސް ލައިގެން ނަށާ ތަނެވެ. އިޝްތިހާރު މައްސަލައަކަށްވީ އެ ޝޫޓްކޮށްފައިވާ ސެޓަކީ ފިލްމެއްގެ ސެޓްގެ ކޮޕީއަކަށް ވުމެވެ.\nއެ ފިލްމަކީ މިދިޔަ އަހަރު ނެޓްފްލިކްސް އިން ގެނެސްދިން ފިލްމު "ޔޭ ބެލޭ" އެވެ. ބަތަލާ ވިދިއާ ބާލަންގެ ފިރިމީހާ ސިދާތު ރޯއި ކަޕޫރް ޕްރޮޑިއުސްކޮށް ސޫނީ ޓަރަޕޮރެވާލާ ޑައިރެކްޓްކުރި އެ ފިލްމަކީ މުމްބާއީގައި އުޅޭ ޒުވާން ދެ ފިރިހެނެއްގެ ބެލޭ ޑާންސް ހުނަރު ދައްކާލާ ފިލްމެކެވެ.\nޑައިރެކްޓަރު ސޫނީ ބުނި ގޮތުގައި ދީޕިކާގެ އިޝްތިހާރުގައި އޮތީ އެ މީހުންގެ ސެޓް ކޮޕީކޮށްފަ އެވެ. އަދި އެއީ ވަރަށް ދެރެ ކަމެއް ކަމަށާއި އެހެން ބަޔަކު ކޮށްފައި އޮތް މަސައްކަތެއް ކޮޕީކުރެވިގެން ނުވާނެ ކަމަށް ބުންޏެވެ.\nސޫނީ ބުނި ގޮތުގައި "ޔޭ ބެލޭ" ގައި ޑާންސް ސްޓޫޑިއޯއެއް ގޮތަށް ހަދާފައިވާ ސެޓަކީ ފިލްމު ޝޫޓްކުރަން މުމްބާއީން އެފަދަ ތަނެއް ލިބެން ނެތުމުން އެ މީހުންގެ އަމިއްލަ ވިސްނުމަށް ހެދި ސެޓެކެވެ. އަދި އެ ސެޓްގެ ފަހަތުގައި ހުރީ ޝައިލާޖާ ޝަރުމާ ކަމަށާއި އޭނާގެ މަސައްކަތެއް ބަޔަކު ކޮޕީކުރުމަކީ ވަރަށް ބޮޑު ބޭއިންސާފެއް ކަމަށް ބުންޏެވެ.\nސޫނީ ބުނީ ދީޕިކާގެ އިޝްތިހާރުގެ ޓީމުން ސެޓް ކޮޕީކުރީ އެ މީހުންގެ ފިލްމު ބަލައިފައިކަން އޭގެ ކޮންމެ ޝޮޓަކުން ވެސް އެނގޭ ކަމަށެވެ. އަދި އެހެން ބައެއްގެ މަސައްކަތްތައް އިންޑިއާގައި ކޮޕީކުރާތީ އިންޑިއާ މީހުން މިހާރު ތިބީ ކްރިއޭޓިވިޓީގެ ގޮތުން "ބަނގުރޫޓްވެފައިތޯ" ސޫނީ ސުވާލު އުފައްދާފައިވެ އެވެ.\n"އިންޑިއާގައި އޮތް ކޮޕީކެޓް ކަޗްލާ ނިމުމަކަށް ގެންނަން ޖެހޭ،" ސޫނީ ބުންޏެވެ.\nދީޕިކާގެ އިޝްތިހާރުގެ ސެޓް ހެދި ޕްރޮޑަކްޝަން ޑިޒައިނަރު ރުޕިން ސަޗަކް ވަނީ "ޔޭ ބެލޭ" ގެ ސެޓް ކޮޕީކުރި ކަމަށް ސޯޝަލް މީޑިއާގައި ވެސް ބުނެފަ އެވެ. އެ ފިލްމުގެ ސެޓާ އިޝްތިހާރުގެ ސެޓް ވައްތަރުކަމުން ޝޫޓްކުރީ އެތަނުގައިތޯ މީހަކު ސޯޝަލް މީޑިއާގައި ސުވާލުކުރުމުން ރުޕިން ބުނެފައި ވަނީ އިޝްތިހާރުގެ ޑައިރެކްޓަރު ސެޓް ކޮޕީކުރަން ބޭނުންވުމުން އެގޮތަށް ސެޓް ހެދީ ކަމަށެވެ.\nރުޕިންގެ އެ ޖަވާބު ސޫނީ ސްކްރީންޝޮޓެއްގެ ގޮތުގައި އޭނާގެ އިންސްޓަގްރާމް ޕޯސްޓްގައި ވެސް ހިމަނާފައިވެ އެވެ.\nބޮލީވުޑް ދީޕިކާ ޓީވީ އިޝްތިހާރު\nދިވެހި ރާއްޖޭގެ މާބޮޑައްކޮޕީކުރޭ ޖުމުހޫރީ މައިދާނުގަޔާ ދަރުބާރުގޭގަ ވިއްޔަ ލަވައެއްވިޔަސް ފިލްމެއްވިޔަސް ނިންމާލަނީ ކޮންމެ ބައެއްވެސް ލޮލް


ލިވާޒް–ފުޓްބޯޅައިގައި ވިދަމުން އަންނަ ހުނަރުވެރި ކުޅުންތެރިއެއް! - AO News\nލިވާޒް–ފުޓްބޯޅައިގައި ވިދަމުން އަންނަ ހުނަރުވެރި ކުޅުންތެރިއެއް!\nދިވެހި ޒުވާނުންނަކީ ޒަމާނުއްސުރެ ފުޓްބޯޅަ ދާއިރާގައި ހުނަރުވެރި ބައެކެވެ. އަބަދުވެސް ފުޓްބޯޅަ ދެކެ ލޯބިވާ ދިވެހި ދަރިންނަށް ތަޢުލީމީ ޙަޔާތުގެ ތެރެއިން ފުޓްބޯޅަ ހުނަރު ކުރިއަރުވުމުގެ ފުރުސަތު ލިބިގެންދާކަމީ އަދުގެ ޖީލުގައި ކުޅަދާނަ އަދި މޮޅު ކުޅުންތެރިން އުފެދިގެން ދިއުމުގެ މައިގަނޑު އެއް ސަބަބެވެ.\nމި ގޮތުން ނިމިގެންދިޔަ މީދޫ ޔޫތު ޗެލެންޖްގައި ހުނަރުވެރި ކުޅުމެއް ދެއްކި ސ.މީދޫ، ސެމާ، ޢަބްދުﷲ ލިވާޒްއަކީ ފުޓްބޯޅައިގައި އުޖާލާ މުސްތަޤުބަލެއް އޮތް ކުޅުންތެރިއެއްކަން ގިނަ ބަޔަކު ގަބޫލުކުރާ ކުޅުންތެރިއެކެވެ. ސ.އަތޮޅު މަދަރުސާގެ ސްޕޯރޓްސް ކްލަބްގެ ރައީސްކަންވެސް ކުރަމުން އަންނަ ލިވާޒްއަކީ އެ ސްކޫލްގެ ފުޓްބޯޅަ ޓީމަށްވެސް ކުޅެމުން އަންނަ ފާހަގަކޮށްލެވޭ ޓީމަށް މުހިއްމު މޮޅު ކުޅުންތެރިއެކެވެ.\nއެންމެ ފުރަތަމަ ފުޓްބޯޅައަށް ޝައުގުވެރިކަން އުފެދުނު ގޮތާއި ބެހޭ ގޮތުން ވާހަކަދައްކަމުން ލިވާޒްބުނީ އެންމެ ކުޑައިރުވެސް ފުޓްބޯޅަ ކުޅޭތަން ބަލަން ގޮސް ކުޅުމަށް ޝައުގުވެރިކަން އުފެުނީ ކަމަށާއި އެންމެ ފުރަތަމަ ކުޅެން ފެށިއިރު އުމުރުން އެންމެ 06 އަހަރު ކަމަށެވެ. ކުޑައިރުން ފެށިގެން ފުޓްބޯޅައެއް އުފެދުނު ލޯތްބާއެކު އެންމެ ފުރަތަމަ އެއް އުމުރެއްގެ ކުދިންނާއި އެކު ކުޅެމުން އައި ލިވާޒް އެންމެ ފުރަތަމަ އޭނާއަށްވުރެ އުމުރުން ބޮޑެތި މީހުންނާއެކު ކުޅެން ފެށީ ގްރޭޑް07ގައި އުޅެމުންނެވެ. “ބޮޑެތި މީހުންނާއެކު ކުޅެން ފެށުމުން ވަރަށް ގިނަ ކަންތައްތައް ދަސްވި. ބޯޅަ ރަގަޅަށް ޕާސްކުރުމާއެކު ކުޅުމުގައި ގެންގުޅޭނެ ގިނަ އުކުޅުތައް ދަސްވެގެންދިޔަ” ލިވާޒް ބުންޏެވެ. ކުރީގެ ކުޅުންތެރިންގެ ތެރެއިން އަޝްރަފް އާއި ލޭމާގެ ކުޅުން ވަރަށް ސަޅިކަން ފާހަގަކުރަމުން ލިވާޒް ބުނީ އެ ދެކުޅުންތެރިންނަކީ މީދޫ އިން އޭނާއަށް އެންމެ ފާހަގަކޮށްލެވޭ މޮޅުން ކުޅުންތެރިންކަމަށެވެ.\nލިވާޒް ކުޅޭ ކޮންމެ މެޗެއްގައިވެސް ދަނޑުމަތިން ލިވާޒްގެ މޮޅު ހުނަރު ފެނިގެން ދިޔައިރު، އޭނާވަނީ އެކިއެކި މަޤާމުތަކަށް ކުޅެ ގިނަ ކާމިޔާބީތަކެއް ޙާޞިލުކޮށްފައެވެ.މިގޮތުން ލިވާޒްގެ ނަޒަރުގައި އޭނައަށް އިންޓަރ ސްކޫލް ފުޓްބޯޅަ މުބާރާތްތަކުގައި3ފަހަރެއްގެ މަތިން ބެސްޓް ގޯލްކީޕަރ އެވޯރޑް ލިބުމަކީ އޭނައަށް ލިބުނު ބޮޑުކާމިޔާބީއެއްކަމަށް ލިވާޒްވަނީ ބުނެފައެވެ.\nފުޓްބޯޅައިގެ ދާއިރާއިން ކުރިއަށްދިއުމަށް އޭނައަށް އެންމެ ގަދައަށް ހިތްވަރު ދެނީ އޭނަގެ މަންމަކަން ފާހަގަކޮށް ލިވާޒްބުނީ “އަބަދުވެސް އަޅުގަނޑުގެ އެންމެ ބެސްޓް ސަޕޯރޓަރަކީ އަޅުގަނޑުގެ މަންމަ”ކަމަށެވެ. ފުޓްބޯޅައިގެ ދާއިރާއިން ކުރިއަށް ދިއުމަށް މުޅި އާއިލާއިން ވެސް ލިވާޒްއަށް ހިތްވަރުދެމުން އަންނަކަން ފާހަގަކޮށް ލިވާޒް ބުނީ އަބަދުވެސް ޢާއިލާއާއި އެކުވެރިންގެ ފަރާތުން މިކަމަށް ހިތްވަރާއި މަދަދު ލިބެމުންދާކަމަށެވެ.\nމިހާރު ސެންޓަރ ބެކް އަދި ޑިފެންސިވް މިޑްފިލްޑަރގެ މަޤާމަށް ކުޅެމުން އަންނަ ލިވާޒު ގެ މިހާރުގެ އުއްމީދަކީ ފުރަތަމަ ޑިވިޝަންގެ ޓީމަކަށް ކުޅުމާއެކު ރާއްޖެއިން ފުޓްބޯޅައިގައި ދެވޭނެ އެންމެ ކުރިއަކަށް ދިއުމެވެ.\nއައްޑޫގައި ފުޓްބޯޅަ ރޫޙު ކުރިއެރުވުމަށްޓަކައި ގިނަގުނަ މަސައްކަތްތަކެއް ދަނީ ކުރެވެމުންނެވެ. އޭއޯގެ އުންމީދަކީ ލިވާޒް ފަދަ ހުނަރުވެރި ކުޅުންތެރިންނަށް ފާގަތި މުސްތަޤްބަލެއް މިންވަރު ކުރެއްވުމެވެ.\nއަބްދުﷲ ލިވާޒްމީދޫ ފުޓްބޯޅަ\nފޭދޫ އާއި މީދޫ ބައްދަލުކުރި މެޗު، މީދޫ ޓީމުން ކާމިޔާބުކޮށްފި


ނަމާދަށް ނުގޮސް ހުރެ ކުރާ ކަންކަން ﷲގެ "ސީސީޓީވީ ކެމެރާއަށް" އަރާކަމަށް ބިރު ނުގަންނަ މީހާ ﷲ އަށް ބިރުގަންނަ ކަމަކަށް ނުބުނެވޭނެ!\nﷲ ތަޢާލާގެ ކޯފާއަށް ބިރުގަންނަމުތޯ؟ އަދި ނަރަކައިގެ އަލިފާނަށް ބިރިގަންނަމުތޯ؟ ސުވާލުކޮށްފިނަމަ ސުވާލުކޮށް ނުނިމިގެން އުޅެނިކޮށް ބިރުގަންނަކަމަށް ބުނެ އެބަ ޖަވާބު ދެމުއެވެ. ސުވާލަކީ އެއީ ކުޑައިރުންސުރެ މައިން ބަފައިން ދަސްކޮށްދީފައިވާ ޖަވާބަކަށްވާތީ ބުނަނީ ހެއްޔެވެ؟ ނޫނީ ހަމަ ތިމާގެ ހިތުން ބިރުގަންނާތީ ބުނަނީ ހެއްޔެވެ؟\nމީހަކު ކަމަކަށް ބިރުގަންނަ ނަމަ އެމީހެއްގެ ކިބައިން އެކަމުގެ ޢަލާމާތްތައް ފެންނާނެއެވެ. މިސާލަކަށް ފުލުހުން ދެކެ ބިރުގަންނާތީ ފުލުހުންނަށް ފެންނަގޮތަށް އެއްވެސް ކުށެއް ނުކުރާނެއެވެ. ސީސީޓީވީއަށް ރެކޯޑްވެދާނެތީ ސީސީޓީވީގެ ކެމެރާއަށް އަރާ ގޮތަށް އެއްވެސް މީހަކު ޤަޞްދުގައި ކުށެއް ނުކުރާނެއެވެ.\nއަހަރެމެން ﷲ ތަޢާލާއަށް ބިރުގަންނަ ކަމަށް ބުނަމުން ﷲ ތަޢާލާ ނަހީ ކުރެއްވެވި ގިނަކަންތައްތަކެއް އެބަ ކުރަމުއެވެ. ކުރަން އެންގެވި ގިނަ ކަންތައްތަކެއް ނުކޮށްވެސް އެބަ ދޫކޮށްލަމުއެވެ. ވީއިރު ބިރުގަނެވިފައި ކޮބައިހެއްޔެވެ؟ ﷲ ތަޢާލާގެ "ސީސީޓީވީ ކެމެރާއަށް" ނުއަރާ ގޮތަށް ސިއްރުން އެއްވެސް ކަމެއް ނުކުރެވޭނެކަން އެނގޭއިރުވެސްމެއެވެ. ކުރި ކޮންމެ އަމަލަކާއި ބުނި ކޮންމެ ބަހެއް ލިޔުއްވަވަން ދެ ކޮނޑުގައި މަލާއިކަތުން ތިއްބަވާކަން އެނގޭއިރުވެސް މެއެވެ. ވީއިރު ﷲ ތަޢާލާގެ ކޯފާ އަށާއި ނަރަކައިގެ އަލިފާނަށް ބިރުގަންނަ ކަމުގެ ހެއްކަކަށް ދެއްކޭނީ ކޮން ކަމެއް ހެއްޔެވެ؟\nމިސާލަކަށް ނަމާދަށް ބަންގިގޮވީއެވެ! ތިބާ ނަމާދަކަށް ނުދެއެވެ. އިނީ ކޮފީ ބޮއި މަޖާކުރާށެވެ! ނުވަތަ އެހެންވެސް ކޮންމެވެސް ކަމެއް ކުރުމުގައެވެ. ތިބާގެ އެ އަމަލު ﷲ ތަޢާލާގެ "ސީސީޓީވީ ކެމެރާޢަށް" އަރާ ކަމުގެ ބިރު ހިތަށް ވަދޭހެއްޔެވެ؟ ނުވަންނަ ނަމަ ﷲ ތަޢާލާގެ ކޯފާ އަށާއި ނަރަކައިގެ އަލިފާނަށް ތިބާ ބިރުގަންނަ ކަމަށް ބުނެވޭނީ ކިހިނަކުން ހެއްޔެވެ؟\nއަދިވެސް މިސާލެއް ބުނެފާނަމެވެ! ގެއިން ހަރުފައެއް ފަދަ އެއްޗެއް ފެނިއްޖެނަމަ ބިރުން އެތައް ރެއަކު ނުނިދައި އެބަ ތިބެމުއެވެ. ދިރިއުޅޭ ސަރަހައްދުން އާދައާ ޚިލާފަށް ބިރުވެރިކަމެއް ކުރިމަތިވެއްޖެނަމަ އެތައް ރެއަކު ބިރުން ނުނިދައި އެބަ ތިބެމުއެވެ. އުމުރުން 60 ވެގެން އަންނައިރު އެންމެ ރެއަކުވެސް ﷲ ތަޢާލާގެ ކޯފާ އަށާއި ނަރަކައިގެ ބިރުވެރިކަމާއިމެދު ވިސްނުމަށް އެންމެ ރެއަކުވެސް ހޭލައި ހުރެވިއްޖެ ހެއްޔެވެ؟\nލޮބުވެތި އަޚުންނާއި އުޚުތުންނޭވެ! މިއީ ހަމަ ކޮންމެ މީހަކުވެސް ވިސްނައިލުން ވަރަށް މުހިންމު ކަންކަމެވެ. ﷲ ތަޢާލާގެ ކޯފާއަށް އަދި ނަރަކައިގެ އަލިފާނަށް ބިރުގަންނަ ކަމަށް ބުނާއިރު އެއީ ހަމައެކަނި ދުލުން ބުނެލައިގެން ފުއްދައިލެވެން އޮތް ކަމެއް ނޫނެވެ. އެކަން އަމަލުތަކުންވެސް ދައްކަން ޖެހޭނެއެވެ. ދެއްކެން ޖެހޭނެއެވެ! ނޫނީ ބުނާ ބަހުން އެއްވެސް ފައިދާއެއް ނުކުރާނެއެވެ!\nއަމަލުތަކުން ދެއްކުމަކީ ﷲ ތަޢާލާގެ އަމުރުފުޅުތަކަށް ފުރިހަމައަށް ކިޔަމަންވުމެވެ. އިސްލާމް ދީނަށް އަމަލުކުރުމެވެ. ﷲ ތަޢާލާއަށްވެސް އަދި ނރަކައިގެ އަލިފާނަށްވެސް ތިމާ ހުށަހޮޅިގެންދަނީ ޤ ތަޢާލާގެ އެންގެވުންތަކަށް އަމަލު ނުކުރުމުންކަން އަބަދުވެސް ހިތުގައި ބާއްވައިގެން ނޫނީ ﷲ ތަޢާލާގެ ކޯފާ އާއި ނަރަކައިގެ އަލިފާނުން ސަލާމަތެއް ނުވެވޭނެއެވެ!


AIMS Diagnostic care ge faraathun Hanimaadhoo gai Medical camp eh\nއެއިމްސް ޑައިގްނޯސްޓިކް ކެއަރގެ ފަރާތުން ހަނިމާދޫގައި މެޑިކަލް ކޭމްޕެއް\nއެއިމްސް ޑައިގްނޯސްޓިކް ކެއަރ ފަރާތުން ހދ. ހަނިމާދޫގައި މެޑިކަލް ކޭމްޕެއް ބާއްވަން ހަމަޖެހިއްޖެ އެވެ. މި ކޭމްޕަކީ ތިން ދުވަހުގެ މުއްދަތަށް ކުރިއަށްގެންދާ ކޭމްޕެކެވެ.\nއަންހެނުންގެ ހާއްސަ ޑޮކްޓަރަކާއި ކުޑަކުދިންގެ ހާއްސަ ޑޮކްޓަރުންގެ ޓީމަކާއެކު އެރަށުގައި ކުރިއަށްދާ މެޑިކަލް ކޭމްޕް މި މަހު 31 ން އަންނަ މަހުގެ2ވަނަ ދުވަހަށް ކުރިއަށްދާއިރު ޑޮކްޓަރަށް ދެއްކުމުގެ ފީ ހިލޭ ކަމަށް އެ ކުލިނިކުން މައުލޫމާތުދެ އެވެ.\nމި ކޭމްޕްގެ ތެރެއިން 31 ޖަނުއަރީގައި އަންހެނުންގެ ހާއްސަ ޑރ ކަރީމް މަމްދޫހު އަދި ކުޑަކުދިންގެ ހާއްސަ ޑރ އުލާ ޔޫސުފް އަހުމަދުގެ މައުލޫމާތު ސެޝަންއެއް ހަނިމާދޫ އިޖުތިމާއީ މަރުކަޒުގައި ކުރިއަށް ގެންދިއުމަށް ވަނީ ހަމަޖެހިފަ އެވެ.\nމި މައުލޫމާތު ސެޝަންގައި ޑރ ކަރީމް މައުލޫމާތު ދެއްވާ ގޮތަށް ހަމަޖެހިފައިވަނީ ދަރިމައި ނުވުމާއި އައި.ޔޫ.އައި އާ ބެހޭ ގޮތުން ނެވެ. އަދި ޑރ އުލާ މައުލޫމާތު ދެއްވުމަށް ހަމޖެހިފައިވަނީ އަލަށް އުފަންވާ ދަރިފުޅަށް އަޅާލާނެ ގޮތާއި ބެހޭގޮތުންނެވެ.\nމި މެޑިކަލް ކޭމްގައި 2ޑީ، 3ޑީ އަދި 4ޑީ އަލްޓްރާ ސައުންޑް ސްކޭންގެ ހިދުމަތް ވެސް ލިބިގެން ދާނެ އެވެ. އަދި އަންހެނުންގެ ހާއްސަ ހުރިހާ ބަލިތަކަކުގެ އިތުރުން ކުޑަކުދިންގެ ހާއްސަ ހުރިހާ ބަލިތަކަކަށް ފަރުވާ ދެއްވުމަށް ވަނީ ހަމަޖެހިފަ އެވެ.\nއެޕޮއިންޓްމެންޓް ހެއްދުން 7783809 އަދި 9975512 އަށް ގުޅައިގެން ކުރިއަށް ގެންދެވޭނެ އެވެ. އަދި ޑޮކްޓަރަށް ދެއްކުން ކުރިއަށް ދާނީ 09:00 ން 17:00 އަށް ހަނިމާދޫ ހެލްތް ސެންޓަރުގަ އެވެ.


BREAKING: Member Musthafa Court Thakah Nufoozu Foarivi Kamah Ehbasve Vadaigenfi - Vaguthu\nމެމްބަރު މުސްތަފާ ކޯޓުތަކަށް ނުފޫޒު ފޯރުވިކަމަށް އެއްބަސްވެ ވަޑައިގެންފި\nރައްޔިތުންގެ މަޖިލީހުގެ ތިމަރަފުށީ ދާއިރާގެ މެމްބަރު، މުޙައްމަދު މުސްތަފާ ކޯޓުތަކަށް ނުފޫޒު ފޯރުވިކަމަށް އެއްބަސްވެ ވަޑައިގެންފިއެވެ.\nއިދިކޮޅު މުޒާހަރާ ކުރިއަށްދާ ސަރަޙައްދުގައި ހުންނަވައިގެން މީޑިއާއަށް މަޢުލޫމާތު ދެއްވަމުން މުސްތަފާ ވިދާޅުވީ، މިއަދުވެސް ކޯޓުތަކުގައި ތިބި ފަރާތްތަކާއި ވާހަކަދެއްކެވި ކަމަށެވެ.\nއަދި ކޯޓުތަކުގައި ތިއްބެވި ފަރާތްތަކާއި ވާހަކަދެއްކުމުން، ސަރުކާރަށް އެއްވެސް އެއްބާރުލުމެއް ނުދެއްވާނެ ކަމަށް އެފަރާތްތަކުން ވިދާޅުވި ކަމަށްވެސް މުސްތަފާ ވިދާޅުވިއެވެ.\nމުސްތަފާ ވިދާޅުވީ، "އަޅުގަނޑު މިއަދުވެސް ކޯޓުތަކުގައި ތިއްބެވި ފަރާތްތަކާއި ވާހަކަދެއްކިން. ވިދާޅުވި އެއްބާރުލުން ނުދެއްވާނެ ކަމަށް" ކަމަށެވެ.\n"އަޅުގަނޑު ތަކުރާރުކޮށް މި ދަންނަވަނީ، ޤާނޫނީ އިމުގެ ތެރެއިން މި ސަރުކާރު ވައްޓާލަން ކުރެވެން ހުރި ހުރިހާ މަސައްކަތެއް ކުރާނަން" މުސްތަފާ ވިދާޅުވިއެވެ.\nމިމޭރުމުން ވާހަކަ ދައްކަވަމުން މުސްތަފާ މިރޭ ވިދާޅުވީ، ޤާނޫނީ އިމުގެ ތެރެއިން ނިކުމެ ސަރުކާރު ވައްޓާލަންވީ ކަމަށެވެ.\n"މިހާރު މުއްދަތެއްވެސް ޖަހާ ނުދެއެއް ނޫންތޯ؟، ކުރީގައި ބޭނުންވާ އިރަށް ޖަހައިދޭ. މިހާރު ކޯޓުތަކުން ދެނީ ދެ ދުވަސް، އެއީވެސް ރޭގަނޑު ހަޔަކުން، ހެނދުނު ހަޔަކަށް" މުސްތަފާ ވިދާޅުވިއެވެ.\nމުސްތަފާ މިގޮތަށް ވިދާޅުވެފައި މިވަނީ ކުއްލި ގޮތަކަށް މިދިޔަ މަހުގެ އެއްވަނަ ދުވަހުގެ ވަގުތެއްގައި، އަންގަން ޖެހޭ އެއްވެސް ފަރާތަކަށް އެންގުމަކާއި ނުލައި ސުޕްރީމް ކޯޓުގެ ފަނޑިޔާރުންތަކެއް، ރާއްޖޭގެ ސިޔާސީ ހަލަބޮލިކަން އިތުރުވެ ޤައުމުގެ ހަމަޖެހުން ގެއްލޭފަދަ އަމުރެއް ކުރުމާއި ގުޅިގެން، އެ އަމުރުގެ ފަހަތުގައި ރިޝްވަތުގެ ނުބައި ރޭވުން ހިމެނޭ ކަމަށް ބެލެވިފައި ވަނިކޮށެވެ.\nއެގޮތުން އެ އަމުރު ނެރުމުގެ އެތައް ދުވަހެއް ކުރިން، ސުޕްރީމް ކޯޓުން އެފަދަ އަމުރެއް ކުރަން އުޅޭކަމުގެ ވާހަކަތައް އިދިކޮޅު ފަރާތްތަކުން ދައްކަމުން ދިޔަ ދިއުންވެސް ގުޅިފައި އޮތީ އެ ސަބަބާއި ކަމަށް ބެލެވުނެވެ.\nކޯޓުތަކުގެ ފަނޑިޔާރުންނަށް ރިޝްވަތު ހުށަހެޅިކަމުގެ ތުހުމަތުގައި އިދިކޮޅު ބައެއް އިސް ބޭފުޅުން ހައްޔަރުވެސް ކޮށްފައިވާއިރު، އެ ތުހުމަތުތަކާއި ގުޅޭ ގިނަ ހެކިތައްވެސް ފުލުހުން ވަނީ ހޯދާފައެވެ. ނަމަވެސް އެ ބޭފުޅުން ގެންދަވަނީ އެ ތުހުމަތުތަކަށް އިންކާރު ކުރައްވަމުންނެވެ.\nފެބުރުއަރީ 16, 2018 20:37\nމިކަލޭގެ މިހިރީ ބުއްދި ގޯސް ވެފަ. ކޮބައިތަ މީނާގެ އާއިލާ މީހުން. މީނަ ގުރައިދޫ އަށް ގެންދޭ...\nފެބުރުއަރީ 16, 2018 20:46\nޢެކަމަކު މުސްތަފާ ކަލޭ މުއްދަޔެއް ނެތްގޮތަށް ހައްޔަރުކުރާނެ\nފެބުރުއަރީ 16, 2018 20:48\nޤާނޫނީ އިމުގެ ތެރެއިންނޭ ބުނައިރު މިހުންނަނި ޑީލް ހަދައިގެން . މުސްތަފާ ދޭބަ ތިމަރަފުއްޓަށް. މުސްތަފާ މުސްތަފާ މެންތީ އިންޑިޔާ އިންް ސިފައިން މިޤައުމަށް އަރަންގޮވާލި އަގުނެތް ބައެކޭ\nފެބުރުއަރީ 16, 2018 20:52\nލަސްވެއްޖެ ދެފުއްކެހެރި މުސްތޮފާ ގުރައިދޫއަށްގެންދަން\nފެބުރުއަރީ 16, 2018 20:53\nމީނަޔަކީ އަބަދު ގަހައް އަރާފަ ހުންނަމީހެއް.\nފެބުރުއަރީ 16, 2018 20:55\nމުސްތަފާ ކޮން ރަށެއްތޭ މާލެ އެއް ނޫން ދޯ. ކްރިމިނަލް ކޯޓް ހުންނަނީ ކޮން ރަށެއްގައި ތޭ. މާލޭގައި ދޯ. ދެން އެހެން ވެއްޖެނަމަ މުއްދަތު ޖަހާ ދޭން ޖެހޭނީ. މިހާރު އެތަނުގެ ގާޒީ އަކަށް ހުރި ސައުތު ވިންގްގެ ގާޒީ އެއްލާލާނަން އެއްލާލާ މަމެން ބޭނުންވާ ގާޒީ އަކު ލާނަން އެތަނަށް. ރާއްޖެ ލިޓިލް ސިންގަޕޯރ އަށް ބަދަލު ކުރުމަށް ޓަކައި ޝަރުއީ ދާއިރާ ވެސް އޯވަރ ހޯލް ކުރާނަން މަމެން އެޗެޕްޓަރ ވެސް މަމެން މިދަނީ އޯޕަން ކޮށްގެން އެޗެޕްޓަރ ވެސް ރީޑް ކުރަމުންނޭ. އޭ ހުކުމޭ މެންނޭ އެވްރީ ސްޓެޕް ޔޫ ޓޭކް އެވްރީ ކަޓް ޔޫ ޓޭކް އެވްރީ ބްރައިބް ޔޫ ޓޭކް ވީ ވިލްބީ ވޮޗިންގް ޔޫ އޯއް ކާންޓް ޔޫ ސީ ޔޫ ހޭވް ޓު ނޯ ދިސް. ކުއްލި ނުރައްކަލުގެ ހާލަތު އުވާނުލާނަން ނޮވެމްބަރު 11 ވަނަ ދުވަހުގެ ކުރިން. ހަނދާން ނައްތާލަން ޖެހޭނީ ހުކުމޭ މެން އެކަން.\nފެބުރުއަރީ 16, 2018 21:08\nހަހަހަ ލަވް ޔޮ ކޮމެންޓްސް ސޯ މަޗް...ގިނަ ގިނައިން ކޮމެންޓްކޮށްބަ ޕްލީސް\nފެބުރުއަރީ 16, 2018 20:56\nމުސްތޯ.. ކަލެއާއީ ކޯޓުތަކުގެ މީހުންނާއީ އޮތީ ކޮންގުޅުމެއްތޯ ފުލުހުންނައް އެބަޖެހޭ ތަފްސީލުކޮއް ކީޔާދޭން..\nފެބުރުއަރީ 16, 2018 20:57\nމިހިރީ މި މީހުންގެ ހާލަކީ! މިފަދަ މީހުން ހޮވި ދާއިރާތަކަށް އައްސަރިބަހާއި ސާބަސް. އަދަބެއް އަހުލާގެއް ނެތި ގަހުގައްބުރަށް ބޮޑުވެފައި ތިބި ޖާހިލުންގެ ސިފަ ނޫން ދެން ކޮންއެއްޗެއްބާ މި މީހުންގެ ކިބައިން ފެންންނީ؟\nފެބުރުއަރީ 16, 2018 21:07\nތިމަރަފުށީ މީހުންތިބޭނީ ތިމަރަފުށީގަ. މާލެ އައިސް މިތަން ހަލަބޮލިކުރަން ނޫޅެ.\nފެބުރުއަރީ 16, 2018 21:13\nތިޔޮތީ އަމިއްލައަށް އެއްބަސްވެފަ. މިހާރު ހެއްކެއްބޭނުމެއްނުވާނެ. އަވަހަށް ހައްޔަރުކޮށް ޖަލަށްލާ. އަމިއްލަޔަށް ބޮޑިބުއި. ހެ ހެ.\nފެބުރުއަރީ 16, 2018 21:18\nސްޕްރީމް ކޯޓްއިން އަމުރެއް ނެރުމުގެ ކުރީން އަންގަންޖެހޭ ފަރަތެއް އޮންނަކަމެއް ދިވެހިރާއްޖޭގެ އެއްވެސް ޤާނޫނެއްގައި ނެތް ނޫސްވެރިކަމަކީ މިނިވަންކަމާއިއެކު ވަކިފަރާތަކަށް ނުޖެހިކުރަންޖެހޭކަމެއް ވިސްނާލުން ރަގަޅު.\nފެބުރުއަރީ 16, 2018 21:22\nއަނގަ ހުތުރުމީހެއް. އިންސާނާގެ މޫނުހުތުރުކުވެދާނެ ހެއްދެވިގޮތުން. އިންތިހާއަށް ކަޅުވަމުންދާ ކަމަށްވަންޏާ ވިސްނާލަންޖެހޭނެ\nފެބުރުއަރީ 16, 2018 21:24\nމުސްޠަފާބޭ ހާދަ ކަޑައޭ...\nފެބުރުއަރީ 16, 2018 21:37\nއެއީ އެއްވެސް މައްސަލައެއް އޮތްކަމެއް ނޫން.. ސަރުކާރުގެ އިސްބޭފުޅުންވެސް ގުޅާ ކަންކަމާ ސައްލާކުރާކަމަށް އަޑު އަހަން..\nމީ މަގޭވެސް ޤައުމް\nފެބުރުއަރީ 16, 2018 21:39\nމި މުސްތަފާ ވެއްޖެ ބޮޑު މުޞީބާތަކަށް. މި ގޮތެއް ފޮތެއް ނެތް ދެ ފުއް ކެހެރި މީހާގެ ފަރާތުން އަޅަމެން ސަލާމަތް ކުރައްވަފާނދޭ.. އާމީން\nފެބުރުއަރީ 16, 2018 21:42\nމިއީ ނުބައިކަމުން މިގައުމުން ނައްތާލަންވެފަހުރި އަނގަ ހުތުރު އަޚްލާޤުނުބައިމީހެއް.\nފެބުރުއަރީ 16, 2018 21:56\nކްރިމިނަލް ކޯރޓުގެ އަގު އެވައްޓާލީ މުސްތޮފާ! މިކަމާ ކޯޓުން ބަޔާނެއް ނުނެރެފިނަމަ ބެލެވޭނީ ގާޒީން މިިކަމުގައި އިދިކޮޅު ފަރާތްތަކާ ބައިވެރިވާކަމަށް.\nފެބުރުއަރީ 17, 2018 00:11\nވަރަށް ރަނގަޅު ޕޮއިންޓެއް. ބަލަންވާނެ މިކަން. ކްރިމިނަލް ކޯޓުން އެއްޗެއް ނުނެރެފިއްޔާ މީޑިއާކޮށްގެންވެސް މިކަން ހަލުވަންވާނެ.\nފެބުރުއަރީ 16, 2018 22:12\nފެބުރުއަރީ 16, 2018 22:13\nކަލޭގެ ގެއިން ވައްކަން ކޮށްގެން ގެންދާ މީހާއަށް މުއްދަތު ނުދިނީމަ ޔާމީން ހުންނާނީ ނުކައި ނުބޮއެ.\nފެބުރުއަރީ 16, 2018 22:29\nއެމޮޔަ މިހާރުން މިހަާރައް ހަޔަރު ކުރޭ އެހުރީ ބޯގޮވާފާ\nފެބުރުއަރީ 16, 2018 22:40\nތިމީހުން ރަނގަޅެއްނުވާނެ. ރައޫފު ބުނީ އޭނަ ހުންނާނަމޯ މަޖްލިސް މެމްބަރަކަށް ޕޮލިސްކުދިން ދައުލަތާ ދެކޮޅުވެ ވަޒީފާއިން ވަކިވިއަސް ރަނގަޅުވާނެއޯ. މަހައްދާށޯ އެއީއޯ ދިވެހިންގެ ޝަރަފަކީ. ލަދުހަޔާތް ނެތްކަން. ރައޫފު މެމްބަރުކަމުން ވަކިވެ މަހައްގޮސް ހުރެގެން އެހެން މީހުނަށް މަހައްދާން ގޮވާބަލަ.\nފެބުރުއަރީ 17, 2018 02:49\nމުސްތަފާބެއަކަށް ދެދުވަހަކީކޮބައިކަންވެސް ނޭގުނު، މީއަޅުގަނޑުމެންހޮވާފަ ތިއްބެވި މެންބަރުގެ ފެންވަރު!!!!!!!!!!!!!!!!!!!!!!!!!!!!!!


Hulhumale Gai Beyvvi Cycle Bureh Fuluhun Huttuvaifi - Vaguthu\nފަލަސްތީން ރައްޔިތުންނާއި އެއްކޮޅަށް ހުޅުމާލޭގައި ބޭއްވި ސައިކަލު ބުރެއް ފުލުހުން ހުއްޓުވައިފިއެވެ.\nފުލުހުންގެ މީޑިއާ އޮފިޝަލް، ވަޓްސްއެޕް ގްރޫޕްގައި ވިދާޅުވެފައި ވަނީ، ހެލްތް ޕްރޮޓެކްޝަން އެޖެެންސީ (އެޗްޕީއޭ)ގެ މިންގަނޑުތަކާއި ޚިލާފަށް ގިނަބަޔަކު އެއްތަނަކަށް އެއްވެ ހުޅުމާލޭގައި ކުރިއަށްގެންދިޔަ އެއްވުމެއް ހުއްޓުވާފައިވާނެ ކަމަށެވެ.\nއެ އޮފިޝަލް ވަނީ ކޮވިޑްގެ ހާލަތު އިންތިހާއަށް ގޯސްވެފައިވާ ދަނޑިވަޅުގައި އެޗްޕީއޭގެ ގައިޑްލައިންތައް ތަންފީޒު ކުރުމަށް ފުލުހުން ކުރަމުންދާ މަސައްކަތްތަކާއި އެންމެހާ ފިޔަވަޅުތައް އެޅުމަށް ހަނދާންކޮށްދީފައެެވެ.\nފުލުހުން ހުޅުމާލޭގައި ބޭއްވި އެއްވުމެއް ހުއްޓުވިއިރު، މީގެ ކުރިންވެސް މާލެ ސަރަހައްދުގައި ބޭއްވި މިފަދަ އެއްވުންތައް ހުއްޓުވައި، ބައެއް މީހުން ފުލުހުންގެ ބެލުމުގެ ދަށަށް ގެންގޮސްފައި ވެއެވެ. އަދި މިގޮތަށް ބައެއް ފަހަރު މީހުން ދޫކޮށްލާއިރު، ޖޫރިމަނާވެސް ކޮށްފައި ވެއެވެ.\nމާލެ ސަރަހައްދުގައި މިހާރު ނުރައްކާ މިންވަރަކަށް ދަނީ ކޮވިޑް ފެތުރެމުންނެވެ. އަދި މިފަދަ އެއްވުންތައް ބޭއްވުމަށް ކަމާއި ގުޅުން ހުރި އިދާރާތަކުން ހުއްޓުވާފައިވެއެެވެ.\nމުހައްމަދު ނަޝީދަށް ތާއީދުކޮށްފަ ސ ހިތަދޫގަ ބޭއްވި ސައިކަލް ބުރު ހުއްޓުވަން ނުކެރުނީ ކީއްވެ؟ ގާނޫނު ތަންފީޒު ކުރެވެނީ ވަކި ބައެއްގެ މައްޗަށްތަ؟ ނޫނީ އެމީހުންގެ މަގްސަދަށް ބަލާފަ ނުހުއްޓުވީތަ؟ އެޗްޕީއޭގެ މިންގަނޑަށް ގޮންޖަހާފަ ސ ހިތަދޫގަވެސް ސައިކަލް ބުރު ބޭއްވީ.އެދުވަހު ކޮބާ ފުލުހުން؟ އެމީހުން އެދުވަހު ތިބީ\nނިދާފަތަ؟ މިގޮތަށް ކަންކުރީމަ ރަނގަޅެއް ނޫންވ.ވެދުން\nއެހެންވެގެންނޭ މިބުނަނީ ސިފައިންނާއި ފުލުހުންވެސް ތިބެނީ ސިޔާސީ ވެފައޭ ވަކިބަޔަކަށް ވަކިގޮތެކޭ ހަދަނީ އެކަމަކު ނަމުގަ އެޗުޕީއޭގެ ރޫލްސުއޮފް ރެގިއުލޭޝަން ކިހާހެއްވާ މިއޮތީ ވާގައުމެއް.


އިސްލާމްދީނުގެ އަލީގައި ފެމިނިޒަމްގެ ފިކުރު –2– DhiSalafiyyah\nއިސްލާމްދީނުގެ އަލީގައި ފެމިނިޒަމްގެ ފިކުރު – 2\n04/09/2020 ޢަޤީދާއާއި ފިރުޤާތައް, ފިކުރުތައްއައްޝައިޚް ޙަސަން ޒިޔާން\nލިބެރަލިޒަމްގައި ފެމިނިޒަމް މާނަ ކުރެވޭ ގޮތް\nލިބެރަލިޒަމްއަކީ މުޖުތަމަޢެއްގައި އިޖުތިމާޢީ އަދި ސިޔާސީ ހޭލުންތެރިކަން ހުރި މިންވަރަކަށް ބިނާވެގެން، އިންސާނުންނަށް ފަރުދީ ގޮތުންނާއި ޖަމާޢީ ގޮތުން ހުރި ސިޔާސީ، އިޤްތިޞާދީ އަދި ޘަޤާފީ ހުރަސްތަކުން މިނިވަންކަން ހޯދައިދިނުމަށް އަމާޒުކޮށް މަސައްކަތްކުރާ ފަލްސަފާއަކާއި ޤަބޫލުކުރުމެކެވެ. މި ފިކުރު އެ މުޖުތަމަޢުގައި ހުންނަ ޤަބޫލުކުރުންތަކާއި ގުޅިގެން ބަދަލުވެ ތަފާތުތަކެއް އައިސްދާނެއެވެ. ފަރުދީ އަދި މަދަނީ މިނިވަންކަމަށްވެސް މި ފިކުރުގެ އަހުލުވެރީން ވަކާލާތުކުރެއެވެ.\nމި ފިކުރުގައި ފެމިނިޒަމް މާނަކުރާ ގޮތް ދެނެގަތުމަށްޓަކާ މި ފިކުރުގެ އަޞްލު ނަޒަރިއްޔާތަކަށް ރުޖޫޢަވެލަން ޖެހެއެވެ. މި ގޮތުން ލިބެރަލިސްޓް ފެމިނިޒަމްއިން ދެކޭ ގޮތުގައި މުޖުތަމަޢު މިސްރާބު ޖަހާފައިވަނީ އަންހެނުންނަކީ އެ މީހުންގެ ޠަބިއްޔަތުގައިވެސް ވިސްނުމާއި ޖިސްމާނީ ގޮތުން ފިރިހެނުންނަށް ވުރެ ބަލިކަށި ބައެއްކަމަށް ޤަބޫލުކުރާ ޤަބޫލުކުރުމާ ދިމާލަށެވެ. އެހެންކަމުން އަންހެނުންވަނީ ތަޢުލީމީ އަދި އިޤްޠިޞާދީ ވެށިން އެކަހެރިކޮށް ބާކީ ކުރެވިފައެވެ. ނަތީޖާއަކަށްވަނީ ގިނަ އަންހެނުންގެ ޤާބިލުކަން ފުރިހަމައަށް ޙާޞިލު ނުކުރެވުމެވެ. އަދި ތަޢުލީމާއި މަދަނީ ޙައްޤުތަކުގައި އަންހެނުންނާއި ފިރިހެނުންނަށް އެއް ފުރުސަތުތަކެއް ފަހިކޮށްދީފިނަމަ އަންހެނުންނާއި ފިރިހެނުން އެއް މިނެއްގައި ކުރިއަރައިގެން ދާނެއެވެ. މިފަދައިން އެބައިމީހުން ވަކާލާތުކޮށް މަސައްކަތްކުރަނީ، ކޮންމެ ފަރުދަކަށްވެސް ހަމަހަމަކަމާއި އޭނާގެ ޤާބިލުކަމާއި ކުޅަދާނަކަމަށް ފުރުޞަތުތައް ލިބުމުގެ ޙައްޤު އޮންނަންވާނެކަމަށް ދެކި އެކަމަށް އިޙުތިރާމުކުރުމުގެ މައްޗަށް ބިނާވެފައިވާ މުޖުތަމަޢުއެއް އުފެއްދުމަށެވެ.\nމި ކަންކަމަށް ބިނާވެގެން ލިބެރަލިޒަމްގައި އަންނަނިވި ގޮތްތަކަށް ފެމިނިޒަމް މާނަ ކުރެވިފައިވެއެވެ.\n[ސިޔާސީ، އިޤްޠިޞާދީ އަދި އިޖުތިމާޢީ ގޮތުން ދެ ޖިންސުގެ ހަމަހަމަކަމަށް ބިނާވެފައިވާ ނަޒަރިއްޔާއެކެވެ.]\n[ފިރިހެނުންނެކޭ އެއް ޙައްޤުތަކަކާއި ފުރުޞަތުތަކެއް އަންހެނުންނަށްވެސް ލިބެންޖެހޭނެކަމަށް ޤަބޫލުކުރާ ޤަބޫލުކުރުމެކެވެ.]\n[ފިރިހެނުންނާއި އަންހެނުންގެ ގުޅުމާއި، އޭގެ އަޞްލުތަކާއި، އެކަންކަމަށް ބަދަލުތަކެއް ގެނެވޭނެ ގޮތްތަކަށް ބިނާވެފައިވާ ފިކުރުތަކެކެވެ.]\nސޯޝަލިސްޓް މާކްސިޒަމްގައި ފެމިނިޒަމް މާނަކުރެވޭ ގޮތްތައް\nމާކްސިޒަމްއަކީ ކާލް މާކްސް (Karl Marx) އުފެއްދި އުޞޫލުތަކަށް ބިނާވެގެން އުފެދުފައިވާ ފިކުރެކެވެ. އޭނާގެ ފަލްސަފާވެރި އަދި އިޖުތިމާޢީ ނަޒަރިއްޔާތުތައް ބިނާވެފައިވަނީ މާއްދިއްޔަތުގެ ތަފާތުތަކުގެ މައްޗަށެވެ. މި ފިކުރަކީ މުޖުތަމަޢުއެއްގެ ޙާލަތު ދެނެގަތުމަށްޓަކައި އެ މުޖުތަމަޢުގައި ފަރުދުން ބެހިގެންވާ ތަފާތު ފަންތިތައް ބޮޑު ދައުރެއް އަދާކުރާ ފިކުރެކެވެ.\nސޯޝަލިޒަމްއަކީ ކޮމިއުނިސްޓް މުޖުތަމަޢުއެއް އުފެދުމުގެ ފުރަތަމަ މަރުޙަލާ ކަމުގައި ދެކެވޭ ފަލްސަފާކެވެ. އެބައިމީހުންގެ އަމާޒަކީ ފަންތީގެ ތަފާތުތަކުން އެއްކިބާވެފައިވާ އަދި އުފެއްދުންތެރިކަމުގެ ވަސީލަތްތަކާއި މުދާ ގަނެވިއްކުމާއި ބަދަލުކުރުމުގެ ވަސީލަތްތައް ފަރުދީ ގޮތުން މިލްކުކުރުމުން އެއްކިބާވެފައިވާ މުޖުތަމަޢުއެއް ބިނާކުރުމެވެ.\nސޯޝަލިސްޓް މާކްސިޒަމްގައި ފެމިނިޒަމްގެ ތަޢުރީފުތައް ބޮޑަށް ބިނާވެފައިވަނީ ކާލް މާކްސް އާއި ފެޑްރިކް އެންގެލްސް (Friedrich Engels) ގެ ނަޒަރިއްޔާތުތަކުގެ މައްޗަށެވެ. އެ ގޮތުން އަންހެނުންނަށް ކުރިމަތިވާ އަނިޔާތަކާއި ފިއްތުންތައް ކުރިމަތިވާން އެކިއެކި ސަބަބުތައް މެދުވެރިވާކަމުގައި މިބައިމީހުން ދެކެއެވެ. އެގޮތުން:\nދެ ޖިންސުގެ ދެމެދު އޮންނަ ގުޅުމުގައި ހަމަހަމަކަން ނެތުމުގެ ސަބަބުން، ފަރުދީ މިލްކުވެރިކަން ފާޅުވެ އިންސާނީ މުޖުތަމަޢުއަށް ޙާޞިލުވެފައިވާ ހަމަހަމަކަންވެސް ގެއްލިގެން ދެއެވެ. މިކަން ބިނާވެފައިވަނީ ޖިންސީ ފަރަޤަށް ބިނާވެގެން މަސައްކަތްތަކާއި ޒިންމާތައް ބެހުމުގެ މައްޗަށެވެ. މިއީ މުދާ ވާރުތަކުރުމުގައި ޝައްކެއް ނެތް މިންވަރަށް ޢާއިލީ ގުޅުން ކަށަވަރުކުރަން ޖެހުމުގެ ނަތީޖާއެވެ. \nފަންތިތަކަށް ބެހުމަކީ އަންހެނުންނަށް ކުރިމަތިވާ އަނިޔާވެރިކަމާއި ފިއްތުންތަކުގެ ފެށުމެވެ. އެހެނީ މަސައްކަތްތެރިން އުފެއްދުމަށް ހޭދަވާ ވަގުތާއި އުފުލަންޖެހޭ ބުރައިގެ ބޮޑު ބަޔަކީ އަންހެނުން ޢާއިލާތަކުގައި ހިލޭސާބަހަށް، ޞިއްޙަތު ރަނގަޅު ދުޅަހެޔޮ ބަޔަކު އުފެއްދުމަށް ކުރާ މަސައްކަތެވެ. އެހެން ހުރިހާ ދާއިރާއެއްގައި އަންހެނުންނަށް ކުރިމަތިވާ ދަތިތަކުގެ ސަބަބަކީ މިއެވެ.\nކެޕިޓަލިޒަމްގައި ޚާއްޞަ އަދި ޢާންމު ދާއިރާތައް ފަރަޤު ކުރެއެވެ. މިގޮތުން ފިރިހެނުންނަށްވަނީ އާމްދަނީ ލިބޭ، ފައިދާ ހުރި މަސައްކަތްތަކެވެ. އަދި އަންހެނުންނަށްވަނީ ގޭތެރޭގެ މަސައްކަތްތައް ހިލޭސާބަހަށް ކުރުމެވެ. އަދި މިއީ ފައިދާ ހުރި މަސައްކަތެއްކަމުގައި ނުދެކެއެވެ.\nކެޕިޓަލިޒަމްއާއި ގުޅިފައިވާ އަދި ފަރުދީ މިލްކުވެރިކަން ތަރައްގީވެގެން އައުމާއެކު، އިޖުމާޢީ ގޮތުން އުފެދުނު، ހިންގުމުގައި ފިރިހެނުން އިސްވެ ތިބޭ ނިޒާމަކީ އަދި އެއާއި ގުޅިގެން މަސައްކަތްތައް ބެހުމަށް ހުރި ދަތިތަކަކީ، ގޭތެރޭގެ މަސައްކަތްތަކަކީ އަންހެނުން އަދާކުރަންޖެހޭ އަސާސީ ދައުރެއްކަމަށް ވެގެންދިޔަ ސަބަބެވެ.\nމި ކަންކަމަށް ބިނާކޮށް ސޯޝަލިސްޓް މާކްސިޒަމްގައި ފެމިނިޒަމްގެ މަފްހޫމަކީ: އެއީ އަންހެނުން އެނބުރި މަސައްކަތުގެ ބާޒާރަށް ނެރުވުމަށާއި، އިޖުތިމާޢީ ފަންތިތަކުގެ ވާދަވެރިކަމުގައި އަންހެނުން ބައިވެރި ކުރުމަށް ކުރެވޭ މަސައްކަތެކެވެ. އޭގެ ސަބަބުން ކެޕިޓަލިޒަމްގެ ނިޒާމު ބަދަލުވެ، އިޖުތިމާޢީ ފަންތީގެ ތަފާތުތައް ނެތިގެން ހިނގައިދާނެއެވެ. އަދި އުފެއްދުންތެރިކަމުގެ ވަސީލަތްތަކަކީ މުޖުތަމަޢުގެ ޢާންމު މިލްކިއްޔާތުކަމުގައި ވެގެންދާނެފަދަ އިޖުތިމާޢީ ބަދަލެއް ގެނެސް، އެކަމުގެ ތެރެއިން އަމިއްލަ ފަރުދުންގެ ގޭގެ އިޤްޠިޞާދާއި ދަރިން ބެލުމާއި ބޯހިޔާވަހިކަމަކީވެސް އިޖުތިމާޢީ މަސައްކަތްތައްކަމުގައި ކަނޑައެޅި، ގޭތެރޭގެ ބުރަބޮޑު މަސައްކަތުން އަންހެނުން މިނިވަންކުރުމެވެ.\n (النسوية: فكرها واتجاهاتها) للدكتورة نورة المساعد / (المجلة بجامعة الكويت، العدد 71، عا 2000م) / (تيارات الحركة النسوية و مذاهبها) للتكتورة نادية عيساي\n Feminism and the Contradictions of Oppression – by Caroline Ramazamnoglu\n معجم اللغة العربية المعاصرة، ص 2061\n معجم الأفكار والأعلام، ص30 / معجم المصطلحات والواهد الفلسوية – لأستاذ جلال الدين سعيد، ص 46-47\n (أضواء على الحركة النسرية السودانية) للأستاذ وليد الطيب عبد القادر والأستاذ أحمد محمد إسماعيل / (تيارات الحركة النسوية و مذاهبها) / (النسوية: فكرها واتجاهاتها) للدكتورة نورة المساعد / الأسس الفلسفية للفكر النسوي الغربي) للدكتور خديجة العزيزي\n Women’s Liberation and Revolutionary Socialism, by Chris Harman, International Socialism–Spring 1984\n Feminism and Postfeminism, by Sarah Gamble\n تيارات الحركة النسوية و مذاهبها\n المرأة وقضايا المجتمع، للدكتور أحمد زايد وآخرين\n الحركة النسوية في اليمن، ص36 / الموجات النسوية في الفكر النسوي الغربي، للدكتورة مي الرحبي


#BREAKING: Minister Zaha magaamun vakikoffi | Jazeera\tމިނިސްޓަރު ޒަހާ ވަހީދު މަޤާމުން ވަކިކޮށްފި - Jazeera\nމިނިސްޓަރު ޒަހާ ވަހީދު މަޤާމުން ވަކިކޮށްފި\nވަކިކުރެއްވުމަށްފަހު ޒަހާ، ރައީސް އޮފީހުގެ މަޤާމަކަށް ވަނީ އައްޔަންކުރައްވާފަ\nޒަހާ މަސައްކަތްކުރައްވާނީ މިނިސްޓަރުން ފެންވަރުގެ މަޤާމެއްގައި\nކެބިނެޓަށް ބަދަލުތަކެއް ގެންނެވުމުގެ މަސައްކަތް ަރއީސް ވަނީ ފައްޓަވާފައި\nއަބްދުﷲ ނަސީރު އިބްރާހިމް4days ago 140 views0\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް މަސްވެރިކަމާއި ދަނޑުވެރިކަމާއިބެހޭ ވަޒީރު ޒަހާ ވަހީދު މަޤާމުން ވަކިކުރައްވައިފި އެވެ.\nއިތުބާރު ހުރި މަސްދަރަކުން ވަނީ ޒަހާ މަޤާމުން ވަކިކުރެއްވިކަން "ޖަޒީރާ" އަށް ކަށަވަރުކޮށްދެއްވާފަ އެވެ. އަދި މިނިސްޓަރުކަމުން ވަކިކުރެއްވުމަށްފަހު ޒަހާ، ރައީސް އޮފީހުގެ މަޤާމަކަށް ވަނީ އައްޔަންކުރައްވާފަ އެވެ. ނަމަވެސް އައްޔަންކުރެއްވި ސީދާ މަޤާމެއް ކަށަވަރެއް ނުވެ އެވެ.\nއެނގިފައިވާގޮތުގައި ރައީސް އޮފީހުގައިވެސް ޒަހާ މަސައްކަތްކުރައްވާނީ މިނިސްޓަރުން ފެންވަރުގެ މަޤާމެއްގަ އެވެ.\nޒަހާ ރައީސް އޮފީހަށް ބަދަލުކުރައްވާފައިމިވަނީ، ސަރުކާރުގެ ތެރެއަށް ބަދަލުތަކެއް ގެންނެވުމުގެ މަސައްކަތް ރައީސް ސޯލިހް ކުރައްވަމުން އަންނަކަމުގެ އަޑުތައް ފެތުރިފައިވަނިކޮށެވެ. އެމަނިކުފާނުވެސް ވަނީ ޒިންމާ އެންމެ ފުރިހަމައަށް އަދާނުކުރެއްވޭ ވަޒީރުން މަޤާމުތަކުން ދުރުކޮށް، ޕަރފޯމެންސް ނެރުމަށް ބަދަލުތައް ގެންނަވާނެކަން ހާމަކުރައްވާފަ އެވެ.\nޒަހާއަކީ ސަރުކާރު ހިންގާ ކޯލިޝަންގައި ހިމެނޭ ކުރީގެ ރައީސް މައުމޫން އަބްދުލްޢަޔޫމްގެ މޯލްޑިވްސް ރިފޯމް މޫވްމެންޓުގެ ސްލޮޓެއްގައި މިނިސްޓަރުކަމަށް ވަޑައިގެންނެވި ބޭފުޅެކެވެ. މަސްވެރިކަމުގެ ވައުދުތައް ނުފުއްދޭކަމަށް ބުނެ ސަރުކާރު ކޯލިޝަންގެ އާއި، އިދިކޮޅުގެ ފާޑުކިޔުންވެސް ޒަހާއަށް މީގެކުރިން އަމާޒުވެފައިވެއެވެ.\nރައްޔިތުންގެ މަޖިލީހުގެ މި އަހަރުގެ ފުރަތަމަ ދައުރުގެ ތެރޭގައި އިދިކޮޅުން ޒަހާގެ އިތުބާރު ނެތްކަމުގެ މައްސަލައެއްވެސް މަޖިލީހަށް ވެއްދި އެވެ. ނަމަވެސް ޒަހާ ސަލާމަތްވެވަޑައިގެންނެވީ އިތުބާރު ނެތްކަމަށް ސޮއިކުރެއްވި ކާށިދޫ ދާއިރާގެ މެމްބަރު އަބްދުﷲ ޖާބިރު ސޮއި ނެންގެވުމުންނެވެ.\nހަމަލާއަކީ ނަޝީދަށް އަމާޒުކުރި ޓެރަރިޒަމްގެ އަމަލެއް: ފުލުހުން\nރާއްޖެއިން ކޮވިޑްގެ ގިނަ މަރުތަކެއް!


Economic recovery plan aa behey ithuru mauloomath Finance Minister dhehvanee | Mihaaru\nއިކޮނޮމިކް ރިކަވަރީ ޕްލޭނާ ގުޅޭ ގޮތުން ސަރުކާރުން މައުލޫމާތު ދެއްވަނީ-- ފޮޓޯ:އަހުމަދު އަވްޝަމް އިލްޔާސް/މިހާރު\nއިކޮނޮމިކް ރިކަވަރީ ޕްލޭނާ ބެހޭ އިތުރު މައުލޫމާތު ފިނޭންސް މިނިސްޓަރު ދެއްވަނީ\n31 މާޗް 2020 - 15:09 15 comments\nކޮވިޑް-19 އާ ގުޅިގެން ސަރުކާރުން އަންނަނީ ކޮންމެ ދުވަހަކު ދެ ފަހަރު ޕްރެސް ކޮންފަރެންސެއް ބާއްވަމުންނެވެ. އެގޮތުން މިރޭ ކޮވިޑް-19 އާ ގުޅިގެން ބާއްވާ ޕްރެސް ކޮންފަރެންސްގައި ސަރުކާރުގެ އިކޮނޮމިކް ރިކަވަރީ ޕްލޭނާ ގުޅޭ އިތުރު މައުލޫމާތު ދެއްވާނެ އެވެ. މި ޕްރެސް ކޮންޕަރެންސްގައި ފިނޭންސް މިނިސްޓަރު އިބްރާހިމް އަމީރު ބައިވެރިވް ވަޑައިގަންނަވާނެ އެވެ.\nސަރުކާރުން އިއުލާނު ކުރި އިކޮނޮމިކް ރިކަވަރީ ޕްލޭންގެ ދަށުން ލޯނުތައް ހަ މަހަށް ފަސް ކުރުމާއި ވިޔަފާރިތަކުގެ ވޯކިން ކެޕިޓަލަށް ބޭނުންވާ ފައިސާ ބޭންކްތައް މެދުވެރިކޮށް ހަމަޖައްސައިދޭ ގޮތަށް އޮތީ ނިންމައިފަ އެވެ. މިކަން ކުރުމަށްޓަކައި 2.5 ބިލިއަން ރުފިޔާ ދިނުމަށް ސަރުކާރުން ކަނޑައަޅާފައިވެ އެވެ.\nމިކަންކަމާ ގުޅިގެން އާންމު އެތައް ބަޔަކު އަންނަނީ އެކި ސުވާލުތައް އުފައްދަމުންނެވެ.\nމީގެ ކުރިން މި މަހުގެ 19 ވަނަ ދުވަހު ދަރުބާރުގޭގައި ބޭއްވި ޕްރެސް ކޮންފަރެންސްގައި ސަރުކާރުގެ އިކޮނޮމިކް ރިކަވަރީ ޕްލޭން އިއުލާނު ކުރެއްވީ، ފިނޭންސް މިނިސްޓަރު އަމީރާއި އިކޮނޮމިކް މިނިސްޓަރު ފައްޔާޒު އިސްމާއީލް އާއި ގަވަރުނަރު އަލީ ހާޝިމް އެވެ.\nއެ ދުވަހުގެ ޕްރެސް ކޮންފަރެންސްގައި އާންމުންނަށް ދޭ ލުއިތަކުގެ އިތުރުން ރާއްޖޭގެ އިގްތިސާދު ހަމައަކަށް އެޅުވުމަށްޓަކައި އަޅާނެ ފިޔަވަޅުތައް އެމްއެމްއޭއިން ހާމަކޮށްފައި ވެ އެވެ. އެގޮތުން އިގްތިސާދުގައި ފައިސާ ދައުރުވާ ވަރު އިތުރު ކުރުމަށްޓަކައި ބޭންކްތަކަށް އެމްއެމްއޭ އިން ކަނޑައަޅާފައިވާ ރިޒާވް ރިކުޔާމެންޓް 10 ޕަސެންޓުން ފަސް ޕަސެންޓަށް ކުޑަކުރަން ނިންމައިފައިވެ އެވެ.\nގަވަރުނަރު ވިދާޅުވެފައިވާ ގޮތުގައި އާންމުންގެ ތެރޭގައި އަންނަ ނުތަނަވަސް ކަމާ އެކު ޑޮލަރުގެ އަގަށް މި ވަގުތު އަންނަމުންދާ ނޭދެވޭ އަސަރުތައް ކުޑަ ކުރުމަށްޓަކައި ބާޒާރުގައި ޑޮލަރު ދައުރުވާ މިންވަރު އިތުރު ކުރާނެ އެވެ. އެގޮތުން 150 މިލިއަން ޑޮލަރު ފެސިލިޓީއެއް ބޭންކްތަކަށް މި ދަނޑިވަޅު ދިނުމަށް ވެސް އެމްއެމްއޭއިން ވަނީ ނިންމައިފަ އެވެ. މިކަން ކުރަން ވެސް ނިންމާފައި ވަނީ ބާޒާރުގައި ޑޮލަރު އިތުރު ކުރުމަށެވެ.\nމި ހާލަތުން އަރައިގަތުމަށްޓަކައި އިތުރު ހަ ބިލިއަން ރުފިޔާ ބޭނުންވާ ކަމަށް އަމީރު ވިދާޅުވި އެވެ. މި އަހަރުގެ ބަޖެޓުގައި ވެސް ބޭރުގެ މާލީ އިދާރާތަކުން 5.9 ބިލިއަން ރުފިޔާ ހޯދުމަށް ކަނޑައަޅާފައިވެ އެވެ. މިކަން ކަމަށް ބޭނުންވާ ފައިސާ ހޯދުމަށްޓަކައި މާލީ އިދާރާތައް ކަމުގައިވާ ވޯލްޑް ބޭންކާއި އިންޓަނޭޝަނަލް މަނީޓަރީ ފަންޑު (އައިއެމްއެފް) އިން ވެސް މާލީ އެހީތެރިކަން ހޯދުމަށް މަސައްކަތް ކުރަމުން އަންނަކަމަށް ސަރުކާރުން ބުނެ އެވެ.\nއިތުރު ލިޔުންތައް އިގްތިސާދު ފިނޭންސް މިނިސްޓްރީ އެމްއެމްއޭ ރާއްޖޭގެ އިގްތިސާދު އިކޮނޮމިކް ރިކަވަރީ ޕެކޭޖް އިބްރާހިމް އަމީރު، ފިނޭންސް މިނިސްޓަރު


Ramos ge 100 vana landun Real in Barca balikohfi\nރާމޯސްގެ 100 ވަނަ ގޯލުން ރެއާލް ބާސާ ބަލިކޮށްފި\nއެފްސީ ބާސެލޯނާގެ ހޯމް ދަނޑު ކޭމްޕްނޯގައި އެ ޓީމުގެ މައްޗަށް 3-1 ވާދަވެރި ރެއާލް މެޑްރިޑް ކުރި ހޯދައިފި އެވެ.\nމި މެޗަކީ، ބާސާގެ ކޯޗް ރޮނަލްޑް ކޫމަން ކޯޗެއްގެ ގޮތުގައި ކުރިމަތިލި ފުރަތަމަ މެޗެވެ. ރެއާލް މެޑްރިޑް މި މެޗާ ކުރިމަތިލީ، އެ ޓީމުގެ މިހާރުގެ ހޯމް ދަނޑު އަލްފްރެޑޯ ޑި ސްޓެފާނޯ ސްޓޭޑިއަމްގައި ކުޅުނު ޖެހިޖެހިގެން ދެ މެޗުން ބަލިވުމަށް ފަހު އެވެ. އެހެންވެ މީޑިއާ އާއި އާންމުން ބުނަމުން ދިޔައީ ރެއާލްގެ ހާލަތު ގޯސްކޮށް އޮތް ކަމަށެވެ. އަދި އެކަމާ ގުޅިގެން އެ ޓީމުގެ ކޯޗް ޒައިނުއްދީން ޒިދާންގެ މަގާމާ މެދު މީޑިއާއިން ސުވާލު އުފެއްދި އެވެ.\nނަމަވެސް މެޗުގައި ރެއާލްގެ ފަރާތުން ރަނގަޅު ކުޅުމެއް ފެނިގެންދިޔަ އެވެ. ރެއާލްގެ ފުރަތަމަ ލަނޑު އެ ޓީމުން ކާމިޔާބު ކުރީ މެޗު ފެށިގެން ފަސް ވަނަ މިނެޓްގަ އެވެ. ރެއާލްގެ ލަނޑު ކާމިޔާބު ކުރީ ފެޑްރީކޯ ވަލްވާޑޭ އެވެ. މިޑްފީލްޑުން އުފެއްދި ކޮމްބިނޭޝަންގައި އޭނާ ލަނޑު ޖެހީ ކަރީމް ބެންޒެމާ ތަނަވަސް ކޯށްދިން ފުރުސަތަކުންނެވެ.\nބާސާއިން ނަތީޖާ ހަމަހަމަ ކުރީ، ތިން މިނެޓް ތެރޭގަ އެވެ. ބާސާގެ ލަނޑު ކާމިޔާބު ކުރީ އުމުރުން 17 އަހަރުގެ އަންސޫމާން ފާޓީ އެވެ. އޭނާ ލަނޑު ޖެހީ ވިންގުން އަރައި ޖޯޑީ އަލްބާ ނަގައިދިން ބޯޅައިންނެވެ. ފުރަތަމަ ހާފުގައި ދެ ޓީމަށްވެސް ވަނީ ލަނޑު ޖާހާނެ ރަނގަޅު ފުރުސަތެއް ތަނަވަސް ކޮށްފަ އެވެ. އެންމެ ފުރަތަމަ ޓޯނީ ކްރޫޒް ދިން ބޯޅައިން ބެންޒެމާއަށް ތަނަވަސްވި ބޯޅަ، ބެންޒެމާ ފޮނުވާލުމުން ބާސާގެ ކީޕަރު ނޯބާޓޯ ނެޓޯ ދިފާއު ކުރި އެވެ. އޭގެ ފަހުން މެސީއަށް ލިބުނު ބޯޅަ ނިއާ ޕޯސްޓަށް ފޮނުވާލުމުން ރެއާލްގެ ކީޕަރު ޓިބޯ ކޯޓްއާ ދިފާއު ކުރި އެވެ.\nދެ ވަނަ ހާފުގައި ރަނގަޅަށް ފެށީ ބާސާއިންނެވެ. އެ ޓީމުން ވަނީ ކުރީކޮޅު ނުރައްކާތެރި ދެ ހަމަލާ ފޮނުވާލާފަ އެވެ. މެޗު އެނބުރިގެން ދިޔައީ ވީއޭއާރް މެދުވެރިކޮށް ރެއާލްއަށް ލިބުނު ޕެނަލްޓީންނެވެ. އެ ޕެނަލްޓީ އަކީ ރެއާލްއަށް ލިބުނު ހިލޭ ޖެހުމުގައި، އޭރިއާ ތެރެއަށް އަރާ ހުރި ސާޖިއޯ ރާމޯސްގެ ޖޯޒީގައި ބާސާގެ ޑިފެންޑަރު ލެންގްލޭ ހިފެހެއްޓުމުންނެވެ. ޕެނަލްޓީން ރާމޯސް ވަނީ އޭނާގެ 100 ވަނަ ލަނޑު ކާމިޔާބު ކޮށްފަ އެވެ.\nމެޗުގެ ފަހު ކޮޅުގައި ކޫމަން ވަނީ، ޑިފެންސިވް ކުޅުންތެރިންގެ ބަދަލުގައި އެ ޓޭކިން ކުޅުންތެރިން އަރުވާފަ އެވެ. މެޗުގެ ފަހު ކޮޅުގައި ބާސާގެ ކީޕަރު ނެޓޯ ވަނީ ކައިރިކައިރީގައި ނުރައްކާތެރި ސޭވްތަކެއް ކޮށްފަ އެވެ. ރެއާލްގެ ތިން ވަނަ ލަނޑު މެޗުގެ 90 ވަނަ މިނެޓްގައި ކާމިޔާބު ކުރީ ލުކަ މޮޑްރިޗް އެވެ. ރެއާލްގެ ރޮޑްރީގޯ ހޮއިސް ފޮނުވާލި ބޯޅަ ނެޓޯ ޗެލެންޖު ކުރުމުން ރޮޑްރީގޯ ވެއްޓުނެވެ. ބޯޅަ ލިބުނީ މޮޑްރިޗަށެވެ. އޭނާ ވަނީ ދެ ފަހަރަކު ކޮށްޓާލުމަށް ފަހު ހުހަށް އޮތް ގޯލްގެ ތެރެއަށް ބޯޅަ ވައްދާލާފަ އެވެ.\nބާސެލޯނާ ރެއާލް މެޑްރިޑް


ފުރަތަމަ ޞަފްޙާthamoodޘަމޫދު ބާގައިގެ މީހުންގެ ގެތަކުގެ ފޮޓޯތައް\nAruzam 4:05 PM\nނޯޓު: އަޅުގަނޑުމެންނަށް މިފެންނަ އެމެރިކާގެ ރައީސްގެ ގަނޑުވަރަކީ ޘަމޫދު ބާގައިގެ މީހުން ގެ ގެތަކުގެ ޑިޒައިނާއި ވަރަށް އެއްގޮތް ޑިޒައިނެކެވެ. ފަހަރެއްގައި ވައިޓުހައުސް ޑިޒައިން ކުރުމުގައި އަސްލަކަށް ޘަމޫދު ބާގައިގެ މީހުންގެ މަތީގައިވާ އެގެ އަސްލަކަށް ބެލިފައިވުމަކީ ހަމައެކަށީގެންވާ ކަމެކެވެ. ދެފޮޓޯ އަޅާ ކިޔާލައްވާ. މި ލިޔުމުގެ ނުނިމި އޮތްބައި ހުކުރު ދުވަހު އިތުރު ފޮޓޯތަކަކާއި އެކު. އިންޝާ ﷲ\nhasan zahir said…


އުނގޫފާރު މަގު ހެދުމަށް ބޭނުންވާ ބައެއް ސާމާނު ގެންނަނީ – Ungoofaaru\nބުރާސްފަތި, ޑިސެމްބަރ 12 2019\nބަނޑޭރިގަނޑު/ޚަބަރު/އުނގޫފާރު މަގު ހެދުމަށް ބޭނުންވާ ބައެއް ސާމާނު ގެންނަނީ\nއުނގޫފާރު މަގު ހެދުމަށް ބޭނުންވާ ބައެއް ސާމާނު ގެންނަނީ\nމުނާޒު މުޙައްމަދު 25 ފެބްރުއަރީ 2016\n1 191 މިނެޓެއް ނުވަނިސް ކިޔާލެވޭ\nއުނގޫފާރުގެ މަގު ހެދުމަށް ބޭނުންވާ ބައެއް ސާމާނު އުނގޫފާރަށް މިއަދު ގެންނަން ފަށާނެއެވެ. އުނގޫފާރު ދާއިރާގެ މެންބަރު ޖައުފަރު ދާވޫދު ރޭ ކުރަށްވާފައިވާ ފޭސްބްކު ޕޯސްޓެއްގައި ވާ ގޮތުން އުނގޫފާރު މަގު ހެދުމަށް ބޭނުންވާ ބައެއް ސާމާނު މިހާރު ވަނީ އުނގޫފާރަށް ގެންދިއުމަށްޓަކައި ބޯޓަށް އަރުވާފައެވެ.\nއުނގޫފާރުގެ 3.2 ކިލޯމީޓަރުގެ މަގު ހެދުމުގެ މަސްރޫއު މޯލްޑިވުސް ރޯޑް ޑިވެލޮޕްޕެމެންޓް ކޯޕޮރޭސަނާ ހަވާލުކޮށްފައި ވަނީ 2015 ވަނަ އަހަރުގެ ޖޫން މަހުގައެވެ. މި މަސްރޫއުގެ ދަށުން 14 މަގެއް ހަދާ ގޮތަށް ހަމަޖެހިފައިވާއިރު މި މަސްރޫއަށް 36.6 މިލިއަން ރުފިޔާ ހަރަދުވާނެ ކަމަށް ލަފާކޮށްފައި ވެއެވެ. މި މަސްރޫއު ނިންމާ ގޮތަށް ހަމަޖެހިފައި ވަނީ 380 ދުވަހުގެ ތެރޭގައެވެ.\nހަޔާތުގެ ބައިވެރިޔެއްގެ ކިބާގައި ހުންނަންވާނެ7ސިފަ\nރޯން ބޭނުންވެގެން ނުރޮވޭނަމަ ޖަޕާނުން އެ ޚިދުމަތް


Fake social media id thakaa hedhi Seezan ah bodu undhaguleh | Mihaaru\nސީޒަން: އޭނާއަކީ ރާއްޖޭގެ މަޝްހޫރު އެއް ފިލްމީ ތަރި.\nފޭކް ސޯޝަލްމީޑިއާ އައިޑީތަކާ ހެދި ސީޒަނަށް ބޮޑު އުނދަގުލެއް\n15 ނޮވެމްބަރ 2018 - 07:375comments\nއެކްޓަރު އަލީ ސީޒަން މިހާރު ވެސް އެ އުޅެނީ މިކަހަލަ މައްސަަލަގަނޑެއްގެ ތެރޭގަ އެވެ. އޭނާ ބުނީ ފޭސްބުކާއި ސްނެޕް ފަދަ ޕްލެޓްފޯމްތަކުގައި އޭނާގެ ނަމުގައި ފޭކް އައިޑީ ހަދައިގެން ބަޔަކު ނާޖާއިޒު ފައިދާތައް ނަގާ މައްސަލަ ވަރަށް ބޮޑު ކަމަށެވެ. އަދި މިކަމުގެ ސަބަބުން ޒާތީ ދިރިއުޅުމަށް ވެސް ވަރަށް ބޮޑެތި އުނދަގޫތަކާ ކުރިމަތިލާން ޖެހިފައިވާ ކަމަށް ބުންޏެވެ.\n"ފާއިތުވި ދެ މަހަށް ބަލާ އިރު ވެސް މިކަހަލަ ކަންތައްތަކަކާ ހެދި ވަރަށް ބޮޑު ކަންބޮޑުވުމަކާއި ނުތަނަވަސްކަމެއްގެ ތެރޭގައި އުޅެން ޖެހިފައި މި ވަނީ،" ސީޒަންގެ ނަން އެކި ގޮތްގޮތަށް ބޭނުންކޮށްގެން ހަދާފައިވާ ފޭކް އެފްބީ އައިޑީތަކުން އަންހެނުންނާ ބަޔަކު ޗެޓް ކުރާ މައްސަލަ އަށް އިޝާރާތްކޮށް އޭނާ ބުންޏެވެ.\nސީޒަން ބުނި ގޮތުގައި މިހާރު ވެސް އޭނާގެ ނަމުގައި ހަދާފައިވާ ފޭސްބުކް ހަތް ފޭކް އައިޑީއެއްގެ މައްސަލަ ރިޕޯޓްކޮށްފައި ވާނެ އެވެ.\n"އަހަންނަށް އަހަރެންގެ އަސްލު ޕްރޮފައިލް ވެސް ގެންގުޅެން މިކަމާ ހެދި ދަތިވާ ހިސާބަށް ގޮސްފައި މިއޮތީ. ނަން އިންނަ ގޮތަށް ނަން އެބަ ބޭނުން ކުރޭ. ފްރޮފައިލަށް ފޮޓޯއެއް ލާ އިރަށް އެ ފޮޓޯ އެބަ ލާ މި ބުނާ ކަހަލަ ފޭކް އައިޑީތަކުގެ ޕްރޮފައިލްތަކަށް،" ކާމިޔާބު ފިލްމުތަކެއް ކުޅެފައިވާ އެކްޓަރު ބުންޏެވެ.\nސީޒަންގެ ރަސްމީ ފޭބުކް ޕޭޖަކީ މިއީ.\nސީޒަން ބުނި ގޮތުގައި އޭނާގެ ނަމުގައި ޗެޓްކޮށްގެން ބައެއް އަންހެން ކުދިންގެ ފޮޓޯ ހޯދައި، ބައެއް ކުދިން ބްލެކްމެއިލްގެ ޝިކާރަކަށްވެފައިވާކަން ބައެއް މީހުންގެ ފަރާތުން އެނގިފައިވެ އެވެ.\n"ނުވަ ވަރަކަށް އަހަރު ވެދާނެ އަހަރެން އެފްބީ ބޭނުން ކުރާތާ. އަހަންނަކީ ދުވަހަކު ވެސް އަންހެން ކުދިން ފޮނުވާ ފްރެންޑް ރިކްއެސްޓް އެކްސެޕްޓްކޮށްގެން އެކަހަލަ ގޮތަކަށް އެއްވެސް އިރެއްގައި ވާހަކަ ދައްކައި ހަދާ މީހެއް ނޫން،" އޭނާ ބުންޏެވެ. "އެބަޖެހޭ މި ކަހަލަ މަޅީގައި ޖެހޭ އަންހެން ކުދިން ވެސް މިހާރަށް ވުރެ ބޮޑަށް ހުށިޔާރު ވާން. އަދި އަހަރެން ބޭނުން މިކަން ވީހާ ވެސް ބޮޑަށް ގިނަ ބައެއްގެ ސަމާލު ކަމަށް ގެންނަން ވެސް. މިކަހަލަ ކަންކަން ކުރަންޏާ ހަގީގަތުގައި އެތައް ބައެއްގެ ދިރިއުޅުން ހަލާކު ވެދާނެ."\nސީޒަން ކިޔައި ދިން ގޮތުގައި މީގެ ދެ އަހަރު ކުރިން ރޯދަ މަހެއްގައި އަންހެން ނުވެސް ދަންނަ ކުއްޖަކު އޭނާ އަށް ގުޅުމުން ކަމުގެ ސީރިއަސްކަން ވަރަށް ބޮޑަށް އިހުސާސް ކުރެވުނެވެ.\nMee ummeedhuge Hulhukolhe noon, ummeedhuge Alifaan gadeh "ministry of Arts and Culture" thank you raees @ibusolih adhi raees @MohamedNasheed\n— SeaxanAli (@seaxanali) November 13, 2018\n"މި ބުނާ ފޭކް އައިޑީތައް ބޭނުން ކުރާ މީހުން މިކަން ކުރަނީ އަހަރެންގެ ވަރަށް ޕާސަނަލް އިންފޮމޭޝަން ވެސް ހޯދައިގެން. އެހެންވީމާ ވާގޮތަކީ ޗެޓް ކުރެވޭ އަންހެން ކުއްޖާ އަށް ހަމަ މިއީ އަސްލު މީހާ ނޫންކަން ރޭކާ ވެސް ނުލަނީ،" އޭނާ ބުންޏެވެ. "މި ބުނާ ދުވަހު އަހަރެންގެ ނަމްބަރަށް ގުޅި ކުއްޖާ މި އަހަނީ ތިމަންނަ ފޮނުވި ފޮޓޯ ލިބުނުހޭ. ދެން އަހަންނަށް އަސްލު ވަރަށް ބޮޑު ޝޮކަކަށްވީ. ފުރަތަމަ ވެސް ކޮން ފޮޓޯއެއްތޯ އަހާލެވުނީ. ދެން އެ ދުވަހު ވަރަށް ރަނގަޅަަށް ކިޔައި ދިނިން އަހަރެން ޗެޓް ނުކުރާކަމާއި ފޮޓޯ ވެސް ހޯދާފައި ނުވާނެ ކަމަަށް."\nސީޒަން ބުނީ ވަރަށް ފަހަކާ ޖެހެންދެން އޭނާ ސްނެޕްޗެޓް ވެސް ބޭނުން ނުކުރާ ކަމަށެވެ. އެކަމަކު އޭގައި ވެސް ފޭކް އައިޑީއެއް ހަދައިގެން ފިލްމީ ދާއިރާގެ ބައެއް ބަތަލާއިންނާއި ބައެއް މީސްމީހުންގެ އަނބިންނާ އޭނާގެ ނަމުގައި ވާހަކަ ދައްކާފައިވާ ކަމަށް ބުންޏެވެ.\n"އެހެންވެ މިހާރު އިންނާނެ ސްނެޓްޗެޓްގެ އަމިއްލަ އައިޑީއެއް،" އޭނާ ބުންޏެވެ. "އަދި އަހަންނަކީ މިހާރު ފޭސްބުކްގެ ޕްރޮފައިލުން ވާހަކަ ދައްކާ މީހެއް ވެސް ނޫން. އޭގެ ބަދަލުގައި އަހަރެންގެ ނަމުގައި އިންނަ ރަސްމީ ޕޭޖުން ކޮމިއުނިކޭޓްކޮށް ހަދާނީ."\nA post shared by seaxan ali (@seaxanali) on Aug 31, 2018 at 10:58pm PDT\nސީޒަންގެ އިންސްޓަގްރާމް ޕޯސްޓެއް.\nރާއްޖޭގެ ފިލްމީ ތަރިންގެ ތެރެއިން ފޭސްބުކްގައި އެންމެ ގިނައިން ފޭން ޕޭޖް ހުންނަ އެއް އެކްޓަރަކީ ވެސް ސީޒަނެވެ.\n"ފޭން ޕޭޖްތައް ހުންނާނީ ހަމަ އަހަންނަށް އެނގިގެން ހަދާފައި. އަދި އެ ޕޭޖްތައް ހުންނާނީ ވެސް ފޭން ޕޭޖްތައްކަން އެނގޭ ގޮތަށް ޑިސްކްރިޕްޝަން ލިޔެފައި،" އޭނާ ބުންޏެވެ. "އޭގެ ތެރޭގައި އުޅޭނެ ތަންކޮޅެއް އެކްޓިވް ޕޭޖްތަކާއި އެއްގޮތަކަށް ވެސް އެކްޓިވް ނޫން ޕޭޖްތައް ވެސް. އެއީ ދެން އެކަން ކުރާ ބަޔަކަށް އެކަން ކުރެވެން އޮންނަ ގޮތް ކަންނޭނގޭ."\nސީޒަން އޭނާގެ ފޭނުންނަށް ބުނަން އޮތް ވާހަކައަކީ ފޮނުވާ ކޮންމެ ފްރެންޑް ރިކްއެސްޓަކަށް އިޖާބަ ނުދޭށޭ އެވެ. އަދި ވާހަކަ ދެއްކެނީ ކާކާތޯ ޔަގީން ކުރުން ވަރަށް މުހިއްމު ކަމަށް ބުންޏެވެ.\n"ތިމާގެ ޕާސަނަލް ކަންކަން ހިއްސާކުރާ އިރު ހަގީގަތުގައި އެބަޖެހޭ ކަށަވަރު ކުރަން ކާކާތޯ މި ވާހަކަ ދެއްކެނީ ބަލަން،" ސީޒަން ބުންޏެވެ.\nއިތުރު ލިޔުންތައް އަލީ ސީޒަން ދިވެހި ފިލްމް އިންޑަސްޓްރީ ސޯޝަލް މީޑިއާ


އެސްފީނާ ޖެހިފައި ހުރިތޯ އަމިއްލައަށް ބެލުމަށް | މައިތިރި\nރުޤްޔާ ޝަރްޢިއްޔާގެ އެޙީ\nމައްސު (އަވަލުން)ގެ ފަރުވާ\nނަފްސާނީ ބަލިތަކުގެ ފަރުވާ\nދުޢާ ތަކާއި ޛިކުރު\nފަތުވާ / ސުވާލާއި ޖަވާބު\nއެސްފީނާ ޖެހިފައި ހުރިތޯ އަމިއްލައަށް ބެލުމަށް\nއަޖްނާދު ޢަލީ 13 ނޮވެމްބަރ 2013\nއެސްފީނާއަކީ އަނެކާއާ ދިމާއަށް ބަލާ ބެލުމެއްގެ ސަބަބުން އެ ބެލެވުނު ފަރާތަށް އަނިޔާއެއް ނުވަތަ ގެއްލުމެއް ލިބުމެވެ. އެސްފީނާގެ ތަޢުރީފުގައި އިބްނުލް ޤައްޔިމް ވިދާޅުވެފައިވެއެވެ. ” އެސްފީނާއަކީ އެއްޗަކާމެދު ޤަބޫލުވެވޭހިނދު، އެމީހާގެ ނަފްސުގެ ނުބައިކަން އެ އެއްޗަކަށް އަމާޒުވެ، އެއްޗަކާ އަޅައިގަނެ، އެނަފްސުގެ ވިހަ އެބަލައިލެވޭ އެއްޗަކަށް ފޯރުވާ ފޯރުވުމެވެ. ” އިބްނު މަންޒޫރު ވިދާޅުވެފައިވާ ގޮތުގައި އެސްފީނާއަކީ ” ލޮލުގެ ވިހަ އެއްޗަކަށް އަމާޒުވެ، އެ އެއްޗަކަށް ގެއްލުންލިބުމެވެ. މިގޮތުން ޢަދާވާތްތެރިއަކު އޭނާއާ ދިމާއަށް ބަލާ ބެލުމެއްގެ ނަތީޖާއެއްގެ ގޮތުން އެ ބެލެވުނު ފަރާތް “ބަލިވެ” އެވެ. ” އަލްހާފިޒު އިބްނު ޙަޖަރު ވިދާޅުވެފައިވެއެވެ. ” އެސްފީނާ އަކީ އެދުންވެރިކަމާއެކު އެއްޗަކަށް ބަލައިލާ ބަލައިލުމެއްގެ ސަބަބުން، އޭނާގެ ނުބައި ނަފްސުގެ ޠަބީޢަތުގައިވާ ވިހަކަމުގެ އަސަރު އެއެއްޗަކަށް ފޯރައި، އެކަމުގެ ސަބަބުން އެއަށް ގެއްލުން ލިބޭ ލިބުމެވެ. “. އެސްފީނާއާއި ބެހޭގޮތުން ޤުރުއާނާއި ޙަދީޘުން އެތަކެއް ދަލީލެއް ފެންނާން އެބަހުއްޓެވެ. އެސްފީނާގެ އިތުރު މަޢުލޫމާތު ހޯއްދެވުމަށް މިސައިޓުގައި އެސްފީނާއާއި ބެހޭގޮތުން ލިޔެފައިވާ ލިޔުންތައް ކިޔާލެއެވުން ވަރަށްވެސް މުހިއްމެވެ.\nއެސްފީނާ ޖެހެނީ ގަސްތުގައި އެސްފީނާ ޖެއްސުމަށް ޙަސަދަވެރިކަމާއެކު ބެލުމުންތަ؟\nއެސްފީނާ ޖެހެނީ ހަމައެކަނި އިޚްތިޔާރަކުނޫނެވެ. ގަސްތުގައާއި ބޭއިޚްތިޔާރުގައިވެސް އެސްފީނާ ޖެހެއެވެ. ޙަސަދަވެރިއަކު ޙަސަދަވެގެން ނުވަތަ ގަސްތުގައި އެސްފީނާ އެޅުމުގެ ގޮތުން ބަލާ ބެލުމުންނާއި ނޭނގި ބެލޭ ބެލުމުން ނުވަތަ ބުނެވޭ ބަހުންވެސް އެސްފީނާއެއް ޖެހިދާނެއެވެ. މިސާލަކަށް ކުޑަކުއްޖަކު ރީތިކަމުން މީހަކު، މީނަ ހާދަ ރީއްޗޭ!، ނުވަތަ ހާދަލޯބިކުއްޖެކޭ!، މިފަދަ ގޮތަކަށް ޙައިރާންކަމާއެކު، ނުވަތަ ޙައިރާން ކަމާއެކު ނުލާވެސް ބުނާއިރު، “މާޝާ ﷲ(ﷲ އިރާދަކުރެއްވީތީއެވެ / ﷲ އިރާދަކުރެއްވިގޮތެވެ)” މިފަދައިން ނުބުނެއްޖެނަމަ އެބުނި ބުނުމުގެ ސަބަބުން އެކުއްޖާއަށް އެސްފީނާގެ އަސަރުކޮށްފާނެއެވެ. އެސްފިނާވެސް ޖެހެނީ ﷲގެ އިރާދަފުޅުންކަމުގައި އަހަރެމެން ޤަބޫލުކުރަން ޖެހެއެވެ. އަދި އެސްފީނާ ޖެހެނީ ހަމައެކަނި އިންސާނުންގެ ފަރާތަކުން ނޫނެވެ. އިންސާނުންނާއި ޖިންނީންގެ ފަރާތުންވެސް އެސްފީނާ ޖެހިދާނެއެވެ.\nއެސްފީނާ ޖެހުމުން އެނގޭނީ ކިހިނެއް؟\nއެސްފީނާ ޖެހުނުކަން ދެގޮތަކުން ދެނެގަނެވިދާނެއެވެ. އެއީ\n1- ޢަލާމާތްތަކުގެ އަލީގައި\n2- ރުޤްޔާ ކިޔަވައިގެން\n1- އަލާމާތްތަކުގެ އަލީގައި އެސްފީނާ ޖެހުނުކަން ދެނެގަންނާނެގޮތް: އެސްފީނާ ޖެހުމުން އެކިފަހަރު، އެކިމީހުނަށް ދިމާވާނީ އެކި ގޮތެވެ. މިގޮތުން ބައެއް އެސްފީނާއަކީ އެއެސްފީނާ ޖެހޭވަގުތު، އިތުރު ފަރުވާއެއް ކުރާނެ ފުރުޞަތު ނުލިބޭ ވައްތަރެކެވެ. އެއީ މިސާލަކަށް، އެސްފީނާގެ އަސަރު ވަގުތުން ޖެހި މީހަކު މަރުވުން، ތަނެއް ނުވަތަ އެއްޗެއް ފުނޑުފުނޑުވުން ނުވަތަ ހަލާކުވުން ކަހަލަ ކަމެކެވެ. އަނެއް ޙާލަތަކީ އެސްފީނާ ޖެހުމުން އެކަމަށް ފަރުވާކުރާނެ ފުރުޞަތު ލިބޭފަދަ ޙާލަތެވެ. މިސާލަކަށް، ކުޑަކުއްޖަކާ ދިމާއަށް މީހަކު، މީނަ ހާދަރަނގަޅަށް ކައޭ، ބުނާފަހުން އެކުއްޖާ ނުކާން ފެށުން ކަހަލަ ކަމެއް ދިމާވުން ނުވަތަ މީހަކު ބަލިވުން، ނުވަތަ ގައިގެ ހަމަށް ގެއްލުމެއް ވުން ފަދަ ކަންކަމެވެ. ފަރުވާކުރެވޭ ނުވަތަ ދެނެގަނެވޭ ޙާލަތުގައި އެސްފީނާގެ ސަބަބުން ފެންނާނެ ބައެއް ޢަލާމާތްތަކަކީ:\n1- ލޮލުގައި އާދަޔާ ޚިލާފަށް ރިއްސުން\n2- ލޮލުން ދިލަނެގުން\n3- ލޮލުން ހޫނުއެރުން\n4- ލޮލުން އިރުއިރުކޮޅާ ފެން އައުން\n5- އަވަސް އަވަހަށް އަބަދު އެސްފިޔަ ޖެހޭގޮތްވުން\n6- ލޮލުގެ ކުލަ ރީނދޫވުން ނުވަތަ ފެހިކުލަ އެރުން (ޚާއްޞަކޮށް ކުޑކުދިންނަށް އެސްފީނާ ޖެހުމުން)\n7- ބޮލުގައި ރިހުން\n8- ބުރަކަށިން ހޫނުއެރުން ނުވަތަ އަބަދުހެންވެސް ބުރަކަށި ވަކިން ގަދަޔަށް އުދާސްވެފައި ހުރުން.\n9- ވާނުވާއެއް ނޭނގި ވަރުބަލިވުން / އަބަދުހެންވެސް ވަރުބަލިކަން ނުފިލާ ހުރުން\n10- ކުރިން ކުރަމުން އައި ކަމެއް ކުއްލިއަކަށް މީހަކު ކުރާ ތަޢުރީފަކަށްފަހު ކުރުމަށް ނުކުޅެދުން ނުވަތަ ކުރެވޭ ގޮތް ނުވުން.\n11- މީހަކު ތަޢުރީފުކުރިފަހުން އެތަޢުރީފުކުރި ކަމެއްގައި ގެއްލުން ވާންފެށުން ނުވަތަ އެތަޢުރީފު ރައްދުކުރި މީހާ ބަލިވުން\n12- އާދަޔާ ޚިލާފަށް ގައި ކެހުން\n13- ގައިގެ ހަން ރަތްވެ، ކަހާ، އާދަޔާޚިލާފަށް ބިހިނެގުން ފަދަ ކަމެއް ދިމާވެ ބޭހުންވެސް ރަނގަޅުނުވެ ވާނުވާ ނޭނގޭފަދައިން މިފަދަ ކަމެއް ދިމާވުން.\n14- ކުޑަ ކުއްޖަކަށް އެސްފީނާ ޖެހުމުން، އާދަޔާ ޚިލާފަށް ރޮއެ، ރޭގަނޑު ނުނިދާ، ނުކައި، ނުވަތަ މައިމީހާގެ ގާތުން ނުބުއިން ފަދަ ކަންކަން ދިމާވެއެވެ.\nމިއީ މައިގަނޑުގޮތެއްގައި ފެންނަ ބައެއް ޢަލާމާތެވެ. އެސްފީނާއަކީ އޭގެ ސަބަބުން ކޮންމެ ކަމެއްވެސް ދިމާވެދާނެ އެއްޗެކެވެ. އެހެންކަމުން ޢަލާމާތުގެ ގޮތުގައި ހުރިހާކަމެއް ލިޔަންވެއްޖެނަމަ ކިޔާ މީހަކަށް ޝައްކާއި ވަހުމް ވަދެ، އޮޅުން އަރާފާނެކަމަށްޓަކައި، އެސްފީނާ ޖެހުމުން ފެންނާނެ ނުވަތަ ދެނެގަނެވޭނެ މައިގަނޑު މުހިއްމު ޢަލާމާތްތައް އެކަނި ލިޔެލުމަށްފަހު ކުރުކޮށްލީއެވެ. ޖިންނީގެ ފަރާތުން އެސްފީނާ ޖެހިއްޖެނަމަ، ޖިންނި އަވަލުމުން ފެންނަ ޢަލާމާތްތައްވެސް ޢާއްމުގޮތެއްގައި ފެންނާނެއެވެ.\nނޯޓް: މިޢަލާމާތްތަކުގެ ތެރޭގައި ހިމެނޭ، މީހާގެ ހަށިގަނޑަށް ދިމާވާ ފިޒިކަލް (މާއްދީ) ކަންކަމަކީ، ޑޮކްޓަރީ،(ބޭސްވެރިކަމަކަށް) / މެޑިކަލް ކަމަކަށް ވުންވެސް އެކަށީގެންވެއެވެ. އެހެންކަމުން ހަމައެކަނި އެއްމެ ޢަލާމާތެއްގެ މައްޗަށް ބަރޯސާވެ އެއީ އެސްފީނާކަމުގައި ބަލައިގެން ނުވާނެއެވެ. ނަމަވެސް މެޑިކަލް ސަބަބެއްނެތި އެކަން ދިމާވާނަމަ، ނުވަތަ ރުޤްޔާ ކިޔެވުމުން އެއުނދަގޫ ބޮޑުވާނަމަ، އަދި މިޢަލާމާތްތަކުގެ ތެރެއިން ގިނަކަންކަން ދިމާވާނަމަ އެސްފީނާ ކަމުގައި ބަލައި ފަރުވާ ކުރެވިދާނެއެވެ.\n2- ރުޤްޔާ ކިޔަވައިގެން: ތިރީގައި މިބަޔާންކުރަނީ ސުންނަތުން ޘާބިތުވާ ބައެއް ދުޢާތަކާއި ކީރިތި ޤުރުއާނުގެ އާޔަތްތަކުގެ މައްޗަށް އެކުލަވާލާފައިވާ ކުރު ރުޤްޔާއެކެވެ. މިރުޤްޔާ އެސްފީނާ ޖެހިފައިހުރިތޯ ބެލުމަށް އަމިއްލައަށް ކިޔަވާށެވެ. ތަކުރާރުކޮށް ކިޔަވާށެވެ. ނުވަތަ އަނެކާއަށް އެސްފީނާ ޖެހިފައިހުރިތޯ ބެލުމަށް، އެސްފީނާ ޖެހިފައިކަމަށް ޝައްކުވާމީހާ ކައިރީ އަޑުއިވޭވަރަށް ކިޔަވާށެވެ. މިގޮތުން7ފަހަރު ނުވަތަ އެހެންވެސް އޮނަހިރި ޢަދަދުގެ މިންވަރަކަށެވެ.7ފަހަރު ކިޔެވުން ލާޒިމެއް ނޫނެވެ. އެއްފަހަރު ނުވަތަ ދެފަހަރު ނުވަތަ3ފަހަރު ކިޔެވުމުންވެސް ޢަލާމާތްތައް ފާޅުވެއްޖެނަމަ ހުއްޓާލެވިދާނެއެވެ. ކިޔެވުމުން، ހަށިގަނޑަށް އުނދަގޫތައްވާނަމަ އެސްފީނާ ޖެހިފައިހުރިކަން ޔަޤީންވީއެވެ. ކިޔަވަމުންދާއިރު ފެނިދާނެ ބައެއް ޢަލާމާތްތަކަކީ:\n1- ލޮލުގައި ގަދަޔަށް ރިހުން\n2- ލޮލުން ފެން އަންނަން ފެށުން\n3- އާދަޔާ ޚިލާފަށް ގައި ކަހަން ފެށުން\n4- ބުރިކަށިން ނުވަތަ އުނަގަނޑުން ހޫނުއެރުން\n5- ބޮލަށް ބަރުވުން ނުވަތަ ބޮލުގައި ރިހުން.\n6- ބަނޑަށް ތަދުވުން ނުވަތަ ގައިގެ އެހެން ތަނެއްގައިވިޔަށް ރިހުން.\nކިޔަވަން ފަށާއިރު ހަށިގަނޑަށް ނުވާ އުނދަގުލެއް، ނުވަތަ އިސްވެ ބަޔާންވެދިޔަ ފަދަ އުނދަގުލެއް ކިޔަވަމުންދާވަރަކަށް ވާނަމަ އެސްފީނާ ޖެހިފައި ހުރީއެވެ. އެސްފީނާއަށް ފަރުވާކުރާނެގޮތާއި، އެސްފީނާއަށް ފަރުވާކުރާނެ ރުޤްޔާތައް މިސައިޓްގައި ހިމެނިފައިވާނެއެވެ.\nނޯޓް: މިރުޤްޔާގައިވާ ދުޢާތައް އެވަނީ އަމިއްލަ ނަފްސުގެ މައްޗަށް ކިޔަވާ ޢިބާރާތުންނެވެ.\nމާތް ﷲ އަޅުގަނޑުމެން އެންމެން އެސްފީނާއާއި އެހެންވެސް އިތުރު މުޞީބާތްތަކާއި ބަލިތަކުން ސަލާމަތްކުރައްވާށިއެވެ. އަދި ޙާލުގައި ޖެހިފައިވާ، ނުވަތަ ވާނުވާނޭނގި ގޮތްހުސްވެފައިވާ އެސްފީނާޖެހިފައިވާ އަހުލުވެރީންނަށް މިލިޔުމުގެ ސަބަބުން ހެޔޮމަގު ދައްކަވައި، މީގެ އެންމެ ހެޔޮ ފައިދާ މިންވަރުކުރައްވާށިއެވެ.\nއަބޫޛައްރު ރަޟިޔަﷲ ޢަންހު ރިވާކުރައްވާފައިވެއެވެ. ކީރިތި ރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ.\n” إِنَّ الْعَيْنَ لَتُولِعُ بِالرَّجُلِ بِإِذْنِ اللَّهِ ، حَتَّى يَصْعَدَ حَالِقًا ثُمَّ يَتَرَدَّى مِنْهُ ”\nމާނައީ: ” މީހާ އުސްފަރުބަދައަކަށް އަރައި ވެއްޓިއްޖައުމަށްދާންދެން ﷲ ގެ އިޛްނަފުޅާލައިގެން އެސްފީނާ އޭނާގެ ފަހަތުން ދެއެވެ.\nލިޔުމުގެ ޕީ.ޑީ.އެފް (އުނިއިތުރުކުރުމަކާއިނުލާ ޕްރިންޓްކޮށް ބެހުމަށް)\nގުޅުން ހުރި ލިޔުންތައް:\nއެސްފީނާ ރަނގަޅު ކުރުމަށް ކިޔެވިދާނެ ރުޤްޔާގެ އާޔަތްތައް\n“ފޭސް ބުކް” އާއި “އެސްފީނާ”ގެ ބަދަހި ގުޅުން !\nއެސްފީނާ ޖެހިއްޖެނަމަ ހަދާނެ ގޮތް !\nއެސްފީނާގެ ސަބަބުން ކުރިމަތިވެދާނެ ކަންކަމާއި، މިކަންކަމުގެ ފަރުވާ ބެހިގެންވާ ބައިތައް!\nއެސްފީނާއަކީ ކޮބާ ؟\n1. Ruqya to Self diagnosis for evil eye\nޑައުންލޯޑް 654.65KB 5208 ފަހަރު ޑައުންލޯޑުކުރެވިފައި\nވަޓްސްއެޕް ވައިބަރ ޕްރިންޓު އީމެއިލް\nޙިޔާލުފާޅުކުރައްވާ ރައްދު ކެންސަލް\n13 ނޮވެމްބަރ 2013 ދުވަހު 19:36 ގައި\n15 ނޮވެމްބަރ 2013 ދުވަހު 17:44 ގައި\nމިދެ ޑޮކިއުމަންޓްވެސް ޑައުންލޯޑެއް ނުކުރެވުނު!\n26 ނޮވެމްބަރ 2013 ދުވަހު 16:19 ގައި\nރައިޓްކްލިކް ކޮށްލުމަށްފަހު ސޭވް ކުރޭ! އެއިރުން ޑައުންލޯޑް އެބަކުރެވޭ! ޔޯ!\n12 އޮކްޓޯބަރ 2015 ދުވަހު 18:17 ގައި\nތިރީގަ އިންނާނެ އިގިރޭސިން ލިޔެފަ ޑައުންލޯޑް ޕީޑީއެފް 693 އެއަށް ފިއްތާލީމަ ހުޅުވޭނެ ޕީޑީއެފް އެއަށްފަހު ސޭވުކުރޭ\n17 އޯގަސްޓް 2016 ދުވަހު 14:44 ގައި\nތިހާ ދިގު ދުޢާއެއް5ނޫނީ7ފަހަރު އެއްތާކު އިނދެގެން ކިޔަވައިނަމަ ކަމެއް ނެތަސް މަަތީގަ ލިޔެފަ ހުރި ކޮންމެވެސް އެއް އުނދަގުލެއް ޖެހޭނެ….\n19 އޯގަސްޓް 2016 ދުވަހު 21:31 ގައި\nޤުރުއާނާއި ދުޢާތައް ގިނައިން ކިޔެވުމުން މީހަކަށް އުނދަގުލެއް ނުޖެހޭނެއެވެ. އަދި ކިއެއްތަ، ގިނައިން ކިޔަވާ ދުޢާ ކުރިވަރަކަށް އެމީހެއްގެ އީމާންކަން ވާނީ ތާޒާއެވެ. އެހެނެއްކަމަކު ރޫޙާނީ ބައްޔެއް ހުންނަމީހާއަށް އުނދަގުލެއް ވެދާނެއެވެ.\n22 އޯގަސްޓް 2016 ދުވަހު 09:57 ގައި\nKudakudhin puppu laairu green kulaigai hunnanamaevedhaanetho esfeena ah??\n22 އޯގަސްޓް 2016 ދުވަހު 11:29 ގައި\nކުޑަކުދިންނަށް އެސްފީނާ ޖެހުމުން ފެންނަ ޢަލާމާތްތަކުގެ ތެރޭގައި ތިކަންވެސް ހިމެނެއެވެ.\nއިތުރު މަޢުލޫމާތު މިލިންކުން ބެއްލެވުން އެދެން.\n14 ފެބްރުއަރީ 2018 ދުވަހު 17:54 ގައި\nއެސްފީނާ އެހެން މީހަކަށް ޖެހިފައިވޭތޯ ބެލުމަށް ކިޔަވަން ބޭނުންނަމަ ކިޔަަވަން ޖެހޭގޮތް ތަފާތު ވާނެތޯ؟\n9 މާރޗް 2018 ދުވަހު 01:49 ގައި\nދުޢާތަކުގެ ޢިބާރާތްތައް އެހެން މީހެއްގެ މައްޗަށް ކިޔަވާ ގޮތަށް ބަދަލުކުރަން ޖެހޭނެއެވެ.\n22 ފެބްރުއަރީ 2018 ދުވަހު 10:26 ގައި\nމި ޓެސްޓް ހަދައިގެން ބޮލަށް ބަރު ވީމަ ދެން އެކަން އެވަގުތު ރަނގަޅު ކުރާނީ ކިހިނެއްތޯ؟\n9 މާރޗް 2018 ދުވަހު 01:48 ގައި\nސޯރަތުލް ފާތިޙާ ފެންތައްޓަކަށް ކިޔަވައިގެން ބޯލާށެވެ. ނުވަތަ ސޫރަތު ޔާސީން އަޑުއަހާލާށެވެ.\nއެސްފީނާ ޖެހިފައި ހުރިތޯ ބެލުމަށް\nސިހުރު ޖެހިފައި ހުރިތޯ ބެލުމަށް (އަޑުއަހާ ރުޤްޔާ)\nދެމަފިރިންގެ ދާނުގައި އޮތް ޖިންނި ހަރުފަ (ޙަޤީޤީ ހާދިސާ)\nޙާޖަތްތައް ފުއްދުމަށް ނުވަތަ ކައިވެނި ވުމަށް އެދި ނުވަތަ ދަރިން ދެއްވުން އެދި ސޫރަތުލް ބަޤަރާ ކިޔެވުން.\nޖިންނި ދުރުކުރުމަށާއި ފަރުވާ ކުރުމުގެ ގޮތުން ދުން އެޅުމުގެ ޙުކުމް\n“ނަބީޛް” ސިއްޙަތަށް އެތައް ފައިދާއެއް ލިބިދޭ، ސުންނަތުން ސާބިތުވާ މީރު ބުއިމެއް!\nހުމަށް ފަރުވާކުރުމަށް ކުރެވިދާނެ ރުޤްޔާ\nރުޤްޔާކުރާ ލޮބުވެތި އަޚާއެވެ. ސަމާލުވަމާ ހިނގާށެވެ.\nބޭޤަރާރުވެ ކަންބޮޑުވުމުން ކުރާ ދުޢާ\nމައިތިރި © 2018


Adeeb Aai Gulheygothun Raajje TV In Fethuri Habaru Immigration In Dhogukohfi - Vaguthu\nއަދީބާއި ގުޅޭގޮތުން "ރާއްޖެ ޓީވީ" އިން ފެތުރި ޚަބަރު އިމިގްރޭޝަނުން ދޮގުކޮށްފި\nކުރީގެ ނައިބު ރައީސް އަހުމަދު އަދީބު އިންޑިއާއަށް އެތެރެވާން އުޅުނީ ޕާސްޕޯޓު ހިފައިގެންކަން ކަމަށް ބުނެ "ރާއްޖެ ޓީވީ" އިން ފެތުރި ޚަބަރު ދިވެހިރާއްޖޭގެ އިމިގްރޭޝަނުން ދޮގުކޮށްފިއެވެ.\nއަދީބު ރާއްޖެ އިން ބޭރަށް ދަތުރުކުރީ ބައިނަލްއަޤުވާމީ ދަތުރުތަކުގައި ބޭނުން ކުރެވޭނެ ސައްހަ ލިޔުމެއް ހިފައިގެން ކަމަށް ބުނެ މީޑިއާތަކުން ފަތުރާ ޚަބަރަކީ ދޮގު ޚަބަރެއް ކަމަށެވެ. އަދީބަކީ ސުޕްރީމް ކޯޓުގެ އަމުރެއްގެ ދަށުން ރާއްޖެ އިން ބޭރަށް ދަތުރުކުރުން މަނާކޮށްފައި ހުރި ފަރާތެއް ކަން އިމިގްރޭޝަނުން ފާހަގަ ކޮށްފައިވެއެވެ.\n"ދަތުރު ކުރަން ބޭނުން ވާނެ ފަދަ ލިޔުމެއް އަދީބަށް ދޫކޮށްފައެއް ނުވާނެ." އިމިގްރޭޝަނުން ވިދާޅުވިއެވެ.\nއިންޑިއާގެ އޮފިޝަލުންނާއި ހަވާލާދީ އިންޑިއާގެ ނޫސްތަކުން ބުނާ ގޮތުގައި އަދީބު އެ ގައުމަށް އެތެރެވާން އުޅުނީ ރަސްމީ އެއްވެސް ލިޔެކިޔުމެއް ނެތި އެވެ. އިއްޔެ މެންދުރު ފަހުން ފެށިގެން އަދީބު އަދިވެސް ހުރީ އިންޑިއާގެ ޓްޓިކޮރަން ބަނދަރުގައި އޮތް ޓަގް ބޯޓްގައެވެ.\nއަދީބުގެ ޕާސްޕޯޓް ރާއްޖެއިން ވަނީ ހިފަހައްޓާފައެވެ. އޭނާގެ ޕާސްޕޯޓް ހިފަހައްޓާފައިވަނީ ދައުލަތުން އެދިގެން މިދިޔަ ޖޫން މަހުގެ 24 ވަނަ ދުވަހުއެވެ.\nއަދީބު މިހާރު ވަނީ ރާއްޖެ އަކީ އޭނާ އަށް ރައްކާތެރިތަނެއް ނޫންކަމަށް ވިދާޅުވެ އިންޑިއާގެ ސިޔާސީ ހިމާޔަތައް އެދިވަޑައިގެންފައެވެ.\nނަމަވެސް ދިވެހި ފުލުހުން ރޭ ވިދާޅުވީ "އެކުވެރި ދައުލަތްތަކާއި ގުޅިގެން" އަދީބު ރާއްޖެ ގެނައުމުގެ މަސައްކަތް ކުރަމުން ގެންދާ ކަމަށެވެ. ފުލުހުން އެހެން ވިދާޅުވި ފަހުން އަދީބު ރާއްޖެ ގެނައުމާއި ގުޅޭ ގޮތުން ސަރުކާރުގެ އެއްވެސް އިދާރާއަކުން އަދި މިހާތަނަށް އެއްވެސް އެއްޗެކޭ ވިދާޅުވެފައެއް ނުވެއެވެ.\nއޮގަސްޓް 2, 2019 22:27\nކަސްޓަމްސްގައި ތިބި ވަގު ވެރިން މިހާރުން މިހާރަށް އިސްތިއުފާދީ.ތަނެއް ދޮރެއް ނޭގޭ ސިޠާސީ އެކްޓިވިސްޓުންނަށް ކަސްޓަމްސް ކަހަލަ ރާއްޖޭގެ ދޮރާށި ހަވާލު ކުރީމަ ވާނެ ހައެތި މިދަނީ ވަމުން.ކައިރި ކައިރީގައި ކަންތައް ފެނިގެން މިދަނީ.\nއޮގަސްޓް 2, 2019 23:30\nޕާސްޕޯޓު ހިފަހައްޓައިފަ އިތަސް އެ ހިފައިގެން ދަތުރުވކުރެވިދާނެ.. ރަސްމީ ދަތުރުތަކަށް ބޭނުން ނުކުރެވޭނީ..ހިފެހެއްޓުމުގެ މާނައަކީ ފިޒިކަލީ އެ އަތުލުމެއް ނޫން ސިސްޓަމުން އެ ލޮކްކޮށްލުން.\nއޮގަސްޓް 2, 2019 23:45\nކަސްޓަމުގަ ވެރިންގޮތުގަ މިހާރު ތިބީ މޑޕ އައްމަރުދޭ މީހުން އޭގެތެރޭގަ ތިބީ ހުސްމިސަރުކާރުން އައްޔަނުކުރިމީހުން. އަދީބު ފިލީކީ ނޫން، ދުރާލާރޭވިގެން ސަރުކާރުން ފިލުވީ. އެއީ ސީދާ ސަރުކާރުގެ އެންމެ އެތެރެގެއިން ވަރައްރޭވިގެން ކުރިކަމެއް. ހަގީީގީ ވަގުން ފަޅާއަރާނެތި ސަރުކާރުން އަދީބާއެކު ވީއެގްރިމެންޓް ތަންފީޒު ކުރަންފެށީ.\nއޮގަސްޓް 3, 2019 00:07\nއިމިގުރޭޝަނުން ދޮގުކުރިއްޔޭ އަސްލުތަ ނުވާނެ އެހެނެއް ރޓީވީ އަކުނު ނުކިޔާނެ ދޮގުހަބަރެއް ތީހަމަ ހީވިގޮތް އަދިއެއްފަހަރު އަޑުއަހާލަބަލަ ތެދުކިޔާނީ މުޅިންވެސް....ކަލޯ ސަރުކާރުންރާވައިގެން ގަސްދުގަ އަދީބުފޮނުވީ އެވަރުގަބޫލުނުކުރަނީ ހަމައެކަނި ރީނދޫވެފަތިބި ބައިގަނޑު..ތީވާބައެއް އަދީބު ލާރިދިންމީހުން ކިޔާލަފާނެތީ ޑީލްހަދާފަ ފޮނުވީ މިހާރު އެކަންއަނބުރާލަން އެއުޅެނީ...މާސޯލިހުމީހަކު އެބަހުރި އަނގަ އައްޕަތެއްހެން ހަދައިގެން ކީކޭކިޠަނީވެސް ރައްޔިތުންނަށް ހުސްދޮގުހަދައިގެން ވެރިކަމަށްއައީ..ވޯޓިދިން މީހުން ދެންއަތްޖަޙަ ދެންއަތްޖަޙާ\nއޮގަސްޓް 3, 2019 07:06\nނަސީދުގެ ސީދާ އަތެއް ތިޔަމުގައި ބައިވެރިވާނެ\nކަމަށް ވަރަޑް ބޮޑަށް ބެލެވެއެވެ މމޕރސ ގެ ފައިސާގެ ބޮޑުބައި ޚަރަދުކޮށްފައިވަނީ އޭނާ ވެރި\nކަމަށް އައުމުގެ ޚަރަދު ބަރަދު ހިންގުމަށެވެ.\nއޮގަސްޓް 3, 2019 08:45\nއަދީބު ފިލި ނަމަ ތިކަންވެސް ކަނޑާލާނީ ޔާމީނު ބޮލަށް. ބުނާނެ ހެކިބަސް ދީފާނެތީ ގެއްލުވާލީއޭ.\nއޮގަސްޓް 3, 2019 11:07\nރާއްޖެ ޓީވީގެ ހަގީގަތަކީ މަގައުމުގައި ފިތުނަ ފަސާދަ އުފެއްދުންކަން ގަންޖާބޯ ވެސް ފަޅާއަރުވާލި.


ދުޢާގެ ތަޢުރީފާއި ދުޢާގެ ބައިތައް – DhiSalafiyyah\nދުޢާގެ ތަޢުރީފާއި ދުޢާގެ ބައިތައް\n08/04/2012 ޢަޤީދާއާއި ފިރުޤާތައް, މުހިއްމު ލިޔުންތައްއައްޝައިޚް މުޙައްމަދު ސިނާން\n“ދުޢާ” ގެ ތަޢުރީފު:\nޢަރަބި ބަހުގައި “ދުޢާ” މިލަފުޒު ބޭނުންކުރެވެނީ ކަމަކަށް އެދުމުގެ ފަށުވި ޢިބާރާތެއްގެ ގޮތުގައެވެ. އަދި ހަމައެހެންމެ، މިލަފުޒު ގިނައިން ބޭނުންކުރެވެނީ ޚާއްޞަ އެދުންތަކަށެވެ. އެއީ ދަށް ފަރާތަކުން މަތީ ފަރާތަކަށް ކަންތައް ތަކުގައި އެދޭ އިރުއެވެ.\nޝަރުޢުގައި މިލަފުޒު ބޭނުންކުރެވޭގޮތާއި ބެހޭގޮތުން ދަންނައެވެ. އިބްނު މަންޡޫރު ރަޙިމަހުﷲ “ލިސާނުލް ޢަރަބި” ގައި ވިދާޅުވެފައިވެއެވެ. “ދުޢާއަކީ ﷲއަށް އެދުމެވެ.” އަދި އިބްނު ޤައްޔިމު ރަޙިމަހުﷲ “ބަދާއިޢުލް ފަޥާއިދު” ގައި ވިދާޅުވެފައިވެއެވެ. “(ދުޢާ އަކީ)، ދުޢާކުރާމީހާއަށް ފައިދާކުރަނިވި ކަންތައްކަށާއި، އެމީހާއަށް ގެއްލުމެއްލިބޭ ކަންތައްތަކުން ސަލާމަތްވެ، ރައްކާތެރިކަން ހޯދުމުގެ ގޮތުން އެދެވޭ އެދުމެކެވެ.”\nހަމައެހެންމެ ދުޢާ އަކީ ޛިކުރުގެ ވައްތަރުތަކުގެ ތެރެއިން ވައްތަރެކެވެ.\nދުޢާ ދެ ބަޔަކަށް ބެހިގެންވެއެވެ. އެއީ، އަޅުކަމުގެ ދުޢާ (دعاء العبادة) އާއި ކަންތައްތައް ޙާޞިލުވުމަށް ކުރާ ދުޢާ (دعاء المسئلة) އެވެ.\nއަޅުކަމުގެ ދުޢާ (دعاء العبادة) ދަންނައެވެ. އެއީ ޞާލިޙު ޢަމަލުތައް މެދުވެރިކޮށްގެން ޘަވާބަށް އެދުމެވެ. އެއީ ޝަހާދަތުގެ ދެކަލިމަކިޔައި، އެދެކަލިމަ ކިޔުމުގެ ސަބަބުން މަޖުބޫރުކުރާ ކަންތައްތަކަށް ރައްކާތެރިވުމާއި، ނަމާދުކުރުމާއި، ރޯދަހިފުމާއި، ޒަކާތްދިނުމާއި، ޙައްޖުވުމާއި، ﷲ އަށް ޛަބަޙަކުރުމާއި، އެއިލާހަށް ނަދުރު ބުނުންފަދަ އަޅުކަންތަކެވެ. މިފަދަ އަޅުކަންތަކުގެ ތެރެއިން ބައެއް އަޅުކަންތައްތަކުގައި، އެއަޅުކަމެއް އަދާކުރަމުން ގެންދިޔުމާއިއެކު ދުލުން ދުޢާ ކުރުންވެއެވެ. މިކަމުގެ މިސާލެއްގޮތުގައި ނަމާދުވެއެވެ. އެހެނީ، މިފަދަ އަޅުކަންތައް ޢަމަލީގޮތުން ކުރުމާއިއެކު، ދުލުން އެމީހަކަށް ފާފަފުއްސެވުމަށް ދަންނަވައެވެ. ޚުލާޞާގޮތެއްގައި ބުނަނީނަމަ، އެމީހަކު ﷲ އަށް އެއަޅުކަންކުރަނީ އެއިލާހުގެ ޘަވާބަށް އެދޭ ޙާލު، އެއިލާހުގެ ޢަޛާބަށް ބިރުވެތިވެ ހުރެއެވެ. މިފަދަ އަޅުކަމެއްގެ ތެރެއިން އެއްވެސް މިންވަރެއް ﷲ ސުބުޙާނަހޫ ވަތަޢާލާ ފިޔަވައި އެހެން ފަރާތަކަށް ކުރުމެއް ނުވެއެވެ. މިފަދަ އަޅުކަމެއް އެއިލާހަށް ފިޔަވައި އެހެން ފަރާތަކަށް ކޮށްފިމީހަކު ކުފުރުގެ ތެރެއިން ބޮޑު ކުފުރު (كفر الأكبر) އަށް ހުށަހެޅުނީއެވެ. އަދި އެފަދަ މީހަކު އިސްލާމީ ގިއުގަނޑުގެ ތެރެއިން ބޭރުވާ ހުއްޓެވެ. ﷲ ސުބުޙާނަހޫ ވަތަޢާލާ ވަޙީކުރައްވާފައި ވެއެވެ. ((قُلْ إِنَّ صَلاتِي وَنُسُكِي وَمَحْيَاي وَمَمَاتِي لِلَّهِ رَبِّ الْعَالَمِينَ * لا شَرِيكَ لَهُ وَبِذَلِكَ أُمِرْتُ وَأَنَا أَوَّلُ الْمُسْلِمِينَ)) الأنعام: ١٦٢ – ١٦٣ މާނައީ: “ކަލޭގެފާނު ވިދާޅުވާށެވެ. ހަމަކަށަވަރުން ތިމަންކަލޭގެފަނުގެ ނަމާދާއި، ތިމަންކަލޭގެފާނުގެ ޛަބަޙަކުރުމާއި، ތިމަންކަލޭގެފާނުގެ ދިރިހުންނެވުމާއި، ތިމަންކަލޭގެފާނުގެ އަވަހާރަވުންވަނީ ޢާލަމްތަކުގެ ވެރި ﷲ އަށެވެ. އެކަލާނގެއަށް އެއްވެސް ޝަރީކަކު ނުވެއެވެ. އަދި ތިމަންކަލޭގޭފާނަށް އަމުރު ކުރައްވާފައިވަނީ އެގޮތަށެވެ. އަދި ތިމަންކަލޭގެފާނީ (މި އުއްމަތުގެ) މުސްލިމުންކުރެ، އެންމެ ފުރަތަމަ މީހާއެވެ.”\nމިދެ އާޔަތުގެ ތެރެއިން ފުރަތަމަ އާޔަތުގެ ތަފުސީރުގައި އިބްނު ކަޘީރު ރަޙިމަހުﷲ ވިދާޅުވެފައިވެއެވެ. “(މިއާޔަތުގައި) ﷲ ސުބުޙާނަހޫ ވަތަޢާލާ އަމުރުކުރައްވަނީ، ﷲ ފިޔަވައި އެހެން ފަރާތްތަކަށް އަޅުކަންކޮށް، އެއިލާހުގެ އިސްމުފުޅު ފިޔަވައި އެހެން ފަރާތްތަކުގެ ނަންތައް ކިޔައިގެން ޛަބަޙަކުރާ މުޝްރިކުންނަށް، އެކަލޭގެފާނުވަނީ އެބައިމީހުންނާއި މިކަމުގައި ޚިލާފުވެގެންވާ ކަމުގެ ޚަބަރު ދެއްވުމަށެވެ. ފަހެ، އެކަލޭގެފާނުގެ ނަމާދުކުރުންވަނީ ﷲ އަށެވެ. އަދި އެކަލޭގެފަނު ޛަބަޙަކުރުންވަނީ ޝަރީކަކުނުވާ އެއްކައުވަންތަ އިލާހުގެ ނަންފުޅުންނެވެ. އެއިލާހު ވަޙީކުރައްވާފައިވާ ފަދައިންނެވެ. ((فَصَلِّ لِرَبِّكَ وَانْحَرْ)) الكوثر: ٢ މާނައީ: ފަހެ، ކަލޭގެފާނުގެ ވެރި އިލާހަށް ނަމާދުކުރައްވާށެވެ. އަދި ޛަބަޙަކުރައްވާށެވެ. (އެބަހީ ކަލޭގެފާނު ނަމާދުކުރެއްވުމުގަޔާއި ޛަބަޙަކުރެއްވުމުގައި އެއިލާހަށް އިޚްލާޞްތެރިވާށެވެ.) އެހެނީ، މުޝްރިކުން އަޅުކަންކޮށް، ޛަބަޙަކޮށް ހަދަނީ ބުދުތަކަށެވެ. ފަހެ، ﷲ އަމުރުކުރައްވަނީ އެބައިމީހުންނާއި ޚިލާފުވުމަށެވެ. އަދި އެބައިމީހުން އެތިބި ގޮތްތަކުން އެއްކިބާ ވުމަށެވެ….”\nކަންތައްތައް ޙާޞިލުވުމަށް ކުރާ ދުޢާ (دعاء المسئلة) ދަންނައެވެ. އެއީ ފައިދާ ކުރަނިވިކަމަކަށް، ނުވަތަ ނުބައިކަމަކުން ސަލާމަތްވުން ފަދަ ދުޢާކުރާ މީހާއަށް ފައިދަކުރަނިވި ކަންތައްތަކަށް ދެންނެވުމާއި، ޙާޖަތްތަކުގައި ދެންނެވުމެވެ. ރިޒްޤު ދެއްވުމާއި، ވާރޭ ވެއްސެވުމާއި، ފާފަތައް ފުއްސަވައިދެއްވުމަށް ދެންނެވުން ފަދަ، ﷲއަށް މެނުވީ ކުރުން އެކަށީގެންނުވާ ކަންތައްތަކުގައި މިފަދަ ދުޢާއެއް އެހެންފަރާތަކަށް ކުރުމަކީވެސް ޝިރުކެކެވެ.


Kithanme Bayaaneh Nerunas MDP Gai Nasheed'Gee Baareh Nei: Reeko - Vaguthu\nއެމްޑީޕީގެ ރައީސް، ރައްޔިތުންގެ މަޖިލީހުގެ ރައީސް މުހައްމަދު ނަޝީދުގެ ދިފާއުގައި އެ ޕާޓީގެ އެކި ގުނަންތަކުން ބަޔާންތައް ނެރުނަސް އެމަނިކުފާނުގެ ބާރެއް އެ ޕާޓީގައި ނެތް ކަމަށް އެމްޑީޕީގެ ކުރީގެ ޗެއާޕާސަން އަދި މަޖިލީހުގެ ކުރީގެ ނައިބު ރައީސް މޫސާ މަނިކު (ރީކޯ) ވިދާޅުވެއްޖެއެވެ.\nނަޝީދާއި އެމްޑީޕީގެ އެއް އިސް ލީޑަރު އަދި ރައީސް އިބްރާހީމް މުހައްމަދު ސޯލިހްއާ ޚިޔާލު ތަފާތުވެ އެ ޕާޓީގެ އެތެރޭގެ މަސްރަހު ވަނީ ވަރަށް ބޮޑަށް ހޫނުވެފައެވެ. ޕާޓީގެ އެތެރޭގެ ބަހުސްތައް ހޫނުވެގެން ފަހުން ދިޔައީ، މިދިޔަ މެއި މަހުގެ ހަވަނަ ދުވަހުގެ ރޭ ނަޝީދު އަވަހާރަކޮށްލަން ދިން ބޮމުގެ ހަމަލާއަށް ފަހު، ނަޝީދު ބޭނުންފުޅުވާ ބައެއް ކަންކަން ނުވާން ފެށި ފަހުންނެވެ.\nނަޝީދު ގަބޫލުފުޅު ކުރައްވާ ގޮތުގައި އެމަނިކުފާނަށް ދިން ބޮމުގެ ހަމަލާއާ އޭގެ ކުރިން ރާއްޖޭގައި ހިނގާފައިވާ ބޮޑެތި މަރުތަކުގެ ފަހަތުގައި ވަނީ ދީނީ ގޮތުން ހަރުކަށި ފިކުރުގެ ވިއުގައަކުން ވަރަށް ބޮޑަށް ރޭވިގެން އިންތިޒާމުކޮށްގެންނެވެ. އެ ކަން ކުރަނީ ވަރަށް ބޮޑަށް ރޭވިގެން އެ މީހުންގެ ބޮލުގައި "ލާދީނީ ލޭބަލް" އަޅުވައިގެން ކަމަށް ނަޝީދު ދެކެވަޑައިގަންނަވައެވެ.\nއެ ކަން ކުރުމަކީ ނަފުރަތުގެ އަމަލެއްގެ ގޮތުގައި ހިމަނައިގެން ޖިނާއީ ކުށަކަށް ހަދަން ސަރުކާރުގެ ފަރާތުން ޖުޑިޝަލް ސާވިސް ކޮމިޝަން (ޖޭއެސްސީ) ގެ ރައީސް އަދި ތުޅާދޫ ދާއިރާގެ މެންބަރު ހިސާން ހުށަހެޅުއްވި ގާނޫނުލް އުގޫބާތަށް އިސްލާހު ގެނައުމުގެ ބިލު މަޖިލީސް ޗުއްޓީއަށް ދިއުމުގެ ކުރިން ފާސްނުކުރުމުން އެމަނިކުފާނު ސަރުކާރާ ދެކޮޅަށް ނުކުތުން ދިފާއުކޮށް ޕާޓީގެ އެކި ގުނަންތަކުން ދަނީ ބަޔާން ނެރެމުންނެވެ.\nމި ކަމާ ގުޅިގެން ނަޝީދުގެ ވަރަށް އަރިހުގައި ކުރިން މަސައްކަތް ކުރެއްވި ރީކޯ ކުރެއްވި ޓުވީޓެއްގައި ވަނީ ރައީސް ސޯލިހް ދިފާއު ކުރައްވައިފައެވެ. އެގޮތުން އޭނާ ކުރެއްވި ޓްވީޓެއްގައި ވިދާޅުވީ އެމްޑީޕީގެ އަސާސީ ގަވާއިދު ބުނާ ގޮތުން ޕާޓީގެ އިސް ލީޑަރަކީ މި ވަގުތު ރައީސުލްޖުމްހޫރިއްޔާ ކަމުން އެމަނިކުފާނާ ދެކޮޅަށް ބަޔާންތަކާއި ގަރާރުތައް ނެރުމަކީ އަސާސީ ގަވާއިދު ދަންނަ ކަމެއް ނޫން ކަމަށެވެ.\n"ކިތަންމެ ވަރަކަށް ނަޝީދުގެ ކޮންޓްރޯލް އެމްޑީޕީގައި އޮތް ކަމަށް ދެއްކިޔަސް މިހާރު [އެ ބާރެއް] ނެތް،" ރީކޯ ލިޔުއްވާފައިވެއެވެ.\nނަޝީދު ވަނީ ރައީސް ސޯލިހްއާއެކު ސިޔާސީ ގޮތުން ދެން މަސައްކަތް ނުކުރެވޭނެ ކަމަށް ވިދާޅުވެފައެވެ. އަދި ސަރުކާރަށް ތާއީދު ކުރުން ހުއްޓާލަން ޖެހުނީ ނަފުރަތުގެ ބިލު ދިފާއު ކުރަން ސަރުކާރުން މަސައްކަތް ނުކުރުމުން ކަމަށް ވިދާޅުވެފައެވެ. އިދިކޮޅު ޕީޕީއެމްއާއި ޕީއެންސީއާއެކު ކޯލިޝަން ހަދަން ނަޝީދު ހުށަހެޅުއްވި ނަމަވެސް އިދިކޮޅު ކޯލިޝަންގެ ލީޑާޝިޕްގައި އެ ޝައުގުވެރިކަމެއް ނެތެވެ.\nޖުލައި 19, 2021 13:03\nކުރީގެރަ އީސް ބޯހަލާކު ކުރީގެރަ އީސް ބޯހަލާކު\nކުރީގެރަ އީސް ބޯހަލާކު ކުރީގެރަ އީސް ބޯހަލާކު ކުރީގެރަ އީސް ބޯހަލާކު\nކުރީގެރަ އީސް ބޯހަލާކު ކުރީގެރަ އީސް\nކުރީގެރަ އީސް ބޯހަލާކު\nކުރީގެރަ އީސް ކުރީގެރަ އީސް ކުރީގެރަ އީސް\nނަޝީދަކީ މާޒީ. އއެމްޑީޕީ އުފެއްދުމުގަ އެންމެ އިސްކޮށް އުޅުނު ގޯގޯ ލަތީފުމެން ޕާޓީ ދޫކޮށްލީ ވެސް ނަޝީދު ޕާޓީ ހިސާރުކޮށް ޕާޓީ އުފެއްދި މަގްސަދާ ރޫހާ ޚިލާފުވުމުން. ދެންވެސް ޕާޓީ ނެގެހެއްޓޭނީ ޕާޓީން ނަޝީދު ބޭރުކޮށްގެން. އެކަމަކު އެއއީ ޕާޓީގެ އާންމު މެންބަރުން ބޭނުންވާނެ ގޮތެއްނޫން.\nޖުލައި 19, 2021 13:06\nމޫސަ އެވިދާވި ވާހަކަ ފުޅަށް ތާ އީދު ކުރަމެވެ މޑޕ\nގަ އި ނަސީދުގެ އާރެ އްވެސް ބާރެ އްވެސް ނެތެވެ. ކުތްޔަށް\nހިފާފަ އި ތިބި މީހުންކޮޅު ފިޔަވަ އެވެ.\nކަލޯ މޮޔަވީތަ!! އެމްޑީޕީގާ 90% އޮތީ އަންނިގެ ބާރު އޭރުވެސް މިހާރުވެސް، ކޮސް ނޮގޮވާާ!! މިކަން ރީކޯޔައްވެސް މާރަގަޅައް އެގޭނެ... އެމްޑީޕީޔައް އަބަދުވެސް ހިދިކޮޅުތައް އައިސް ސާދާނެ މީއާކަމެއްނޫން. އެކަމަކު އަބަދުވެސް އެމްޑީގާ އޮންނާނީ އަންނިގެ ބާރު.. މިކަން ގަބޫލު ކުރިޔަސް ނުކުރިޔަސް މީ ރިއަލެޓީއަކީ!!\nޖުލައި 19, 2021 13:33\nމީނަމިހިރީ ފައިސާޔާ ހެދި މޮޔަވެފަތަ، ސަރުކާރުން ފައިސާދީގެން ނަޝީދު ފަހަތުން ދުވަން ހުރިމީހެއްތަ، މޫސައަކަށް އެމްޑީޕީއެއް މިހާރަކު ނޭގޭނެ. އެމްޑީޕީ ގްރާސްރޫޓް ދަންނަމީހެއްނޫން މިހާރުގެ ރައީސަކީ.\nޖުލައި 19, 2021 14:08\nރީކޯ މޫސައަށް އަރާ ބާރެއް ނޭގޭ.މީނާއާއި އެމް.ޑީ.ޕީ.އާއި ކޮންކަމެއް.\nސަރުކާރުން ޖޮބެއް ބޭނުންވީތަ


Covid-19: UAE Gai Bali Meehunnah Hurihaa Faruvaaeh Hiley - Vaguthu\nކޮވިޑް-19: ޔޫއޭއީގައި ބަލި މީހުންނަށް ހުރިހާ ފަރުވާއެއް ހިލޭ\n12 މަސް ކުރިން ( މާޗް 8, 2020 )\nކޮވިޑް-19 ޖެހިގެން އެކުވެރި އަރަބި އިމާރާތް (ޔޫއޭއީ) ގައި ފަރުވާ ހޯދާ ހުރިހާ މީހުންނަށް ހުރިހާ ފަރުވާއެއް ހިލޭ ދިނުމަށް އެގައުމުގެ ސިއްހަތާއި ބެހޭ އިދާރާތަކުން ނިންމައިފިއެވެ.\nޔޫއޭއީގެ މިނިސްޓްރީ އޮފް ހެލްތު އެންޑް ޕްރެވެންޝަން އާއި ދުބާއީ ހެލްތު އޮތޯރިޓީން މިއަދު ބުނީ ކޮވިޑް-19 އާއި ގުޅިގެން ބަލީގެ އަލާމާތްތައް ހުންނަ މީހުންނާއި ބައްޔަށް ޕޮޒިޓިވްވާ މީހުންނަށް ހުރިހާ ފަރުވާއެއް ހިލޭ ދިނުމަށް އަންގާ ހުރިހާ ހޮސްޕިޓަލްތަކަށް މިހާރު މެމޯއެއް ފޮނުވާފައިވާ ކަމަށެވެ.\nހިލޭ ބޭސްފަރުވާ ލިބޭނެ ފަރާތްތަކުގެ ތެރޭގައި އިންސްއަރެންސް އޮތް މީހުންނާއި އިންސްއަރެންސް ނެތް މީހުންގެ މެދުގައި އެއްވެސް ތަފާތެއް ނޯންނާނެ ކަމަށް ވެސް ޔޫއޭއީގެ އޮފިޝަލުން ވިދާޅުވެއެވެ. ޔޫއޭއީގެ އޮފިޝަލުން ވިދާޅުވީ ހުރިހާ އެންމެނަށް ވެސް އެއްވެސް ޚަރަދާއި ނުލައި ކޮވިޑް-19 އަށް ސްކްރީން ކުރުމާއި ފަރުވާ ކުރުމުގެ ޚިދުމަތް ދޭން ނިންމީ އެންމެންގެ ސަލާމަތާއި ރައްކާތެރިކަމަށްޓަކައެވެ.\n"ފައިސާ ދައްކަން ޖެހޭތީ އެއްވެސް މީހަކު ޑޮކްޓަރަށް ދެއްކުން ލަސް ނުކުރުމަށް ބާރު އެޅުމުގެ ގޮތުން މިފިޔަވަޅު އެޅީ. މިހާރު ޑޮކްޓަރަށް ދައްކަން އެއްވެސް ޚަރަދެއް ކުރަން ނުޖެހޭނެތީ ކޮންމެ މީހަކަށް ވެސް ޑޮކްޓަރަށް ދެއްކުމުގައި ލުއިތަކެއް ލިބިގެންދާނެ." އޮފިޝަލަކު ވިދާޅުވިއެވެ.\nކޮވިޑް-19 ޖެހިގެން ޔޫއޭއީގައި މިވަގުތު ފަރުވާ ދެމުން ގެންދަނީ ފަސް މީހަކަށެވެ. އޭގެތެރޭގައި ޗައިނާގެ އެއް އާއިލާއެއްގެ ހަތަރު މެންބަރުން ވެސް ހިމެނެއެވެ. ފަރުވާ ދެމުން ގެންދާ އެންމެންގެ ހާލު ވެސް މިވަގުތައް ރަނގަޅު ކަމަށް ޔޫއޭއީގެ އޮފިޝަލުން މައުލޫމާތު ދެއެވެ.\nމާޗް 8, 2020 13:47\nމިކަން ރާއްޖޭގައި ކުރާތާ ކޮންޒަމާނެއް!\nމާޗް 8, 2020 18:14\nއެވެސް ރައީސް ނަށީދު ސަރުކާރުގަ....